Anul  VI 


15  August— 1  Octomvrie,  1912, 


Nr.  14—17. 


REVISTA  TEOLOGICĂ 

ORGAN  PENTRU  ŞTIINŢA  ŞI  VIEAŢA  BISERICEASCA. 


—  APARE  DE  DOUĂ  ORI  PE  LUNĂ.  — 

REDACTOB : 

Dr.  NICOLHE  BHLHN. 

REDACŢIA  ŞI  ADMINISTRAŢIA:  SI  Bl  IU,  STRADA  REISSENTELS,  11 

CUPRINSUL: 

Să  jertfim  pentru  Seminarul  «Andreian»  Dr.  Nicolae  Bălan. 

Circulara  pentru  Seminar  -  -  _  _  Consistorul  arhid. 

împărăţia  iui  Dumnezeu  _ Dim.  I.  Cornilescu, 

Câteva  reflexiuni  despre  starea  reli- 

m 

gioasâ  a  lumii  - -  .  _  I.  Beleuţă. 

Câteva  cazuri  din  admînistr.  bisericească  Gavriil  tiango. 

m 

întoarcerea  mea  - . .  —  —  —  —  Vasile  Gan. 

i  ii 

Naufragiul  Titanicului  _ Dim.  I.  Cornilescu. 

Masuri  pentru  combaterea  sectelor  relig.  Aurel  D.  Pap. 

Pentru  vremea  ce  va  să  vie _ _ _ Tr.  Scorobeţiu. 

Ameliorarea  dotatiunii  preoţilor  noştri  Nichita  Albu. 

ini 

■in 

Din  lucrările  sî.  Sinod  al  bisericei  din 

■  li  1 

România - - - P.  Moruşca. 

Dintr’o  scrisoare  a  unui  preot  de-at 

nostru  din  America  _  — - Ilarie  Sârb. 

■ '  î 

Luptele  Sârbilor  din  Turcia  pe  terenul 

bisericesc . . . . . M.  Oprea. 

Mişcarea  literară _ N.  J. 

Cronică  bisericească-culturală:  Pentru 

cetitori.  Raportul  consistorului  mitro¬ 
politan  cătră  congres  în  chestia  ame¬ 
liorării  dotaţiunii  preoţimii  noastre. 

Cvincvenalele  preoţimii.  «Revista  pre- 

oţilor.»  Episcopia  gr.-cat.  maghiară ...  N.  B.,  P.  M.  şi  N.Albu. 
Tipicul  cultului  religios _ _ _ Cantor. 

«  i ■ 

- ^ - 

IUI 

s  i  b  1 1  u. 

TIPARUL  TIPOGRAFIEI  A  R  H  I D  I EC  E  Z  A  N  E. 

1912. 


15  August— 1  Octomvrie,  1912. 


Nr.  14—17. 


Anul  VI. 


REVISTA  TEOLOGICĂ 

organ  pentru  ştiinţa  şi  vieaţa  bisericească. 


Abonamentul :  Pe  un  an  10  cor. ;  pe  o  jumăt.  de  an  5  cor.  —  Pentru  România  12  Lei. 

Un  număr  50  fii. 


SĂ  JERTFIM  PENTRU  SEMINARUL  „ANDREIAN“. 

«De  a  avut  vre-odată  eparhia  noastră  de  ceva  lipsă,  lipsa 
aceasta  a  fost  şi  este :  lipsa  unui  Seminar,  în  care  candidaţii  ceice 
se  pregătesc  spre  treapta  preoţiei,  să  se  crească  potrivit  chemării 
lor  cei  sfinte  şi  înalte,  şi  să  se  adape  cu  învăţăturile  trebuincioase 
pentru  un  păstor  sufletesc,  ca  apoi  puindu-se  în  fruntea  turmei, 
pe  care  li-o  încredinţează  biserica,  să  o  ştie  povăţui  pe  calea  ade¬ 
vărului  şi  a  virtuţilor  creştineşti.  Biserica  noastră  este  asemenea 
unei  corăbii  aflătoare  între  valurile  cele  mari  ale  mării,  deci  are 
lipsă  de  corăbieri  buni  şi  iscusiţi,  pentruca  să  nu  lovească  în  vre-o 
stâncă,  sau  să  se  afunde  în  adâncul  apelor.  Dacă  cugetăm  mai 
departe,  că  datoriile  şi  sarcinele  unui  preot  din  zi  în  zi  tot  mai 
tare  se  înmulţesc  şi  se  fac  mai  grele,  lesne  se  convinge  ori  şi 
cine  despre  neapărata  trebuinţă  pentru  o  creştere  a  preoţimii  mai 
potrivită  duhului  timpului  şi  împrejurărilor  de  astăzi  ale  bisericii 
şi  ale  poporului.» 

Aceste  cuvinte  convingătoare  le  trimitea  mitropolitul  Şaguna 
în  anul  1852  clerului  şi  poporului  eparhiei  sale,  ca  să-l  înduplece 
la  jertfe  în  scopul  cumpărării  unei  case  corespunzătoare  pe  seama 
Seminarului  clerical  de  atunci.  Glasul  arhiereului,  care  ştia  pune 
în  mişcare  inimile  credincioşilor  săi,  n’a  sunat  în  pustie,  căci  în 
scurt  timp  s’a  adunat  o  sumă  chiar  mai  mare  de  cum  o  cerea 
el,  din  care  s’a  cumpărat  casa  ce  serveşte  astăzi  ca  reşedinţă  ar- 
hiepiscopească. 

Ceva  mai  târziu,  când  trebuinţele  Seminarului  s’au  înmulţit, 
Şaguna  din  averea  sa  privată  a  cumpărat  pe  seama  aceluia  o 
altă  casă,  mai  corespunzătoare,  ca  educaţia  viitoarei  preoţimi  şi 

învăţătorimi  să  nu  pătimească  din  cauza  unei  clădiri.  In  această 
casă  şi  în  clădirile  adăugate  la  ea  de  atunci  încoace,  se  adăpo¬ 
steşte  şi  astăzi  Seminarul  «Andreian». 

Dar  pe  lângă  toate  adaptările  şi  întregirile  ce  s’au  făcut  la 
acea  casă,  ea  astăzi  nici  decum  nu  mai  corespunde  postulatelor 
igienice  şi  pedagogice  ale  şcoalei  pe  care  are  să  o  servească, 
şi  astfel,  după  şase-zeci  de  ani  încheiaţi  de  când  a  scris  mitro¬ 
politul  Şaguna  cuvintele  citate  mai  sus,  ele  au  ajuns  atât  de  ac¬ 
tuale,  încât  parecă  anume  pentru  noi  Ie-a  scris.  Aceia  cari  pe¬ 
trecem  zi  de  zi  în  această  şcoală  şi  îi  cunoaştem  neajunsurile  cu  cari 
are  să  lupte,  iar  de  altă  parte  cunoaştem  şi  mulţimea  trebuinţelor 
bisericii  şi  poporului  nostru,  pentru  a  căror  satisfacere  trebue  pre¬ 
gătiţi  viitorii  preoţi  şi  învăţători,  ne  simţim  în  drept  să  exclamăm 
cu  cuvintele  mitropolitului  Şaguna,  că:  «De  are  arhidieceza  noa¬ 
stră  astăzi  vre-o  trebuinţă,  această  trebuinţă  este  clădirea  unui 
nou  edificiu  pe  seama  Seminarului  «Andreian»,  în  care  să  se 
crească  corăbieri  buni  şi  iscusiţi,  cari  să  poată  conduce  cu  înţe¬ 
lepciune  şi  energie  corabia  bisericii  şi  a  neamului  nostru  printre 
valurile  potrivnice  cari  o  ameninţă  din  toate  părţile!» 

Este  adevărat  că  nu  zidurile  sunt  lucrul  de  căpetenie  pentru 
o  şcoală,  ci  spiritul  care  trăieşte  între  păreţii  ei.  Dar  nu  ne  în¬ 
sufleţim  nici  noi  de  dragul  unor  ziduri  mai  frumoase,  ci  pentruca 
între  acele  ziduri  să  putem  creşte  suflete  mai  frumoase.  Căci 
precum  sufletul  are  trebuinţă  de  un  corp  sănătos  ca  să  poată 
desvoltâ  o  activitate  rodnică,  întocmai  aşa  are  trebuinţă  şi  o  şcoală 
de  un  edificiu  corespunzător  scopurilor  de  educaţie  şi  instrucţie 
ale  ei.  Edificiul  Seminarului  nostru  este  însă  de  multă  vreme  un 
corp  nesănătos,  care  nu  corespunde  cerinţelor  igienice,  de  studiu 
şi  disciplină  ale  unei  şcoale  cu  internat,  în  care  au  să  petreacă 
zilnic  peste  două  sute  de  elevi. 

E  lucru  limpede  că  într’un  edificiu  vechiu  şi  fără  întocmiri 
speciale  în  vederea  trebuinţelor  unei  şcoale,  într’un  edificiu  în¬ 
tregit  cum  s’a  putut  în  decursul  timpului,  cu  săli  umede,  strâmte, 
scunde  şi  lipsite  de  lumină,  în  cari  au  să  trăiască  împreună  câte 
20 — 30  de  tineri  veniţi  dela  şcoli  diferite  şi  cu  înclinări  diferite, 
—  zic  —  într’un  astfel  de  edificiu  îţi  periclitezi  sănătatea  cor¬ 
porală,  nu  poţi  introduce  destulă  ordine,  curăţenie,  disciplină  şi 
prin  urmare  nici  o  atmosferă  spirituală  superioară.  Pentruca  să 

faci  studiul  teologiei  şi  al  pedagogiei  cu  succes,  ca  să  poţi  ajunge 
preot  şi  învăţător  destoinic,  trebue  să  ai  putinţa  de  a  te  con¬ 
centra,  de  a  medita  în  linişte  netulburată  şi  a  te  aprofundâ  în 
adâncurile  învăţăturilor  de  cari  te  ocupi  şi  în  sensul  cărora  ai  să-ţi 
regulezi  propria  ta  cugetare.  Ba  ceva  şi  mai  mult:  trebue  să-ţi 
conformezi  întreaga  vieaţă  cu  acele  învăţături,  începând  încă  din 
şcoală.  Numai  în  acest  chip  se  vor  preface  ele  în  adânci  con¬ 
vingeri  ale  sufletului  tău,  cari  te  vor  povăţui  apoi  în  activitatea 
ta.  Este  lucru  cunoscut  că  o  învăţătură  religioasă-morală  ori  un 
principiu  de  educaţie  numai  aşa  îl  îmbrăţişăm  cu  tot  sufletul, 
dacă  pe  lângă  convingerea  teoretică  ne-am  câştigat,  din  propria-ne 
experienţă,  şi  o  convingere  practică  despre  valoarea  şi  puterea  lui 
asupra  minţii,  a  inimei  şi  a  vieţii  noastre.  Tocmai  în  aceasta 
constă  scopul  şcolilor  cu  internat  de  categoria  Seminarului  no¬ 
stru,  ca  să  formeze  caracterul  şi  să  îndrume  din  şcoală  vieaţa  ele¬ 
vilor  în  sensul  învăţăturilor  pe  cari  vor  fi  chemaţi  să  le  reprezinte  şi 
aplice  în  activitatea  lor  publică.  Prin  urmare:  dacă  voim  să  creştem 
preoţi  şi  învăţători  cu  convingeri  în  sensul  chemării  lor,  dacă 
voim  să  creştem  caractere  întregi  de  preoţi  şi  învăţători  pe  seama 
bisericei  şi  a  poporului  nostru,  atunci  trebue  să  le  creiem  condiţii 
favorabile  de  studiu  şi  condiţii  favorabile  pentru  ale  îndrumă  încă  din 
şcoală  întreaga  vieaţă  în  conformitate  cu  învăţăturile  ce  li-se  predau 
de  pe  catedră  şi  pe  cari  vor  avea  să  Ie  aplice  în  cariera  lor.  Lipsind 
însă  asemenea  condiţii  din  Seminarul  nostru,  el  nu-şi  poate  îndeplini 
frumoasa  misiune  în  măsura  cerută  de  necesităţile  vieţii  de  astăzi. 

Adeseori  am  auzit  pronunţându-se  aspre  judecăţi  asupra  preo- 
ţimei  şi  a  învăţătorimii  noastre,  îndeosebi  asupra  celeia  din  ge¬ 
neraţia  mai  tinără,  pentru  ale  cărei  scăderi  se  aruncă  vina  asupra 
educaţiei  ce  o  primeşte  în  Seminare.  Unii  merg  atât  de  departe, 
încât,  în  ce  priveşte  pe  preoţi,  sunt  de  părerea  că  ar  fi  poate 
mai  bine  să  ne  întoarcem  la  starea  culturală  inferioară  a  preoţimii 
noastre  din  veacurile  trecute. 

Mărturisesc  că  asemenea  judecăţi  mi-au  dat  mult  de  gândit. 
Ce  e  drept,  ele  sunt  uneori  exagerate,  întrucât  pornesc  dela  ca¬ 
zuri  izolate  de  purtare  nedeamnă  a  câtorva  preoţi  şi  fac  apoi 
încheieri  nefavorabile  asupra  întregii  preoţimi;  altele  izvoresc  din 
concepte  unilaterale  ori  chiar  greşite  despre  ceeace  trebue  să  fie 
un  preot.  întâlnim  însă  şi  aprecieri  drepte  a  preoţimii  noastre, 

constatări  juste  a  unor  defecte  şi  scăderi  de  cari  preoţimea  noa¬ 
stră  ar  trebui  să  fie  liberă.  Cea  mai  mare  scădere  a  multora 
dintre  preoţii  noştri  constă  în  lipsa  unei  înţelegeri  mai  adânci  a 
problemelor  vieţii  religioase-morale  şi  în  lipsa  unei  conştiinţe  mai 
depline  a  apostolatului  creştin.  Preoţii  noştri  se  ostenesc  şi  aduc 
mari  jertfe  morale  şi  materiale  ca  să  clădească  biserici  frumoase 
şi  edificii  şcolare  corespunzătoare  în  satele  noastre,  ştiu  să  deie 
poporului  pilde  bune  şi  poveţe  folositoare  pentru  o  mai  raţională 
lucrare  a  pământului  şi  pentru  purtarea  gospodăriei,  ştiu  să  în¬ 
deplinească  cu  demnitate  slujbele  bisericeşti,  se  identifică  cu 
soartea  poporului  şi  la  bine  şi  la  rău,  dar  pe  lângă  toate  aceste 
lucruri  foarte  folositoare  ce  ie  îndeplinesc,  este  prea  mic  numărul 
acelora  cari  ştiu  să  pătrundă  şi  în  adâncurile  vieţii  sufleteşti  a 
turmei  lor  pentru  a  trezi  la  o  nouă  vieaţă ,  la  o  vieaţă  mai  su¬ 
perioară  şi  mai  creştinească  puterile  religioase  morale  cari  stau 
ascunse  în  acele  adâncuri  şi  la  a  căror  suprafaţă  se  răsfaţă  bu¬ 
ruiana  multor  păcate.  In  această  împărăţie  mare  a  sufletelor  pre¬ 
otul  nostru  are  de  făcut  încă  multe  cuceriri.  Păstorirea  de  su¬ 
flete  la  noi  are  să  facă  încă  mari  progrese;  ea  trebue  să-şi  de- 
săvârşască  încă  mult  rnetoadele  pentru  a  face  să  se  coboare  în 
vieaţa  poporului  şi  să  devină  o  realitate  vie  principiile  înalte  şi 
creatoare  de  cultură  şi.  civilizaţie  ale  evangeliei  Mântuitorului. 
Am  fi  nesinceri  faţă  de  noi  înşine  şi  ne-am  face  incapabili  de 
îndreptare,  dacă  n’am  recunoaşte  aceste  scăderi. 

Dar  sunt  oare  răspunzătoare  numai  Seminarele  pentru  scă¬ 
derile  preoţimii  noastre?  Fără  îndoială  poartă  şi  ele  o  mare  parte 
din  această  răspundere,  dar  totuşi  nu  poartă  întreaga  răspundere, 
fiindcă  cultura  şi  activitatea  preoţimii  noastre  e  determinată  şi 
de  alţi  factori.  Ea  e  determinată  de  educaţia  ce  o  primesc  tinerii 
noştri  în  familie  şi  în  şcolile  prin  cari  au  trecut  înainte  de  a  intră 
în  Seminar,  apoi,  mai  târziu,  e  determinată  de  împrejurările  între 
cari  îşi  îndeplinesc  chemarea  în  vieaţa  practică. 

Educaţia  din  familie  astăzi  nu  mai  este  ca  înainte  vreme, 
când  se  făcea  în  spiritul  unor  moravuri  patriarhale,  dar  lăsă 
pentru  o  vieaţă  întreagă  adânci  urme  morale  în  suflete.  Dar 
asta  ca  asta.  Şi  mai  defectuoasă  este,  mai  ales  în  vederea  pre- 
gătirei  pentru  chemarea  preoţească,  educaţia  religioasă-morală  cu 
care  se  aleg  tinerii  noştri  din  şcoalele  medii.  In  aceste  şcoli  se 

predau  multe  cunoştinţe  folositoare,  dar  prea  e  negligat  acel 
lucru  despre  care  zice  Scriptura  că  îndeosebi  trebueşte.  Urmă¬ 
rile  stricăcioase  ale  creşterii  în  şcolile  străine  le  vedem  mai  bine 
aceia,  cari  avem  să  pregătim  tineri  veniţi  dela  acele  şcoli  pentru 
chemarea  de  preot  român.  Trebue  să  dărâmi  mai  întâiu  multe 
din  cele  ce  le-a  lăsat  în  suflete  acele  şcoli,  pentruca  să  începi  o 
operă  de  clădire  din  nou,  o  nouă  lucrare  educativă  în  vederea 
scopului  ce-1  urmăreşti.  Şi  ia  sfârşitul  acestei  lucrări  adeseori  te 
întrebi  cu  oarecare  îndoială,  de  ai  fost  în  stare  să  paralizezi  in- 
fluinţele  rele  ale  creşterii  străine  de  mai  înainte  şi  să  sădeşti  în 
locul  lor  însuşirile  bune  ale  unui  adevărat  preot  ortodox  român. 

Cred  că  e  sosit  timpul  ca  să  luăm  măsuri  pentru  a  preîn- 
timpinâ  acest  rău,  care  devine  din  ce  în  ce  tot  mai  ameninţător. 
Alte  confesiuni,  convingându-se  că  nu  ori  şi  care  şcoală  medie 
poate  pregăti  în  mod  suficient  tinerimea  pentru  preoţie,  susţin 
ele  şcoli  medii,  în  cari  educaţia  religioasă-morală  e  preocupaţia 
de  căpetenie  şi  din  cari  îşi  recrutează  apoi  elevi  pentru  Semi¬ 
nare.  Romano-catoiicii,  spre  pildă,  au  astfel  de  licee  susţinute 
de  dânşii,  în  cari,  pe  lângă  aceia  că  în  toate  clasele  se  pune  mare 
pond  pe  educaţia  religioasă-morală,  dar  în  clasele  ultime  elevii 
sunt  crescuţi  anume  în  vederea  preoţiei.  Chiar  dacă  nu  toţi  îmbră¬ 
ţişează  cariera  preoţească,  o  asemenea  educaţie  e  folositoare,  căci 
dă  bisericii  oameni  cu  credinţa  mare  şi  dintre  mireni.  De  ce 
n’am  putea  urmă  şi  noi  acest  exemplu?  Noi  de  preoţi  binepre- 
gătiţi  cu  sufletul  pentru  preoţie  avem  cea  mai  mare  lipsă.  Ce  ne-ar 
împedecâ  să  dăm,  d.  e.  liceului  nostru  confesional  din  Braşov  un 
astfel  de  caracter  şi  o  astfel  de  organizaţie  în  vederea  trebuin¬ 
ţelor  speciale  ale  bisericei  noastre?  Aceasta  s’ar  putea  face  cu 
atât  mai  uşor  cu  cât  pe  lângă  acel  liceu  s’a  înfiinţat  şi  un  internat. 
Bine  să  fiu  înţeles:  eu  nu  vreau  să  zic  că  liceul  nostru  din  Braşov 
astăzi  nu  ar  fi  bun  şi  bine  organizat,  ci  eu  mă  cuget  la  o  anume 
organizaţie  ce  i-am  puteâ-o  da,  fără  a-i  schimbă  întru  nimic  în¬ 
suşirea  de  şcoală  medie,  pentru  a  preîntâmpină  cu  folos  relele 
de  cari  am  vorbit  mai  sus.  Având  noi  o  şcoală  medie  astfel 
organizată,  la  primirea  în  seminar  vor  fi  apoi  preferiţi  elevii 
cari  vor  fi  studiat  la  acea  şcoală,  iar  prin  aceasta  părinţii  cari 
vor  dori  să-şi  fericească  copiii  pe  cariera  preoţească,  ar  fi  în¬ 
demnaţi  să-i  crească  acolo.  Chiar  dacă  numai  o  parte  din  elevii 

cari  vin  la  teologie  ar  aduce  cu  sine  o  asemenea  creştere  reli- 
gioasă-morală  mai  bună,  câştigul  ar  fi  foarte  mare.  Prin  această 
măsură  s’ar  evită,  măcar  în  parte,  urmările  rele  şi  din  ce  în  ce 
tot  mai  stricăcioase  ale  şcolilor  străine,  urmări  ce  se  resimt  cu 
deosebire  în  sufletele  celor  ce  se  pregătesc  pentru  cariera  preo¬ 
ţească,  dar  se  resimt  destul  de  dureros  şi  în  cultura  păturei  in¬ 
telectualilor  noştri  mireni. 

Spuneam  că  nici  împrejurările  între  cari  ajung  tinerii  absol¬ 
venţi  ai  Seminarului  la  parohii  şi  între  cari  au  să-şi  desvoalte 
activitatea  nu  sunt  destul  de  favorabile  pentru  a  i  formă  mai  de¬ 
parte  sufleteşte.  Deja  şicanele  pe  cari  trebue  să  le  îndure  până 
ce  ajung  să  fie  introduşi  în  parohii,  în  foarte  multe  cazuri  le  sdro- 
besc  idealismul  cât  l-au  putut  câştigă  din  şcoală  şi  pe  care  li-1  dă 
tinereţa,  lăsându-i  cu  amărăciune  în  suflet  şi  cu  prestigiu  moral 
sdruncinat  dela  început  în  faţa  poporului.  Iti  privinţa  aceasta  ar 
fi  multe  de  spus.  Preotul  începe  a  se  formă  dela  pasul  cel 
dintâi  pe  care  l-a  făcut  în  parohie.  Şcoala  îl  pregăteşte,  dar  ea 
nu  poate  face  pe  nimeni  preot  gata.  Spre  aceasta  se  cere  con¬ 
tactul  cu  vieaţa  şi  cu  factorii  ei.  Dar  dacă  cel  dintâi  contact 
cu  vieaţa  i-a  produs  amare  desamăgiri  şi  descurajări  morale,  ce 
poţi  aşteptă  să  devină  el? 

Şi  ce  poţi  aşteptă  să  devină,  dacă  şi  de  aici  încolo,  de 
vieaţa  lui  spirituală ,  de  lumea  lui  sufletească,  de  ideile  şi  năzuin¬ 
ţele,  de  năcazurile  şi  greutăţile  lui  nu  prea  are  cine  să  se  •  inte¬ 
reseze.  Nu  fac  imputări  nimănui.  Constat  însă  un  fapt,  pe  care  l-am 
constatat  de  repeţiteori,  că :  în  biserica  noastră  nu  se  face  o  înţe¬ 
legătoare  păstorire  spirituală  şi  pentru  preoţi ,  nu  se  face  acea 
educaţie  de  trezire  şi  susţinere  a  unei  intensive  vieţi  spirituale 
în  sânul  preoţimii,  fără  de  care  preoţimea,  la  rândul  ei,  nu  este  în 
stare  să  propage  o  mai  superioară  vieaţă  spirituală  în  sânul  po¬ 
porului.  Pe  câtă  vreme  se  va  negligâ  un  factor  atât  de  impor¬ 
tant,  să  nu  ne  mirăm,  că  la  noi  nu  merg  trebile  bisericeşti  cum 
am  dori  să  meargă.  Numai  prin  circulare  şi  prin  agende  de  ad¬ 
ministraţie  nu  se  poate  susţinea  puterea  şi  coheziunea  sufletească 
în  sânul  preoţimii,  nici  nu  se  poate  produce  o  vieaţă  superioară  în 
biserică.  Aceasta  ni-o  dovedesc,  între  altele,  mişcările  din  urmă  ale 
preoţilor  noştri  din  unele  părţi,  precum  şi  neîncrederea,  nepăsarea 
şi  lipsa  de  entuziasm  ce  s’a  încuibat  în  sufletele  lor  şi  sub  care 

tânjesc  aproape  toţi.  Dacă  pe  lângă  aceasta  preotul  va  mai  fi 
copleşit  şi  de  mizeriile  traiului  zilnic,  cum  sunt  cei  mai  mulţi 
dintre  preoţii  noştri,  atunci  ajunge  apăsat  din  două  părţi:  din  o 
parte  care  nu-i  dă  razimul  moral  şi  puterea  sufletească  de  care 
are  lipsă  în  chemarea  lui  spirituală,  iar  din  alta,  care-i  istoveşte 
şi  puterea  sufletească  ce  o  are  prin  sine  în  grijile  zilnice  ale  tra¬ 
iului.  Dacă  de  aceste  din  urmă  nu-1  putem  eliberă  deocamdată 
noi  din  al  nostru,  atunci  măcar  să  grijim  mai  mult  de  cea  dintâiu. 

Iată  deci  atâţia  factori  —  mai  sunt  şi  alţii  —  cari  înfluin- 
ţează  în  sens  nefavorabil  cultura  preoţimii  noastre.  Nu  i-am  amin¬ 
tit  pentruca  să  scot  Seminarele  nevinovate  de  răspunderea  ce  o 
au  şi  ele,  ci  tocmai  pentruca  să  arăt  cât  de  mare  şi  grea  este 
problema  şi  răspunderea  lor  astăzi,  şi,  prin  urmare,  cât  de  bine 
trebue  să  fie  ele  organizate  şi  provăzute  cu  toate  cele  necesare 
şi  conduse  cu  înţelepciune,  ca  prin  lucrarea  lor  să  acopere  de¬ 
ficitele  educaţiei  din  familie  şi  din  şcoala  pregătitoare  şi  să  toarne 
atâta  putere  în  sufletul  viitorilor  noştri  preoţi,  încât  ajungând  în 
vieaţa  practică  ei  sa  fie  în  stare  să  o  stăpânească  şi  să  o  apropie 
de  idealul  sfânt  ce-i  însufleţeşte,  iar  nu  relele  ei  să-i  copleşească 
dela  primul  pas  pe  dânşii.  Am  convingerea  că  o  îndreptare  spre 
bine  şi  o  reformă  în  vieaţa  preoţimii  şi  a  bisericei  noastre  poate 
să  vină  înainte  de  toate  prin  Seminariile  noastre,  cari  trebue  să 
fie  foculare  de  cultură  rodnică  şi  de  însufleţire  curată,  din  cari 
să  se  adape  ceice  au  să  iee  asupra-şi  sarcina  de  apostoli  ai  po¬ 
porului.  Deci  nu  întorcându-ne  la  starea  primitivă  a  preoţimii  noa¬ 
stre  celei  vechi,  cu  care  Intre  împrejurările  schimbate  ale  vremii 
noastre  n’ai  mai  puteă  conduce  biserica  şi  poporul ,  ci  ferindu-ne 
de  primejdia  unei  culturi  pe  cât  de  falşe  şi  superficiale  pe  atât  şi 
de  pretenţioase ,  să  inzăstrăm  pe  viitorii  noştri  preoţi  cu  o  creştere 
religioas ă- morală  şi  naţională  sănătoasă  şi  temeinică ,  făcută  în 
spiritul  tradiţiilor  de  cultură  ale  bisericii  şi  poporului  nostru  — 
iată  de  unde  ne  poate  veni  mântuirea!  Numai  prin  o  asemenea 
creştere  a  preoţimii  noastre  se  poate  păstră  legătura  de  conti¬ 
nuitate  cu  trecutul,  se  poate  face  faţă  postulatelor  prezentului  şi  se 
poate  susţine  preoţimea  în  rolul  de  conducătoare  a  afacerilor  noa¬ 
stre  publice  şi  culturale,  din  care  rol  în  vremea  din  urmă  în 
mare  parte  a  fost  scoasă  de  alţi  factori.  Şi  iarăşi:  numai  prin 
o  asemenea  creştere  se  mai  poate  ţinea  preoţimea  noastră  de 

azi  şi  cea  viitoare  în  legăturile  strânse  sufleteşti  în  cari  trăia 
preoţimea  cea  veche  cu  poporul  şi  se  vor  putea  paraliza  ten¬ 
dinţele  de  aservire  ale  altora  prin  mijlocul  banului  la  care  este 
avizată,  dar  pe  care  noi  astăzi  nu  i-1  putem  dâ.  Noi  vrem  sufle¬ 
tul  preoţimii,  bine  ştiind  că  pe  câtă  vreme  îl  vom  avea  pe  acesta, 
ea  va  rămânea  a  noastră,  —  a  bisericii  şi  a  poporului! 

Cu  această  motivare  am  ţinut  să  însoţesc  apelul  ce  l-a  pu¬ 
blicat  P.  Ven,  Consistor  arhidiecezan  în  scopul  unei  colecte  pen¬ 
tru  zidirea  unui  nou  edificiu  pe  seama  Seminarului  «Andreian».  Acel 
apel  se  adresează  în  rândul  prim  preoţilor  şi  învăţătorilor  şi,  prin  ei, 
tuturor  credincioşilor  bisericei  noastre.  Un  templu  al  culturii  noastre 
creştineşti  şi  româneşti,  cum  este  Seminarul,  trebue  ridicat  prin 
jertfele  tuturora,  prin  banul  săracului  şi  prin  suta  şi  mia  boga¬ 
tului.  Ajutorul  ce-1  vom  dâ  cu  toţii  va  fi  un  act  de  proprie  aju¬ 
torare  şi,  în  proporţie  cu  averea  fiecăruia,  va  fi  o  măsură  pentru 
dragostea  ce  o  avem  faţă  de  preoţimea,  de  biserică  şi  de  cul¬ 
tura  poporului  nostru. 

In  anul  trecut  s’au  împlinit  o  sută  de  ani  dela  înfiinţarea 
Seminarului  nostru.  In  acest  restimp  sute  şi  mii  de  preoţi  şi  în¬ 
văţători  şi-au  adăpat  sufletele  din  izvorul  limpede  al  învăţăturilor 
evangheliei  şi  al  tradiţiilor  noastre  de  cultură  naţională  în  această 
şcoală,  din  care  s’au  răspândit  în  toate  părţile  locuite  de  fiii  bi¬ 
sericei  noastre.  Acum,  când  vrea  să  se  înoiască,  acum  când  ea 
vrea  să  ţină  pas  cu  vremea,  ca  să  fie  folositoare  şi  în  viitor,  cu 
glas  de  alina  mater  se  adresează  cătră  toţi  fiii  săi  şi  aducându-le 
aminte  de  dragostea  cu  care  i-a  adăpostit  la  sânul  său  şi  de 
căldura  cu  care  le-a  dat  poveţele  vieţii  celei  bune,  îi  roagă  fier¬ 
binte  să  nu  o  uite  cu  nerecunoştinţa,  ci  să-i  sară  într’ajutor  în 
trebuinţele  ei.  Iubiţilor  mei  fii  —  le  zice  ea  —  dacă  mai  trăeşte 
în  inimile  voastre  vre-o  amintire  călduroasă  despre  alma  mater 
a  voastră,  acum  e  timpul  să  vă  arătaţi  recunoştinţa  voastră  şi  în 
schimbul  bunurilor  sufleteşti  şi  morale  cu  cari  v’a  înzestrat  ea, 
să-i  daţi  mâna  de  ajutor  ca  să-şi  plinească  o  mare  şi  arzătoare 
lipsă  a  ei.  Nu  vrea  să-şi  plinească  această  lipsă  de  azi  pe  mâne, 
prin  un  lucru  lesne  trecător,  ci  vrea  să-şi  ridice  un  templu  du¬ 
rabil,  în  care  să  adăpostească  pe  veacuri  de  aici  înainte  multe 
şiruri  de  generaţii  viitoare  a  fiilor,  nepoţilor  şi  strănepoţilor  voştri ! 

Sinodul  arhîdiecezan  din  anul  jubilar  al  Seminarului  a  decis 
cu  însufleţire,  ca  noul  edificiu  seminarial  să  se  clădească  pe  gră¬ 
dina  cea  mare  din  strada  Schewis,  cumpărată  încă  de  mitropo¬ 
litul  Şaguna  din  banii  ce  i-au  întrecut  din  colecta  făcută  în  anul 
1852  tot  pentru  Seminar.  Astfel  se  va  realiză  o  vie  dorinţă  a 
marelui  ierarh  şi  o  dorinţă  cu  care  au  ieşit  din  edificiul  neco¬ 
respunzător  de  azi  toate  generaţiile  de  elevi  ai  Seminarului. 

începutul  colectei  s’a  făcut  într’un  mod  strălucit  prin 
marinimozitatea  şi  nobleţă  inimei  acelui  bărbat,  pe  care  de  o 
vreme  încoace  ni  l-a  trimis  Dumnezeu  ca  pe  un  înger  păzitor, 
ca  să  ne  încurajeze  şi  prin  pildă  vie  să  ne  îndemne  şi  înveţe 
cum  trebue  să  aducem  jertfe  pe  altarul  binelui  şi  a  culturii  nea¬ 
mului  nostru.  Dl  Vasile  Stroiescu  a  binevoit  să  contribue  Ia  co¬ 
lecta  pentru  Seminar  cu  frumoasa  sumă  de  100,000  coroane. 
îi  mulţămim  pentru  această  mare  dragoste  ce  ne-a  arătat-o  şi-l 
asigurăm  că  ea  va  fi,  pentru  profesori  şi  elevi,  un  nou  îndemn 
la  muncă  stăruitoare  şi  devotată  binelui  obştesc. 

Acum  e  rândul  nostru,  al  tuturora.  Dacă  anul  acesta  adu¬ 
cător  de  pagube  materiale  nu  ne  permite  să  jertfim  după  cum 
am  dori  cu  inima,  totuşi  să  nu  ne  lăsăm  dorinţa  inimei  neîm¬ 
plinită,  ci  să  făgăduim  cu  gând  curat  că  o  vom  împlini  la  anul 
şi  peste  doi  ani,  pe  cari  ni-i  va  trimite  Dumnezeu  mai  buni  şi 
mai  îmbelşugaţi.  Cu  considerare  la  catastrofele  elementare  de  cari 
au  fost  cercetaţi  şi  încercaţi  în  anul  acesta  mai  ales  cei  ce  trăesc 
din  gospodărie,  ar  fi  de  dorit  ca  P.  Ven.  Consistor  arhidiecezan 
să  prelungească  terminul  colectei  încă  cu  un  an.  Dar  aceasta  nu 
opreşte  pe  nimeni  ca  să  se  angajeze  de  pe  acum  cu  anumite 
sume,  pe  cari  le  va  plăti  pe  rând,  chiar  în  decurs  de  câţiva  ani.  Prin 
această  măsură  şi  oamenii  mai  săraci  au  putinţa  să  se  angajeze 
cu  sume  mai  mărişoare.  Dar  în  privinţa  aceasta  au  valoare  cu¬ 
vintele  sf.  Ap.  Pavel:  «Iară  aceasta  zic:  celce  samănă  puţin,  puţin 
va  şi  seceră,  iară  celce  samănă  întru  binecuvântare  (dărnicie), 
întru  binecuvântare  va  şi  seceră.  Fieştecarele  precum  se  îndură 
cu  inima,  nu  dintru  părere  de  rău,  sau  de  silă,  că  pe  dătătorul  de 
bună  voie  iubeşte  Dumnezeu  (II.  Corint.  9,  6 — 8).» 

Dr.  Nicolae  Bălan . 

cătră  toate  oficiile  protopresbiterale  şi  parohiale  din  arhidieceza 
gr.-or.  română  a  Transilvaniei  şi  cătră  toţi  fiii  drept  credincioşi 
ai  bisericii  noastre  române  ortodoxe. 

Creşterea  clerului  a  fost  una  din  preocupaţiunile  de  căpe¬ 
tenie  ale  tuturor  preasfinţiilor  Episcopi  şi  Mitropoliţi  ai  bisericii 
noastre. 

Fericitul  Episcop  Moga,  îndată  dupăce  a  ocupat  scaunul  epis- 
copesc  al  Ardealului  a  iniţiat  la  1816  o  colectă  cu  scopul  ca  să 
cumpere  o  casă  pentru  reşedinţă  şi  Seminar,  colectă  din  care  a 
rezultat  încassarea  unei  sume  de  36,000  fl.,  cu  care  s’a  cumpărat 
în  anul  1821  casa  din  strada  Cisnădiei  Nr.  7,  care  s’a  întocmit, 
parte  pentru  trebuinţele  reşedinţei  episcopului,  parte  straformân- 
du-se  în  sală  de  prelegeri,  pentru  ceice  se  pregăteau  pentru  tagma 
preoţiei  şi  pentru  cariera  învăţătorească. 

în  casa  aceasta  s’au  ţinut  prelegeri  cu  curs  de  6  săptămâni, 
apoi  de  un  an,  şi  de  doi  şi  de  3  ani  pentru  preoţi  până  la  anul 
1864  —  când  fericitul  Şaguna  în  şedinţa  a  2-a  a  sinodului  a 
adus  la  cunoştinţa  acestuia,  că  a  cumpărat  din  averea  sa  proprie 
cu  29.235  florini  casa  Nr.  24  din  strada  Măcelarilor,  pe  care  o 
a  donat  bisericii  din  Ardeal,  care  apoi  prin  hotărîrea  consistorială 
dela  22  Iunie  1864  s’a  destinat  pentru  trebuinţele  Seminarului, 
cărui  scop  a  servit  şi  serveşte  până  în  ziua  de  azi. 

Nu  putem  trece  cu  vederea  faptul,  că  fericitul  Şaguna  încă 
în  1850  a  iniţiat  o  colectă  în  eparhia  întreagă  pentru  Seminar, 
obţinând  şi  încuviinţarea  guvernului  din  care  colectă  până  în 
1852  s’a  încassat  26,062  florini,  dar  din  aceşti  bani  s’a  cumpărat 
dela  baronul  Apor  tot  în  strada  Măcelarilor  casa  Nr.  32,  actuala 
reşedinţă  arhiepiscopească. 

Greutăţile  ce  au  întimpinat  primii  arhierei  ai  bisericii  noastre 
la  cumpărarea  acelor  case,  aparţin  istoriei  şi  nu  le  vom  scoate 
acum  la  iveală. 

înmulţindu-se  numărul  elevilor  în  proporţie  cu  lipsa  cea  mare 
de  preoţi  şi  învăţători,  şi  ridicându-se  cursul  teologic  dela  6  luni 
la  1  an,  apoi  dela  1  la  2  —  şi  în  1862  dela  2  la  3  ani  —  cum 
şi  cursurile  pedagogice  dela  1  la  2  ani,  apoi  dela  2  la  3  şi  în 
1908  dela  3  la  4  ani,  şi  stabilindu-se  sub  fericitul  Arhiepiscop  şi 
Mitropolit  Miron  Romanul  că  toţi  elevii  seminarului  au  să  pe¬ 
treacă  timpul  studiilor  în  internat,  pe  lângă  casa  Nr.  24,  s’au 
cumpărat  alte  2  case  în  strada  Măcelarilor,  şi  alte  case  în  strada 
Spinarea-cânelui,  cari  s’au  demolat  şi  edificat  de  nou  în  anul 

1896,  îolosindu  se  ca  dormitorii  şi  prânzitorii  pentru  elevii  adă¬ 
postiţi  în  Seminar. 

Paralel  cu  aceste  lucrări  în  anul  1882  s’a  hotărît  prin  Sinodul 
arhidiecezan  ca  fondul  Seminarului  care  avea  să  capitalizeze  şi 
el  ca  alte  fonduri  20%  să  capitalizeze  numai  10%,  iar  10%  să  se 
folosească  pentru  întemeierea  unui  fond  de  zidire,  care  fond  azi 
este  de  180,000  coroane. 

Sulevându-se  în  Sinodul  arhidiecezan  din  acest  an  chestia 
zidirii  unui  Seminar  nou  şi  respective  chestia  adaptării  actualului 
Seminar,  sinodul,  prin  concluzul  Nr.  72  dela  6/19  Aprilie,  a  decis 
ca  să  se  zidească  un  Seminar  nou,  pe  terenul  din  strada  Schewis 
Nr.  21,  teren  cumpărat  de  fericitul  Şaguna  cu  6000  fl.  în  1852 
deodată  cu  reşedinţa  arhiepiscopească  de  iarnă,  —  care  s’a  crezut 
că  este  mai  acomodat,  având  o  întindere  de  circa  6  jugăre  ca- 
tastrale,  şi  fiind  în  faţa  reşedinţei  de  vară  a  Arhiepiscopului. 

Capitalul  de  zidire  disponibil,  faţă  cu  recerinţele  de  cel  puţin 
un  milion  ne  îndeamnă  să  păşim  şi  noi  pe  urmele  fericiţilor  înain¬ 
taşi  şi  să  facem  un  călduros  apel  la  publicul  nostru  de  pretutin- 
denea  ca  să  contribue  la  fondul  pentru  zidirea  unui  Seminar  cum 
s’a  contemplat  prin  concluzul  sinodal,  ca  în  timpul  posibil  cel 
mai  scurt  să  adunăm  fondul  de  zidire  indispensabil. 

Actualul  edificiu  în  starea  de  acum  fiind  necorăspunzător, 
deci  necesitatea  zidirii  este  de  cea  mai  arzătoare  urgenţă. 

Poftind  deci  pe  oficiile  noastre  protopresbiterale  ca  să  trans¬ 
pună  la  fiecare  parohie  câte  o  coală  de  subscrieri  %  în  scopul 
amintit,  coaiele  umplute  să  se  provadă  cu  subscrierile  parohului 
şi  epitropilor  colectanţi  şi  să  se  trimită  la  Consistorul  arhidiecezan 
până  la  1  Decemvrie  1912,  iar  sumele  colectate  să  se  trimită  la 
cassa  arhidiecezană. 

O  atare  coală  de  subscriere  să  se  dee  şi  deputatului  cercului 
electoral  preoţesc  şi  mirenesc,  ca  să  adune  şi  el  ofrande,  şi  res¬ 
pective  să  subscrie  ca  primul  suma  cu  care  crede  că  poate  con¬ 
tribui,  apoi  tot  astfel  de  coaie  de  subscripţiuni  să  se  dee  la  in¬ 
stitutele  de  credit,  cari  se  află  în  localitate,  ori  pe  teritorul  pro¬ 
topopiatului,  cari  coaie  On.  D-ta  să  le  ţini  în  evidenţă  şi  să  le 
reclami  cel  mai  târziu  până  la  1  Martie  1913,  şi  să  le  aşterni 
aici,  rămânând  ca  sumele  subscrise  prin  institutele  de  credit  să 
se  trimită  aici  deodată  ori  în  mai  multe  rate  cum  vor  află  ofe- 
renţii  că  Ie  pot  achită  mai  eu  uşurinţă. 

Despre  rezultatul  colectei  vei  raportă  la  tot  cazul  la  1  Martie 
1913,  ca  să  putem  şi  noi  face  sinodului  o  dare  de  seamă  amă¬ 
nunţită  şi  exactă. 

în  nădejde,  că  întreprinderea  aceasta  va  da  cele  mai  bine¬ 
cuvântate  roade,  şi  că  noi  generaţia  de  azi,  sporită  la  număr, 

inteligenţă  şi  avere,  nu  va  rămânea  îndărăptul  fericiţilor  înaintaşi, 
facem  apel  călduros  la  toţi  fiii  bisericei  noastre,  ca  să  contribue 
spre  acel  scop  măreţ  cu  obolul  lor,  pentrucă  dela  un  cler  conştiu 
şi  bine  educat  atârnă  viitorul  bisericii  şi  neamului  nostru. 

S  i  b  i  i  u ,  din  şedinţa  plenară  a  consistorului  arhidiecezan, 
ţinută  la  7/20  Maiu  1912. 

Consistorul  arhidiecezan. 

Dr.  Ilarion  Puşcariu  m.  p,, 

arhimandrit,  vicar  arhiep.  Dr.  George  Proţa  m.  p., 

secretar  consistorial. 


ÎMPĂRĂŢIA  LUI  DUMNEZEU. 

—  După  Petro w.  — 

«Vie  împărăţia  ta!» 

Mintea  omenească,  de  obiceiu,  are  multe  noţiuni  false,  care 
nu  corăspund  deloc  adevărului ;  comparându-le  cu  originalul,  ele 
nu  apar  ca  reprezentări  reale  ale  iui,  ci  ca  o  imagine  născocită 
în  chip  arbitrar,  care  nu  există  nicăiri  decât  în  închipuirea  noastră, 
ca  o  chimeră,  ca  un  idol,  cum  se  exprimă  cunoscutul  filozof 
englez  Bacon  de  Verulam.  Unii  din  aceşti  idoli,  cari,  ca  un  far 
mincinos,  pot  abate  din  drumul  cel  drept  pe  celce  caută  adevărul, 
apare  şi  convingerea  greşită  pe  care  o  are  marea  majoritate  a 
oamenilor,  când  pretind  că  ei  cunosc  singuri  lucrurile,  pe  când, 
de  fapt,  nu  le  cunosc  deloc.  Asemenea  oameni  cred  că  cunosc 
bine  însemnarea  lucrurilor  dacă  le  dau  numiri  cărora  le  atribue 
adevăratul  sens.  Aşa  sunt  numele  şi  cuvintele  cu  care  facem 
cunoştinţă  mai  repede  decât  cu  natura  lucrurilor  însele;  şi  cu 
ajutorul  lor  îşi  comunică  oamenii  unii  altora  ideile  privitoare  la 
lucruri.  Obişnuiţi  din  copilărie  să  punem  în  locul  lucrurilor  vorbe 
şi  să  ne  facem  înţeleşi  de  toţi  cu  ajutorul  acestor  vorbe,  ne  mul- 
ţămim  doar  cu  denumirile  lucrurilor,  ne  mărginim  la  vorbe,  fără 
să  pătrundem  bine  în  însemnarea  lor,  fără  a  ne  pune  întrebarea 
dacă  sensul  legat  de  noi  cu  un  cuvânt  cunoscut,  corăspunde  ade¬ 
văratei  naturi  a  obiectului  determinat  de  noi  cu  cuvântul  dat. 
De  fapt,  cuvântul  nu  ne  spune  ce-i  lucrul  în  sine,  ci  ce  înseamnă 
el  pentru  noi  şi  cum  ni-1  închipuim;  şi,  dacă  ideea  pe  care  ne-o 
facem  noi  despre  obiectul  în  chestiune  nu-i  lămurită,  nici  denu¬ 
mirea  nu  corăspunde  însemnării  ei,  şi  nici  cuvântul  întrebuinţat 
în  acest  scop  nu-i  potrivit. 

Ca  o  tristă  ilustrare  a  unei  asemenea  apariţii  putem  luă  şi 
ideea  rea,  foarte  răspândită  şi  mai  mult  decât  nelămurită,  uneori 
chiar  contrară,  pe  care  ne-o  facem  despre  însemnarea  expresiunii 
din  Evanghelie;  «Împărăţia  lui  Dumnezeu».  Cuvintele  acestea  le 
cunoaşte  orice  creştin,  din  cea  mai  fragedă  copilărie.  Fără  a 
putea  ceti  chiar,  repetăm  în  rugăciunea  domnească,  după  vorbele 
celor  mai  mari,  cererea;  «Vie  împărăţia  tal»  Mai  târziu,  în  de¬ 
cursul  anilor,  auzim  mereu  în  biserică,  cetim  şi  acasă  şi  învăţăm 
şi  la  şcoală  despre  împărăţia  lui  Dumnezeu.  împărăţia  lui  Dum¬ 
nezeu  e  ideea  centrală  a  întregii  învăţături  a  lui  lisus  Christos, 
idee  care  creşte  şi  se  lămureşte  din  ce  în  ce  mai  mult  cu  fiecare 
pagină  nouă  a  Evangheliei.  In  predicarea  evanghelică  nu  e  nici 
un  cuvânt,  nici  o  faptă  săvârşită  de  Mântuitorul  nostru,  care  să 
nu  se  refere  la  împărăţia  Iui  Dumnezeu.  Dacă  lisus  Christos 
predică,  o  face  ca  să  aducă  vestea  bună  a  împărăţiei  lui  Dum¬ 
nezeu  şi  să-i  lămurească  însemnarea.  Când  învaţă  poporul  de  pe 
munte,  îi  predică  legile  acestei  împărăţii.  Vorbind  pe  marginile 
lacului  în  parabole  cătră  popor,  îi  pune  înainte  în  chipuri  şi  icoane 
tainele  împărăţiei  lui  Dumnezeu,  origina  şi  desvoltarea  ei,  lupta 
şi  biruinţa  ce-i  stă  înainte.  Când  se  roagă  sau  ne  învaţă  să  ne 
rugăm,  se  roagă  pentru  venirea  acestei  împărăţii.  Prin  alegerea 
apostolilor  a  vrut  ca  împărăţia  întemeiată  de  El  să  rămână  şi 
după  plecarea  lui,  asigurându-i  astfel  răspândirea  în  toată  lumea. 
Când  se  schimbă  la  faţă  înaintea  câtorva  dintre  ucenicii  lui,  o 
face  ca  să  le  arete  unde  trebue  să  ajungă  fiinţa  omenească  în  îm¬ 
părăţia  lui  Dumnezeu.  Prin  înviere  arată  că  toate  puterile  iadului, 
răutatea  diavolească  a  celor  puternici  şi  ura  înverşunată  a  fari¬ 
seilor  nu  pot  sfărîmâ  împărăţia  lui.  Cu  un  cuvânt;  în  ideea  îm¬ 
părăţiei  lui  Dumnezeu  se  cuprinde  toată  învăţătura  Mântuitorului, 
toată  gospodăria  lui;  ea  e  fala  lui,  ea  explică  apariţia  lui  pe  pă¬ 
mânt  şi  întregul  lui  spirit  divin. 

A 

In  consecinţă,  a  fi  cineva  creştin,  sau  cel  puţin  a  se  simţi 
îndreptăţit  să  judece  cu  autoritate  asupra  Evangheliei,  fără  a  fi 
lămurit  şi  fără  a  fi  înţeles  bine  ce  e  împărăţia  Iui  Dumnezeu, 
pare  ceva  imposibil.  Ar  fi  acelaş  lucru  ca  atunci  când  cineva 
s’ar  da  drept  cunoscător  al  filozofiei,  fără  a  aveâ  ideie  de  Plato, 
Aristoteles,  Kant  şi  Hegei.  Ei  bine,  majoritatea  acelora  cari  adoră 
Evanghelia  cu  evlavie,  ca  şi  acelora  cari  o  descompun  pe  cale 

critică,  se  disting  printr’o  ideie  extrem  de  nelămurită  şi  de  gre¬ 
şita  pe  care  şi-o  fac  despre  împărăţia  lui  Dumnezeu. 

A 

începem  cu  faptul  că,  prin  împărăţia  lui  Dumnezeu,  aşa  cum 
e  menţionată  în  Evanghelie,  de  cele  mai  multeori,  se  înţelege 
vieaţa  fericită  a  celui,  drept  dincolo  de  mormânt,  adecă,  ideea 
împărăţiei  lui  Dumnezeu  se  identifică  cu  ideea  împărăţiei  cerurilor 
în  sens  peioratic  şi  pe  baza  ei  creştinismul  nu  rareori  e  învino¬ 
văţit  de  o  dispreţuire  absurdă  a  bunurilor  pământeşti,  că  înăbuşe 
cu  violenţă  trebuinţele  înăscute  ale  corpului,  ba  chiar,  că  are  nă¬ 
zuinţa  de  a  răpi  vieţii  orice  colorit  luminos  şi  vesel.  «Evanghelia 
îndreaptă  privirea  credinciosului  numai  spre  cer»,  se  zice  de  obiceiu 
în  asemenea  cazuri,  uitând  că  omul  e  creat  din  pământ  şi  că 
prin  trup  e  legat  de  materie.  Chiar  şi  pasările,  pe  care  le  citează 
Evanghelia,  îşi  fac  cuiburi  şi-şi  îngrijesc  puii.  Putem  fi  noi,  oare, 
cărora  ni-s’a  dat  trebuinţi  materiale  mult  mai  mari  ca  pasărilor, 
cu  totul  indiferenţi  faţă  de  nevoile  zilnice  ale  trupului  nostru?  A 
stărui  în  asemenea  pretenţiuni  înseamnă  a  lucră  împotriva  na¬ 
turii,  a  cere  cu  un  rigorism  exagerat  ceva  imposibil.  Soarele  lu¬ 
minos  ne  încălzeşte,  aroma  livezilor  înflorite  ne  îmbată,  strălu¬ 
cirea  stelelor  ne  farmecă,  cântecul  privighitorii  ne  înlănţueşte.  Să 
fie  oare  taxată  de  criminală  extazierea  în  faţa  frumseţii  pe  care 
o  găsim  în  întreaga  natură,  plăcerea  faţă  de  bunurile  lumii  din 
jurul  nostru?  Atunci,  la  ce  s’au  creat  toate  astea,  cuce  scop  s’au 
împlântat  în  noi  anumite  instincte?» 

La  toate  întrebările  acestea  vom  da  un  singur  răspuns:  toate 
argumentele  acestea  convingătoare  nu  lovesc  în  Evanghelie,  ci 
în  aer.  Mai  întâi,  noi  observăm  că  în  Evanghelie  se  face  deo¬ 
sebire  între  noţiunea  vieţii  de  dincolo  de  mormânt  şi  împărăţia  lui 
Dumnezeu  sau  împărăţia  cerurilor .  în  cuvântarea  lui  Iisus  Christos 
despre  soartea  celui  drept  după  moarte  cetim:  «Atunci  va  zice 
împăratul  celor  de-a  dreapta:  Veniţi,  binecuvântaţii  părintelui  meu, 
de  moşteniţi  împărăţia,  care  vi-s’a  gătit  vouă  dela  începutul  lumii » 
(Matei  XXV,  34).  In  ultima  cuvântare  pe  care  a  rostit-o  Mân¬ 
tuitorul  cătră  ucenicii  săi  la  instituirea  Cinei  celei  de  taină,  ca 
să-i  mângăe  din  cauza  plecării  lui,  zice:  «Să  nu  se  turbure  inima 
voastră  ....In  casa  tatălui  meu  multe  locaşuri  sunt;  iar  de  nu,  aş 
fi  spus  vouă:  voiu  să  merg  să  gătesc  vouă  loc»  (Ioan,  XIV,  1,  2). 
In  ambele  cazuri  se  face  aluzie  în  mod  evident  la  faptul  că  «îm- 

părăţia  cerurilor»  fals  concepută,  în  sens  rău,  e  deja  «gata»,  — 
şi-i  un  fapt  îndeplinit.  Insă,  împărăţia  lui  Dumnezeu,  despre  care 
s’a  vorbit  atât  în  parabole  şi  în  rugăciunea  Domnului,  cât  şi  în 
referirile  la  scopul  final  al  activităţii  omeneşti  —  nu  s’a  arătat  încă 
în  toată  deplinătatea  ei:  ea  e  opera  unui  viitor  mai  mult  sau  mai 
puţin  îndepărtat.  întemeiată  de  Mântuitorul  Christos  pe  pământ, 
împărăţia  aceasta  e  supusă  unei  organizări  progresive :  are  să  vină. 
Noi  ne  rugăm:  «Vie  împărăţia  ta!»  —  Nu  zicem:  «Facă-se  îm¬ 
părăţia  ta»  sau  «împărăţia  ta  apară  desăvârşită»,  —  ci,  să  «vină», 
fiindcă  are  deja  un  început,  dar  nu  cuprinde  întreaga  omenire, 
şi  nu  ne-a  încorporat  încă  în  domeniul  ei.  Cerul  încă  n’a  sfinţit 
tot  pământul,  Dumnezeu  «nu  s’a  sălăşluit  încă»  pe  deplin  în  inima 
omului.  împărăţia  aceasta  se  va  ivi  atunci  când  întreaga  noastră 
concepţie  despre  lume  va  fi  pătrunsă  de  spiritul  Evangheliei,  când 
întreaga  direcţie  a  vieţii  noastre  va  corăspunde  în  totul  cerinţelor 
adevărului  dumnezeesc,  când  toate  simpatiile  noastre  vor  trans¬ 
pira  numai  iubirea  curată  a  iui  Christos.  Ea  se  va  ivi  pentru 
toţi  aceia  cari  sufăr  din  cauza  realităţii  înăbuşite  atât  de  mult  de 
josnicie  şi  murdărie,  cari  aşteaptă  ivirea  binelui  şi  adevărului,  cari 
flămânzesc  şi  însetează  după  dreptate,  cari  doresc  să  birue  răul. 
Dacă  o  societate,  un  popor  întreg  sau  o  omenire  întreagă  se  va 
pătrunde  de  asemenea  năzuinţi,  împărăţia  lui  Dumnezeu  va  veni, 
fie  pentru  cercul  de  oameni  dat,  fie  pentru  o  naţiune  sau  pentru 
o  lume  întreagă;  dacă  numai  personalităţi  izolate  se  pătrund  în 
totul  de  ele,  numai  pentru  ele  va  veni  împărăţia  lui  Dumnezeu. 
Insă,  pentru  aceia  cari  sunt  fericiţi  şi  mulţămiţi  cu  întunerecul 
nedreptăţii,  care  domneşte  pe  pământ  pentru  cei  slabi,  cari  pun 
egoismul  şi  propriile  lor  pasiuni  mai  presus  de  orice,  cărora  nă¬ 
zuinţa  după  înfinit  li-se  pare  ridiculâ  şi  neînţeleasă,  pentru  toţi 
aceştia  împărăţia  lui  Dumnezeu  e  necuprinsă  şi  inaccesibilă.  îm¬ 
părăţia  lui  Dumnezeu  e  organizarea  ce  se  realizează  în  istorie  de 
personalităţile,  forţele  şi  apariţiile  în  care  domneşte  însuş  Dum¬ 
nezeu,  în  care  stăpâneşte  absolut  numai  voia  lui  sfântă  şi  raţio¬ 
nală,  sau  mai  simplu  şi  cu  alte  vorbe,  împărăţia  lui  Dumnezeu 
e  o  vieaţă  desăvârşită  din  punct  de  vedere  moral,  trăită  de  oameni 
pe  pământ,  produsă  de  Mântuitorul  Christos  şi  întemeiată  pe 
noua  legătură  a  Evangheliei  Lui.  Triumful  unei  asemenea  împă¬ 
răţii  constă  în  biruinţa  deplină  a  binelui  asupra  răului  în  inima 
oamenilor. 

Când  a  venit  lisus  Christos  să  predice  Evanghelia,  privind 
cu  spiritul  lui  vieaţa  lumii  şi  preţuind-o  după  valoarea  ei  morală, 
şi-a  exprimat  impresia  generală,  făcută  asupra  lui,  în  următoarele 
cuvinte:  «Toată  lumea  zace  întru  cel  rău».  (I  Ioan,  v,  19).  Răul 
în  forma  violenţei  atotstăpânitoare,  a  deplinei  ilegalităţi  pentru 
cei  slabi,  a  desfrâurilor  obraznice  ale  bogaţilor,  a  tâmpirii  ani¬ 
malice  a  maselor  poporului,  a  orgiilor  răsfăţate  ale  egoismului  şi 
a  celor  mai  josnice  patimi,  toate  acestea  erau  un  fapt  general  şi 
păreau  o  lege  universală,  care  stăpânea  întreaga  lume.  Lupta  cu 
împărăţia  aceasta  a  răului,  învingerea  ei  şi  crearea  unei  împărăţii 
în  locul  ei,  —  iată  opera  fundamentală,  a  Mântuitorului  nostru. 
Astfel,  venise  momentul  pentru  împlinirea  primei  făgăduinţi  dată 
de  Dumnezeu  oamenilor:  «Sămânţa  femeei  va  sdrobi  capul  şar¬ 
pelui»  (1  Moise,  VI,  15). 

«Voi  oamenilor,  cari  suferiţi  sub  povara  nedreptăţii  şi  ilega¬ 
lităţii,  cam  aşa  vorbeşte  lisus  Christos  cătră  lume,  vieaţa  pe  care 
aţi  creat-o  nu  vă  poate  da  fericirea  posibilă  şi  căutată.  Răul 
produce  doar  rău,  însă  adevărata  fericire,  cea  mai  înaltă  mântuire 
e  un  bun,  care  vine  numai  din  iubire  şi  bunătate.  Dacă  vreţi 
s’o  ajungeţi,  dacă  vă  simţiţi  sdrobiţi  de  greaua  povară  a  răului, 
care  domneşte  în  lume,  veniţi  şi  învăţaţi-vă  dela  mine.  Cuvintele 
mele  vor  vărsă  balsam  vindecător  în  inimile  voastre  chinuite  şi 
bolnave.  Eu  vă  voiu  arăta  calea,  care  dă  odihnă  sufletelor  voastre. 
Supuneţi-vă  cu  totul  învăţăturii  mele,  urmaţi  calea,  pe  care  v’am 
croit-o  eu,  luaţi  jugul  meu  asupra  voastră  şi  veţi  vedea  că  jugul 
meu  e  blând  şi  sarcina  mea  uşoară.  Odată  cu  întrarea  mea  în 
lume  în  locul  nopţii  lungi,  sgomotoase,  întunecoase  şi  nepă¬ 
trunse  se  iveşte  aurora  unei  zile  liniştite  şi  luminoase.  Până 
acum,  în  mijlocul  ilegalităţii  generale  —  marea  nădejde  într’un 
viitor  mai  bun  stă  ascunsă  doar  ca  o  schinteie  în  inimile  puţinor 
aleşi.  Acum  trebue  să  se  realizeze.  Plinirea  vremii  a  sosit.  Îm¬ 
părăţia  lui  Dumnezeu  e  aproape.  Da,  e  aproape,  a  sosit  chiar, 
e  lângă  noi,  în  jurul  nostru ;  dar  trebue  ca  inima  voastră,  izvorul 
întregei  voastre  activităţi,  principiul  conducător  în  vieaţa  omului 
s’o  pătrundă  şi  s’o  cuprindă  în  ea.  Curăţiţi  în  inima  voastră  un 
loc  pentru  Dumnezeu,  faceţi  loc  în  vieaţa  voastră  adevărului  şi 
binelui;  liberaţi-vă  de  minciuna  care  domneşte  în  voi,  de  violenţa 
şi  egoismul  grosier  —  pocăiţi-vă>. 

«Pocăiţi-vă»  —  iată  prima  vorbă,  cu  care  s’a  îndreptat  Evan¬ 
ghelia  omului.  Posibilitatea  înoirii  dorite  a  vieţii,  venirea  împă¬ 
răţiei  lui  Dumnezeu  în  mijlocul  oamenilor  e  condiţionată  mai  întâi 
de  pocăinţă.  «De  nu  vă  veţi  pocăi»,  ziceâ  dumnezeescul  vestitor 
al  vieţii  celei  nouă  «nu  veţi  putea  întră  în  împărăţia  lui  Dum¬ 
nezeu».  (Compară  Ioan,  3  5).  Cuvântul  nostru:  «pocăiţi-vă»  nu 
e  destul  de  expresiv  spre  a  exprimă  ideia  pe  care  ar  trebui  s’o 
exprime,  îi  lipseşte  claritatea  şi  preciziunea  necesară.  în  original 
în  textul  grecesc  al  Evangheliei,  sensul  acestui  cuvânt  e  mai  ex¬ 
presiv  şi  conţinutul  lui  mai  evident.  Tradus  etimologic  înseamnă: 
«începe-ţi  a  cugetă  altfel,  schimbaţi-vă  simţirea,  schimbaţi-vă  ideile 
din  temelii».  In  acest  caz,  cuvintele  lui  lisus  Christos,  postulatul 
lui  despre  pocăinţă  ca  condiţie  pentru  intrarea  în  împărăţia  lui 
Dumnezeu,  are  pentru  noi  sensul  următor:  Pe  pământ  e  posibilă 
şi  chiar  trebue  o  altă  vieaţă  decât  aceea  pe  care  o  duc  oamenii 
şi  sub  a  cărei  apăsare  gem ;  violenţa,  nedreptatea,  egoismul  şi 
în  genere,  domnia  instinctelor  josnice  şi  grosiere  apar  ca  nişte 
puteri  invincibile.  Alături  de  ele  se  află  în  om,  deşi  adesea  as¬ 
cunse,  şi  sentimente  mai  bune,  mai  înalte  şi  sfinte,  sentimentele 
fraternităţii,  iubirii  devotate,  aspiraţiunii  după  adevăr  şi  în  genere 
după  perfecţiunea  morală.  Dacă  nu  le  înăbuşim,  dacă  le  dăm 
răgaz,  dacă  le  lăsăm  să  se  înrădăcineze  şi  să  se  desvoalte  în  suflet 
vor  acoperi  vieaţa  cu  o  strălucire  orbitoare.  Vieaţa  se  va  schimbă 
atât  de  mult  încât  n’o  vom  mai  putea  recunoaşte ;  puterea  răului 
va  fi  înlocuită  cu  influenţa  biruitoare  a  iubirii.  Şi,  împărăţia  aceasta 
a  lui  Dumnezeu  poate  veni  în  orice  moment  în  om. 

Numai  că  oamenii  cari  trăesc  acum  nu  fac  nimic  pentru  această 
vieaţă  nouă.  Spiritul  lor  trebue  înoit  în  totul.  Ei  trebue  să  în¬ 
treprindă  o  radicală  «răsturnare  a  tuturor  valorilor»,  şi  concep¬ 
ţiilor  lor  despre  vieaţă.  Trebue  să  înţeleagă  imperfecţiunea,  ba 
chiar  josnicia  aspiraţiunilor  lor  de  mai  înainte,  trebue  să  se  plece 
cu  evlavie  înaintea  suflului  de  vieaţă,  înaintea  spiritului  iubirii 
evanghelice,  care  înconjoară  totul,  înaintea  blândeţii  aducătoare 
de  pace  a  lui  Christos,  înaintea  năzuinţei  neîntrerupte  spre  adevăr. 
Vieaţa  viitoare,  prescrisă  de  lisus  Christos,  pune  ca  o  condiţie  nea¬ 
părată  îndatorirea  ca  oamenii  să  oglindească  tipul  evanghelic  al 
adevăratului  om,  să  caute  să  aibă  aceeaş  atitudine  în  vieaţă  şi  să  se 
poarte  faţă  de  feluritele  apariţii  ale  ei  ca  lisus  Christos.  Evanghelia 

a  accentuat  cu  multă  putere  o  idee,  care,  din  nenorocire  nici  azi 
nu-i  înţeleasă:  adecă,  după  cum  olarul  prin  arta,  munca  şi  aten¬ 
ţiunea  lui  determină  calitatea  oalelor  lui,  tot  aşa  şi  omul  prin  pu¬ 
terile,  prin  particularităţile  şi  prin  natura  Iui,  trebue  să- şi  deter¬ 
mine  caracterul  şi  direcţiunea  vieţii.  Cea  din  urmă,  sigur,  nu 
poate  lua  alt  caracter  dacă  însuşirile  fundamentale,  ba  chiar  na¬ 
tura  omului  nu  se  schimbă  şi  nu  ia  alt  caracter.  Nici  o  influenţă 
puternică  din  afară,  nici  o  supunere  oarbă  autorităţii,  nu  pot  efectua 
o  schimbare  deplină  şi  ceeace  e  mai  importantă,  irevocabilă,  a 
vieţii.  Pentru  un  asemenea  fel  de  vieaţă,  pentru  consacrarea  de¬ 
plină  a  vieţii  în  serviciul  împărăţiei  lui  Dumnezeu,  e  neapărată 
nevoie  de  o  înţelegere  lămurită  a  sublimităţii  idealului  moral  din 
Evanghelie  şi  o  groază  puternică  faţă  de  felul  de  vieaţă  de  până  aci, 
dus  în  serviciul  instinctelor  animalice  ale  naturii  noastre  inferioare, 
precum  şi  o  sete  după  satisfacerea  nevoilor  mai  înalte  ale  spiritului. 
Pentru  lămurirea  şi  dovedirea  acestei  idei,  convorbirea  Iui  lisus 
cu  Nicodim  e  foarte  caracteristică  şi  instructivă.  Eră  un  fruntaş 
al  Iudeilor  cu  numele  Nicodim.  Acesta  veni  la  lisus  noaptea  şi-i 
zise:  învăţătorule,  ştiu  că  eşti  dela  Dumnezeu,  căci  nimeni  nu 
poate  face  semnele  pe  cari  le  faci  tu,  de  nu  e  Dumnezeu  cu  el. 
lisus  îi  răspunse  şi-i  zise:  «Adevăr,  adevăr  zic  vouă:  de  nu  se 
va  naşte  cineva  din  nou  nu  va  putea  vedea  împărăţia  cerurilor». 
(Ioan,  III,  1 — 3).  Dacă  ne  gândim  mai  adânc  la  fragmentul  acesta, 
dacă  comparăm  conţinutul  cuvintelor  lui  Nicodim  cu  răspunsul 
lui  lisus  Christos  vedem  că  lisus,  drept  vorbind,  nu  răspunde  lui 
Nicodim,  şi  nu  pătrunde  mai  adânc  în  ideile  vizitatorului  său, 
ci  o  rupe  brusc  şi  îndreaptă  convorbirea  în  altă  parte.  Nicodim 
zice:  «Deşi  fariseii,  fraţii  mei,  te  urăsc  şi  duşmănesc  învăţătura 
ta  în  popor,  totuşi  eu  nu  pot  să  nu  te  recunosc  ca  învăţător 
dumnezeesc.  Minunile  tale  mă  conving  că  eşti  trimis  dela  Dum¬ 
nezeu,  eu  sunt  ucenicul  tău  şi  am  venit  să-ţi  adeveresc  acest  lucru». 
«Dacă  judeci  aşa»,  îl  întrerupe  lisus,  «eu  nu  te  pot  recunoaşte 
de  ucenic  al  meu.  Tu  ai  văzut  minuni»,  cam  în  acest  sens  vor¬ 
beşte  lisus  mai  departe,  «şi  eşti  surprins  văzându-le,  însă  price- 
put-ai  tu  oare  şi  adâncul  sens  al  cuvintelor  mele,  ai  ascultat  cu 
emoţiune  apelul  meu  pentru  împărăţia  lui  Dumnezeu,  tremurat-a 
sufletul  tău  de  bucurie  în  faţa  tabloului  luminos  al  iubirii,  ade¬ 
vărului  şi  bunătăţii  coborîte  pe  pământ?  înflăcăratu-te-ai  de  ho- 

tărîrea  de  a  părăsi  toate,  de  a  renunţă  ia  cele  mai  scumpe  por¬ 
niri  ale  tale,  chiar  şi  la  legăturile  de  sânge,  ca  să  te  uiţi  doar 
la  realizarea  cuvintelor  mele  pe  pământ?  Ai  acum  o  dispoziţie 
sufletească,  necunoscută  până  aci,  sentimentul  unei  ruperi  de¬ 
pline  cu  un  trecut  vrednic  de  ură  şi  dorinţa  de  a  te  dedică 
fără  rezerve  la  o  vieaţâ  nouă?  Eu  n’am  venit  să  uimesc  min¬ 
tea  oamenilor  prin  minuni,  ci  ca  prin  predica  mea,  prin  icoana 
vieţii  mele  să  le  atrag  inimile  spre  împărăţia  lui  Dumnezeu.  Mi¬ 
siunea  mea  e  să  trezesc  voia  cea  bună,  care  doarme  încă  în 
ei  şi  să  subordonez  toată  revărsarea  vieţii  lor  personale  şi  so¬ 
ciale  celei  mai  sfinte  datorii,  celei  mai  înalte  minţi  şi  celei  mai 
înalte  iubiri,  voinţei  Tatălui  ceresc.  Nu  toţi  cei  ce-mi  zic  mie: 
Doamne,  Doamne!  vor  întră  în  împărăţia  lui  Dumnezeu,  ci 
acela  ce  face  voia  Tatălui  meu  celui  din  ceruri.  (Matei,  VII, 
21).  Inţeles-ai  tu  toate  astea?  Cel  ce  vrea  să  vie  după  mine, 
trebue  să  renunţe  la  tot  cei  josnic,  ruşinos  şi  rău,  trebue  să  moară 
păcatului  şi  să  între  în  vieaţa  cea  nouă  cu  spiritul  curat.  «Adevăr, 
adevăr  zic  vouă,  de  nu  se  va  naşte  cineva  de  sus,  nu  va  puteâ 
să  vadă  împărăţia  cerurilor».  (Ioan  111,  3). 

Vieaţa,  de  obiceiu,  e  aşa  cum  şi-o  fac  oamenii.  Caracterul 
ei  e  determinat  de  însuşirile  naturii  spirituale  a  omului.  Dacă 
omenirea  vrea  ca  vieaţa  să  devină  mai  bună,  ca  în  lume  suma 
binelui  şi  adevărului  să  se  mărească,  trebue  să  se  renască  spiri- 
tualmente,  trebue  să-şi  înalţe  propriul  ei  nivel  şi  să-şi  mărească 
energia  în  serviciul  adevărului  şi  iubirii. 

Deaceea  Iisus  Christos  în  predica  de  pe  munte  accentuează 
cu  deosebita  energie  practicarea  inexorabilă  a  datoriilor  morale 
ale  fiilor  împărăţiei  lui  Dumnezeu. 

«Auzit-aţi  că  s’a  zis  celor  de  demult»,  —  zice  el  —  «să  nu 

ucizi,  —  să  nu  iei  vieaţa  nimănui  —  _  Iar  eu  zic  vouă:  nu 

năcăji  pe  aproapele  tău  prin  mânie  inutilă,  fereşte-te  de  a-1  atinge 
cu  vorba  şi  de  a-i  atacă  demnitatea  omenească.  —  Auzit-aţi  că 
s’a  zis  celor  de  demult:  Să  nu  fii  desfrânat,  nu  transformă  corpul 
care  e  destinat'să  fie  locaş  al  spiritului  lui  Dumnezeu,  într’o  unealtă 
pusă  în  serviciul  instinctelor  celor  mai  rele  ale  cărnii.  Iar  eu  zic 
vouă:  feriţi-vă  chiar  de  gânduri  murdare,  abateţi-vă  privirea  dela 
tot  ce  ar  puteâ  pătâ  curăţia  planurilor  voastre.  Auzit-aţi  că  s’a 
zis  celor  de  demult:  Ţine-ţi  făgăduiala  dată  lui  D-zeu,  fereşte-te 

cu  groază  de  a  fi  sperjur.  Iar  eu  zic  vouă :  ţineţi  de  sfânt  orice 
cuvânt  al  vostru  şi  totdeauna  spuneţi  adevărul,  chiar  fără  jurământ. 
De  e  da,  —  da,  şi  de  e  nu,  —  nu! 

Auzit-aţi  că  s’a  zis:  Ochiu  pentru  ochiu  şi  dinte  pentru  dinte, 
adecă,  dacă-ţi  răsbuni  pe  aproapele  tău  nu  căută  dobândă.  Nu 
răsplăti  ca  Lamech  «o  rană  cu  moartea  şi  o  ofensă  de  77  de  ori 
(comp.  Moise  IV,  24),  ci  răsplăteşte  rana  cu  rană,  lovitura  cu  lo¬ 
vitură.  Iar  eu  zic  vouă:  Nu  răsplătiţi  răul  cu  rău.  Dacă-ţi  dă 
cineva  o  palmă  pe  obrazul  drept,  nu-i  răspunde  Ia  fel,  ci  supune-te 
fără  pretenţii  prea  mari,  fără  imputări  cicălitoare  voiei  ofensato¬ 
rului  tău.  Răsbunarea  adaugă  rău  la  rău,  varsă  ulei  în  foc  şi 
aprinde  flacăra  duşmăniei.  Blândeţea  şi  pacea  însă  desarmează 
ura,  uşurează  mânia  şi  face  ca  violenţa  aspră  să  fie  compromisă. 

Auzit-aţi  că  s’a  zis:  Să  iubeşti  pe  aproapele  tău  şi  să  urăşti 
pe  vrăjmaşul  tău.  Iar  eu  zic  vouă:  Iubiţi  pe  toţi  oamenii  şi  urîţi 
doar  faptele  lor  rele.  Urmăriţi  răutatea,  distrugeţi  minciuna,  ni¬ 
miciţi  violenţa  şi  fariseismul  —  dar  fie-vă  milă  de  aceia  cari  servesc 
unor  asemenea  lucruri.  Prigonitorii  sunt  mai  nefericiţi  ca  cei  pri¬ 
goniţi:  împărăţia  lui  D-zeu  lor  le-a  ajuns  inaccesibilă.  Inima  li-i 
învârtoşată,  spiritul  le  e  tâmpit.  Nu  ştiu  ce  fac.  Rugaţi-vă  pentru 
ei  şi  faceţi  bine  celor  ce  vă  urăsc. 

Amintiţi-vă  că  în  vieaţă,  ca  într’o  vistierie  publică,  nici  o 
faptă  omenească,  nici  un  cuvânt,  nici  un  gând,  nici  o  mişcare  a 
inimii  nu  se  pierde  fără  să  lase  vre-o  urmă.  Orice  lucru  lasă 
urmă;  toate  influenţează  într’un  fel  sau  altul,  fie  în  bine,  fie  în 
rău,  caracterul  general  al  vieţii  ce  ne  înconjoară.  Fi-ţi  dară,  cre¬ 
dincioşi  legii  morale  atât  în  mic  cât  şi  în  mare.  «Totdeauna  şi 
pretutindeni  căutaţi  mai  întâi  împărăţia  lui  D-zeu  şi  dreptatea  lui». 
Cam  aşa  sună,  în  puţine  cuvinte,  opera  legislativă  a  lui  lisus. 
Dacă  nu  pătrunde  în  carnea  şi  sângele  omului,  dacă  nu  schimbă 
natura  spirituală,  dacă  nu  devine  o  forţă  vitală  pentru  el,  şi  dacă 
puterea  aceasta  nu  se  revarsă  peste  el  ca  un  izvor  răcoros,  pentru 
un  asemenea  om  împărăţia  lui  D-zeu  nu  va  veni.  Pentru  împă¬ 
răţia  lui  D-zeu,  vameşul  care  se  pocăeşte,  păcătoasa  care  a  spălat 
picioarele  lui  lisus  cu  lacrimile  ei,  e  un  câştig  mai  mare  ca  99 
de  drepţi  mândri  şi  liniştiţi  cari  cred  că  au  atins  culmea  virtuţii. 
In  aceştia  torentul  vieţii  şi-a  oprit  mişcarea,  a  murit  şi  s’a  aco¬ 
perit  cu  mal;  în  vameş  însă  şi  în  păcătoasă,  izvorul  vieţii  veşnice 

oprit  multă  vreme  de  marea  povară  a  pasiunilor  şi  instinctelor 
păcătoase,  prin  atingerea  mânii  Mântuitorului,  s’a  liberat,  s’a  re¬ 
vărsat  îndată  ca  un  fluviu  mare  şi  lat,  a  înlăturat  necurăţia  spi¬ 
rituală  grămădită  de  atâţia  ani  şi  a  oglindit  în  valurile  lui  cri¬ 
staline  toată  strălucirea  şi  frumseţea  vieţii  evanghelice  şi  cu  cât 
a  mers  mai  mult  cu  atât  şi-a  pregătit  o  alvie  mai  adâncă  în  ini¬ 
mile  acelora,  cari  cu  puţin  înainte  erau  monştri  de  răutate  sau 
păcătoşi. 

Evanghelia  e  săracă  în  amănunte,  cari  nu  se  raportă  imediat 
la  opera  lui  Iisus;  însă,  chiar  puţinele  trăsături  pe  care  Ie  găsim 
în  povestirea  despre  iertarea  obţinută  prin  pocăirea  vameşului 
sau  a  păcătoasei,  sunt  deajuns  spre  a  ne  pune  înainte  actul  de¬ 
plinei  renaşteri  spirituale,  care  s’a  săvârşit  în  ei.  Să  ne  amintim 
de  parabola  vameşului  şi  a  fariseului:  «Doi  oameni  s’au  suit  Ia 
templu  să  se  roage,  unul  fariseu  şi  altul  vameş».  Fariseul  e  un 
vizitator  continuu  şi  de  preţ  al  templului;  aici  toate  îi  sunt  cu¬ 
noscute  şi  toţi  îl  cunosc.  Cu  capul  ridicat  înaintează  maestos 
călcând  măreţ  pe  cărarea  plină  de  evlavie,  făcută  de  şirurile  celor 
ce  se  rugau  şi  merge  la  locul  cel  dintâi.  Faptele  lui  sunt  virtuţi, 
după  cum  arată  chiar  el  însuş.  In  templu,  la  rugăciune,  la  post 
şi  binefaceri,  totdeauna  şi  pretutindeni  el  merge  în  fruntea  tu¬ 
turora.  Fiindcă  şi  el  ştie  lucrul  acesta,  exclamă  cu  sentimentul  unei 
profunde  mulţumiri  de  sine:  «Mulţămescu-ţi  Doamne,  că  nu  sunt 
ca  ceialalţi  oameni,  cum  e  de  pildă  vameşul  acesta  dela  uşa  tem¬ 
plului». 

Iată  un  ţel  ajuns;  sărăcăciosul  lui  ideal  religios-moral  e 
realizat;  imposibil  să  meargă  mai  departe.  Rămâne  înţepenit  în 
nemişcarea  lui  ca  să  se  privească  cu  satisfacţie  plină  de  mândrie. 
Acela  care  a  zis  despre  sine:  «Eu  sunt  viaţa»  nu-şi  găseşte  în 
acest  fariseu  viaţa  lui.  Fariseul  acesta  nu-i  născut  pentru  împă¬ 
răţia  lui  Dumnezeu,  —  Altceva  e  cu  vameşul.  Incontestabil,  el 
e  un  om  viţios.  Toată  viaţa  îi  e  plină  de  mari  nelegiuiri.  Toţi  îl 
despreţuesc,  ba  şi  el  se  preţueşte  prea  puţin.  Azi,  din  cine  ştie 
ce  pornire,  a  venit  şi  ei  la  templu  cu  ceilalţi.  De  mult  nu  mai 
fusese  pe  aici.  Totul  îi  e  străin  şi  necunoscut.  Şi  aruncă  pri¬ 
virea  peste  bolta  şi  zidurile  templului  şi  în  urmă  rămâne  timid 
lângă  uşe,  fiindcă  nu  se  putea  hotărî  să  meargă  mai  înainte.  Un 
şivoiu  de  amintiri  depărtate  se  revarsă  asupra  lui  din  aceste  ziduri 

sfinte,  pe  care  nu  le  mai  văzuse  de  mult.  îşi  aduse  aminte  cum, 
de  mic  copil,  venea  aici  în  fiecare  sărbătoare  cu  părinţii  săi.  Aici 
îl  învăţase  mamă-sa,  pentru  prima  dată,  să  împreuneze  mânile 
pentru  rugăciune.  îi  plăcea  pe  atunci  să  se  unească  în  rugăciunea 
plângătoare  a  lui  Israil  cu  grămada  aceea  de  mii  de  capete  în 
cântarea  mişcătorilor  psalmi  a  lui  David.  Ce  frumos  răsuna  vocea 
lui  de  copil,  câtă  curăţenie  sufletească,  ce  iubire  însufleţită  către 
Dumnezeu  răsună  în  fiecare  ton.  Cum  îi  tremură  inima  ascultând 
cuvintele  aprinse,  desprinse  din  scrierile  vechilor  profeţi!  Cum 
se  mai  certă  cu  ei  pentru  ilegalitatea  celor  fără  de  Dumnezeu  şi 
cum  se  gândea  să  servească  lui  Iehova  în  spiritul  şi  puterea  lui 
Ilie,  Isaia  sau  Ieremia.  —  Ce  se  făcuse  cu  toate  astea?  Ani  după 
ani  trecură  prin  amintirea  lui  într’un  şir.  lung  şi,  cu  cât  timpul 
înaintâ,  cu  atât  sufletul  i  se  întunecă  mai  mult.  Uitate  erau  acum 
atât  vorbele  mamei  lui  cât  şi  templul  cu  rugăciunile  lui,  uitată 
şi  conştiinţa  şi  visurile  lui  de  copil.  Ca  frunzele  rupte  de  fur¬ 
tună  se  rostogoliră  tablourile  trecutului  în  amintirea  lui,  aşezân- 
du-se  peste  el  ca  o  piatră  grea  şi  plecându-i  capul  pe  piept.  Inima 
învârtoşată  îi  tremură: 

Se  gândiă  la  puterile  risipite  în  chip  ruşinos, 

Ii  părea  rău  de  tinereţea  dispărută;  — 

în  ochii  lui  se  strânseră  lacrimi  arzătoare,  se  revărsară  într’un 
fluviu  neîntrerupt,  ca  o  ploaie  torenţială  într’o  uscăciune  aprinsă, 
înviorând  sufletul  chinuit  al  vameşului.  Ele  topiră  în  el  amără¬ 
ciunea  şi  ura  împotriva  oamenilor.  Prin  lacrămile,  pe  care  le 
varsă,  toate  murdăriile  sufletului  lui  se  curăţiră,  inima  păcătoasă 
i  se  reînoi.  Vameşul  venise  în  templu  ca  un  mare  păcătos  şi-l 
părăsi  ca  un  fiu  al  împărăţiei  lui  Dumnezeu.  «Adevăr,  adevăr», 
zice  Evanghelia»,  de  nu  vă  veţi  întoarce  şi  nu  vă  veţi  pocăi  ca 
vameşul,  nu  veţi  putea  întră  întru  împărăţia  lui  Dumnezeu». 

Aşa  dar,  venirea  împărăţiei  lui  Dumnezeu  pe  pământ  şi  îm¬ 
bunătăţirea  vieţii  omeneşti  e  posibilă  numai  prin  presupunerea 
unei  renaşteri  spirituale  a  oamenilor.  Fără  pătrunderea  tuturor 
personalităţilor  izolate  de  spiritul  lui  Christos,  o  reînoire  a  so¬ 
cietăţii  e  imposibilă  şi  nu  ne  putem  închipui  vre-un  progres 
social  real.  «Împărăţia  lui  Dumnezeu»,  zice  întemeietorul  ei,  «e 
asemenea  cu  aluatul,  pe  care  luându-1  o  femeie  l-a  pus  în  trei 

măsuri  de  făină  până  s’a  dospit  toată».  (Matei  XIII,  33).  Şi: 
«când  va  veni  împărăţia  lui  Dumnezeu  nu  va  veni  cu  pândire; 
nici  vor  zice:  iată  aici,  sau  iată  acolo!  că  iată  împărăţia  lui 
Dumnezeu  e  înlăuntrul  vostru».  (Luca  XVII,  20,  21).  Astfel, 
istoria  împărăţiei  lui  Dumnezeu,  luată  în  înţeles  strâns,  e  o  istorie 
a  sufletului  omenesc.  Se  naşte  în  ascunzişul  inimii  omeneşti  şi 
trebue  să  prindă  rădăcini  mai  întâi  în  noi  înşine.  Condiţiunile 
externe  ale  vieţii  joacă  doar  un  rol  secundar  în  soarta  împără¬ 
ţiei  lui  Dumnezeu.  Procesul  ivirii  şi  creşterii  ei  atârnă,  mai  întâi, 
de  însuşirile  interne  ale  omului.  E  nevoe  de  o  oare-care  pregă¬ 
tire  morală  şi  de  un  mijloc  spiritual  totodată:  «Nimeni  nu  poate 
veni  la  mine  de  nu-1  va  atrage  pe  el  Tatăl»,  (loan  VI,  44)  dacă 
nu-1  împinge  spre  Tatăl  o  înclinare  cât  de  nelămurită  chiar. 
Aşa  se  şi  explică  de  ce,  de  multeori  cu  toată  pregătirea  externă 
în  aparenţă  favorabilă  primirii  adevărului,  un  om  totuş  nu-1  pri¬ 
meşte  şi  un  altul,  dimpotrivă,  cu  toate  condiţiile  nefavorabile, 
se  dă  lui  în  totul.  Parabola  sămanătorului  e  o  excelentă  ilustrare 
a  acestui  fapt.  (Matei  XIII,  3—8  şi  18—23).  Sămănătorul  îm¬ 
prăştie  voios  sămânţa  pe  câmp.  Sămânţa  toată  e  capabilă  de 
a  desvoltâ  vieaţa,  însă,  rezultatul  e  felurit!  Pe  pământul  bătă- 
turit  sămânţa  n’a  pătruns  în  pământ  şi  a  fost  călcată  în  pi¬ 
cioare;  pe  locurile  pietroase  s’a  uscat;  în  spini  s’a  înăbuşit 
şi  numai  a  patra  parte  din  sămânţă,  aceea  care  a  căzut  pe  pă¬ 
mânt  bun,  a  adus  rod  mult.  Pricina  deosebirii  de  rod  nu  e  in 
sămânţă  ci  în  pământ.  Tot  aşa  e  şi  cu  împărăţia  lui  Dumnezeu 
şi  sămânţa  lui. 

Odată  aruncată  în  lume  nu  mai  poate  fi  înăbuşită.  Nu-i  pu¬ 
tem  vedea  desvoltarea  (pentru  noi  sclavii  momentului,  o  operă 
care  are  să  se  săvârşească  în  timp  de  secole,  pare  că  se  opreşte 
în  desvoltarea  ei),  însă  ea  creşte.  «Aşa  este  împărăţia  lui  Dum¬ 
nezeu,  precum  aruncă  omul  sămânţa  în  pământ  şi  doarme,  şi  se 
scoală,  noaptea  şi  ziua,  şi  sămânţa  răsare  şi  creşte  cum  nu  ştie 
el.  Căci  pământul  din  sine  rodeşte,  întâi  iarbă,  apoi  spic,  după 
aceea  deplin  grâu  în  spic».  (Marcu  IV,  26 — 28).  Sămânţa  e  plină 
de  puternice  sucuri  de  vieaţă.  Ea  ascunde  în  sine  puteri  necu¬ 
prinse.  Intr’o  sămânţă  mică  găsim  sâmburele,  începutul  vieţii 
unui  pom  mare  şi  prin  el  a  unei  dumbrăvi  umbroase,  dacă  să¬ 
mânţa  a  găsit  un  făntil  fctiAit  ci  E(  (lu  or;  < 

cu  cuvintele  despre  împărăţia  lui  Dumnezeu.  împărăţia  lui  Dum¬ 
nezeu,  e  asemenea  grăuntelui  de  muştar,  care,  când  se  samănă 
în  pământ,  este  mai  mic  decât  toate  seminţele  pământului.  Iar 
dupăce  se  samănă,  creşte  şi  se  face  mai  mare  decât  toate  bu- 
ruenile  şi  face  ramuri  mari,  încât  sub  umbra  lui  pot  să  locuiască 
pasările  cerului.  (Marcu  IV,  31,  32). 

Acum  câteva  veacuri  într’una  din  piramidele  egiptene  s’a 
găsit  mumia  unui  faraon.  In  locul  unde  se  aflau  resturile  puter¬ 
nicului  stăpânitor  de  altă-dată  al  Nilului,  s’au  descoperit  şi  o  mul¬ 
ţime  de  unelte  egiptene  vechi,  printre  altele  şi  un  butoi  cu  se¬ 
minţe  de  grâu.  In  foaia  de  papirus,  care  a  fost  găsită  acolo,  s’a 
constatat  că  grâul  acesta  stătuse  în  piramidă  mai  mult  de  trei 
mii  de  ani.  Când  l-a  sămănat  însă  a  dat  o  recoltă  excelentă. 

Sămânţa  împărăţiei  lui  Dumnezeu,  sâmburele  adevărului,  cu¬ 
vântul  însufleţit  al  strigătului  spre  bine,  cuprinde  în  sine,  se 
înţelege,  o  însuşire  vitală  nu  mică,  ci  foarte  mare.  Unde-i  pri¬ 
mită  din  inimă,  mai  curând  sau  mai  târziu,  va  aduce  rod  mult. 
Chestiunea  e  dacă  inima,  în  genere,  e  capabilă  să  primească  să¬ 
mânţa  aceasta,  dacă  lumea  internă  a  unui  om,  şi  în  genere,  în¬ 
clinările  lui  oferă  un  pământ  potrivit  pentru  creşterea  răsadului 
lui  Christos.  Dacă  nu,  trebue  produs  tocmai  un  astfel  de  pă¬ 
mânt:  Drumul  bătăturit  de  picioarele  trecătorilor  trebue  destins 
cu  plugul  şi  cu  grapa;  locurile  pietroase  trebuesc  acoperite  cu 
un  strat  gras,  spinii  şi  buruenile  trebuesc  curăţite  de  gunoiul  în¬ 
grămădit  pe  ele.  Datoria  cea  mai  sfântă  a  tuturor  acelora  cari 
doresc  din  inimă  venirea  împărăţiei  lui  Dumnezeu,  constă  în 
aceea  ca  raportul  lor  cu  cei  indiferenţi  faţă  de  soarta  şi  înte¬ 
meierea  ei,  să  realizeze  neîncetat,  cu  cuvântul  şi  cu  fapta,  ca 
loan,  antemergătorul  lui  Christos,  adevărul  cuvintelor:  «Gătiţi 
calea  Domnului,  drepte  faceţi  cărările  lui»  (Luca  III,  4). 

Sigur  că  există  şi  oameni  pierduţi  pentru  împărăţia  lui  Dum¬ 
nezeu.  Pentru  ei  lumea  idealurilor  luminoase  şi  a  pornirilor 
înalte  e  neajunsă.  Sufletul  lor  e  plin  de  josnicia  şi  grosolănia 
instinctelor  celor  mai  grosolane.  Chiar  Isus  Christos  a  zis  despre 
asemenea  oameni:  «Nu  daţi  cele  sfinte  cânilor,  nici  lăpădaţi 
mărgăritarele  voastre  înaintea  porcilor»  (Matei  VII,  6).  Dacă 

v’aţi  convins  1  că  un  om  e  surd  faţă  de  orice  apel  bun,  că  nu 
se  supune  nici  unei  influenţe  morale,  nu  vă  mai  cheltuiţi  însu¬ 
fleţirea  de  geaba  cu  el,  îndreptaţi  aiurea  focul  sufletului  vostru, 
spre  un  scop  mai  bun.  Insă,  asemenea  monştri  morali  nu  sunt 
mulţi.  Nu  sunt  o  apariţie  obişnuită  în  omenire  ci  o  excepţie 
tristă  —  după  cum  şi  schilozii,  monştrii  şi  idioţii  sunt  o  excepţie. 
De  obiceiu,  însă,  oamenii  totdeauna  sunt  oameni,  şi  nimic  ome¬ 
nesc  nu  li-e  străin.  Chiar  dacă  nu  rareori  îşi  dau  la  iveală  jos¬ 
nicia  naturii  lor  inferioare,  totuş,  în  alte  timpuri,  se  arată  capa¬ 
bili  de  cea  mai  extraordinară  mărime  spirituală-  Nu  înzadar  a 
numit  Pascal  pe  om,  mândria  şi  blestemul  universului.  Se  în¬ 
tâmplă  ca  vieaţa  unor  răutăcioşi,  desperaţi  şi  nonvalori  cunos¬ 
cute  să  lumineze  într’o  frumseţe  morală  aşa  de  mare  încât  nu 
poţi  să  nu  te  pleci  înaintea  ei  şi  să  nu  te  gândeşti  foarte  serios 
la  ei.  După  cum  izbucnirile  vulcanilor  ne  descopăr  secretele  in¬ 
teriorului  pământului,  tot  astfel  şi  aceste  izbucniri  întâmplătoare 
şi  excepţionale  ale  unui  entuziasm  nobil  ne  arată  în  lumea  spi¬ 
rituală  a  omului  prezenţa  unor  puteri  luminoase  —  deşi  ascunse 
—  ale  iubirii  şi  adevărului.  Trebue  să  ştim  şi  să  dorim  serios 
să  le  chemăm  la  vieaţă  şi  să  le  facem  loc.  Cunoaştem  cu  toţii 
fabula  aceea  cu  un  cocoş,  care  râcăind  într’o  grămadă  de  gunoi, 
a  găsit  un  mărgăritar  de  mare  preţ.  Intr’un  suflet  omenesc  sigur 
că  se  pot  face  descoperiri  şi  mai  preţioase.  Poate  să  apară  inima 
omului  chiar  ca  un  loc  contrar,  totuşi,  dacă  săpăm  cu  îngrijire, 
vom  găsi  în  ea  nu  unul  ci  o  grămadă  de  mărgăritare  de  o  frum¬ 
seţe  şi  strălucire  rară.  De  aceea  şi  Mântuitorul  zice:  «Vedeţi  să 
nu  despreţuiţi  pe  vre-unul  din  aceşti  mai  mici»  (Matei  XVIII,  10). 

Dacă  printr’o  cheltuială  de  muncă  şi  cunoştinţe  facem  să 
se  scurgă  apa  prin  canale  de  scurgere  transformând  mlaştinile 
în  câmpii  înfloritoare  şi  deşerturile  arse  de  soare,  prin  irigaţie, 
în  ţinuturi  cultivate,  să  nu  se  poată,  oare,  ajunge  prin  muncă  şi 
în  sufletul  semenilor  noştri  progrese  corespunzătoare?  Marele 
geometru  şi  mecanician  Archimede,  zicea:  «Daţi-mi  un  punct  de 

1  Evanghelia  ne  dă  o  explicare  praclică  a  mijloacelor  de  influenţă  de  care  să 
ne  servim  pentru  convertirea  unui  om  la  împărăţia  lui  Dumnezeu  <-De-ţi  va  greşi  ţie 
fratele  tău,  mergi  şi-l  mustră  pe  dânsul  între  tine  şi  el  singur;  deci,  de  te  va  ascultă, 
ai  dobândit  pe  fratele  tău.  Iar  de  nu  te  va  asculta,  mai  ia  împreună  cu  tine  încă  pe 
unul  sau  doi,  ca  prin  gura  a  două  sau  trei  mărturii  să  stea  tot  adevărul.  Iar  dacă  nu-i 
va  ascultă  pe  ei,  spune-1  bisericii  şi  de  nu  va  ascultă  nici  de  biserică,  sâ-ti  fie  tie  ca 
un  păgân  şi  vameş».  (Matei  XVIII,  15—17). 

razim  în  afară  de  planeta  noastră  şi  vă  voiu  întoarce  pământul». 
Şi  Evanghelia  spune:  «Daţi-mi  în  om  o  inimă  pătrunsă  de  iu¬ 
birea  de  oameni  şi  adevăr  şi  vă  voiu  transformă  moravurile, 
obiceiurile  şi  chiar  vieaţa  socială». 

Massa  popoarelor  moderne,  chiar  cea  inteligentă,  în  desvol- 
tarea  ei  morală  a  rămas  grozav  în  urmă  faţă  de  cultura  spiri¬ 
tuală  şi  estetică.  Nu  ne  putem  miră  în  deajuns  cât  de  puţină 
atenţie  se  dă  grozavului  contrast  dintre  progresul  repede  din 
punct  de  vedere  artistic  şi  spiritual,  deoparte  şi  stagnarea  nive¬ 
lului  moral  de  alta.  Ne  uităm  la  şcolastica  evului  mediu  cu  un 
suris  compătimitor,  ca  să  nu  întrebuinţez  o  expresie  mai  tare. 
Extaziaţi  de  arta  lui  Rafael.  de  virtuozitatea  unui  Rubinstein  sau 
Sarasata,  ne  uităm  cu  dispreţ  la  începuturile  artei  şi  ne  mulţămim 
cu  ideile  noastre  morale  şi  cu  dreptul  păgân  al  pumnului.  Tocmai 
în  zilele  noastre  am  auzit  că  reprezentanţii  culturii  s’au  hotărît 
să  apere  ' Evanghelia  cu  pumnul  înarmat  cu  scut.  Mai  departe 
nu  se  poate  merge!  Când  a  trimis  lisus  Christos  pe  ucenicii  săi 
la  propoveduire,  le-a  zis:  «Iată  eu  vă  trimit  pe  voi  ca  oile  în 
mijlocul  lupilor...  fiţi  blânzi  ca  porumbeii  (Matei  10,  16).  Insă 
în  misiunea  apostolică  modernă  oile  s’au  înlocuit  cu  vase  de 
răsboiu  şi  porumbeii  cu  armele  din  fabrica  Krupp.  Şi  procedeul 
acesta  al  lumii  culte  faţă  de  o  asemenea  mutilare  nelegiuită  a 
poruncilor  fundamentale  ale  lui  Christos  e  caracteristică.  Dacă 
ar  fi  stropit  cineva  pe  Madona  Sixtină  cu  acid  sulfuric,  cum  s’a 
făcut  în  Viena  cu  unul  din  tablourile  lui  Wereschtschagin,  dacă 
ar  fi  sfărîmat  cineva  statua  lui  Apolo  de  Belvedere  sau  a  lui 
Venus  de  Milo,  dacă  ar  fi  dărîmat  cineva  Vaticanul,  ce  groază 
ar  fi  fost  atunci  în  toată  lumea  cultă,  cât  s’ar  fi  mâniat  ea  din 
pricina  acestui  vandalism  grosolan,  câte  tunete  şi  fulgere  s’ar  fi 
aruncat  atunci  asupra  noului  erou!  Insă,  călcarea  obraznică  a 
celui  mai  înalt  adevăr  şi  iubiri,  pe  care  o  săvârşeşte  adesea  toată 
lumea,  nu  mişcă  conştiinţa  nimănui,  nu  atinge  nici  un  simţ  moral, 
în  cele  mai  bune  cazuri  provoacă  doar  o  uşoară  clătinare  a  mas- 
selor  noastre  civilizate?  Cât  de  departe  e  deci  chiar  şi  acum 
marea  mulţime  a  omenirii  de  împărăţia  lui  Dumnezeu,  şi  cât  de 
mare  trebuinţă  e  de  lucrători  plini  de  spiritul  lui  Christos,  spre 
a  trage  după  ei  toată  massa  aceasta,  spre  a  deştepta  în  mintea 
lor  toată  puterea  de  atracţiune  a  vieţii  evanghelice. 

«Iubire  numai,  cât  mai  multă  iubire!»  aşa  strigă  Evanghelia 
—  «iubire  atât  cătră  aproapele  cât  şi  cătră  adevăr  în  vieaţă». 
împărăţia  lui  Dumnezeu  a  luat  început  pe  pământ,  însă,  pentru 
majoritatea  oamenilor,  ea  e  încă  ascunsă  din  cauza  unei  groase 
perdele  de  minciună,  violenţă  şi  egoism.  Dee  Dumnezeu  ca  soa¬ 
rele  iubirii  neambiţioase  şi  devotate  să  împrăştie  întunerecul  acesta 
dinaintea  lor.  Fie  că  vieaţa  acelora  cari  se  declară  creştini  să 
fie  o  reprezentare  atrăgătoare  a  fermecătorului  ideal  al  adevă¬ 
rului  evanghelic,  ba  chiar,  un  imn  însufleţit,  cântat  în  onoarea 
împărăţiei  lui  Dumnezeu  şi  va  atrage  după  ea  o  mulţime  de  inimi 
şovăitoare,  dupăcum  povestirea  însufleţită  a  călătorilor,  în  care 
se  descrie  admirabila  frumseţe  a  ţărilor  văzute  de  ei,  influinţa 
binefăcătoare  a  aerului  curat  de  munte  şi  a  aerului  de  mare,  orân¬ 
duirile  înţelepte  ale  vieţii  în  ţările  străine,  de  obiceiu,  atrag  spre 
călătorii  chiar  şi  pe  oameni  cari  cu  greu  se  mişcă  din  loc  pentru 
aşa  ceva. 

O  asemenea  silinţă  pentru  pregătirea  terenului  Evangheliei, 
o  explicare  dată  mediului  ce  ne  înconjoară  cu  privire  la  impor¬ 
tanţa  împărăţiei  lui  Dumnezeu  şi  deşteptarea  unui  interes  pentru 
ea,  sunt  cu  atât  mai  indispensabile  cu  cât,  deodată  cu  predica 
apropierii  împărăţiei  lui  Dumnezeu  de  noi  pe  pământ,  pe  care 
ne-o  făgădueşte  Mântuitorul  cu  condiţia  de  a  ne  pocăi,  mai  avem 
şi  o  învăţătură  privitoare  la  ajungerea  vârstei  de  aur  a  mulţămirii 
şi  prosperării  generale  cu  ajutorul  unei  radicale  transformări  a 
stării  sociale  pe  căi  legislative  (pacinice  sau  chiar  violente  şi  revo¬ 
luţionare).  Partizanii  acestei  păreri  susţin  că  e  deajuns  să  schim¬ 
băm  legile  cari  regulează  vieaţa,  să  schimbăm  societatea  după 
principiile  economice  şi  politice  date  de  ei,  căci  numai  atunci 
se  vor  schimbă  oamenii  în  aşa  fel  încât  progresul  social  să  aducă 
cu  el  şi  o  reformă  morală.  Mai  scurt,  oamenii  aceştia  mută  punctul 
de  greutate  al  chestiunei  din  interiorul  omului  în  afară.  După 
părerea  lor  nu  omul,  nu  personalitatea  lui  morală  determină  vieaţa 
care-1  înconjoară,  ci,  dimpotrivă,  condiţiunile  externe  ale  vieţii: 
drepturile  politice,  dependenţa  economică  fac  să  apară  cutare  sau 
cutare  tip  de  cetăţeni.  Din  natură,  zic  ei,  oamenii  se  deosebesc 
puţin  unii  de  alţii.  Diferitele  particularităţi  ale  oamenilor  atârnă 
de  diferenţa  de  educaţie  şi  a  condiţiunilor  de  vieaţă.  In  realitate 
însă,  deosebirea  însuşirilor  înăscute  ale  oamenilor  nu  e  aşa  de 

mare,  cum  ne-o  închipuim  noi.  Diferenţa  dintre  oamenii,  cari 
s’au  consacrat  celor  mai  opuse  ocupaţiuni,  ca  de  pildă  deosebirea 
dintre  un  hamal  şi  un  filozof,  atârnă  mai  puţin  de  natura  lor 
decât  de  educaţia  şi  în  genere  de  condiţiunile  de  vieaţă  în  care 
sunt  puşi.  De  aceea,  dacă  punem  pe  toţi  oamenii  în  aceleaşi 
condiţiuni  de  vieaţă,  dacă  din  copilărie  îi  aducem  într’un  mediu 
comun  tuturor,  toată  omenirea  va  ajunge  ceeace  azi  e  numai  o 
minoritate  aleasă. 

în  societatea  modernă,  împărţirea  drepturilor  şi  datoriilor  e 
foarte  neegală  şi  nelegală :  de  o  parte  sunt  grămădite  toate  datoriile 
şi  aproape  nici  un  drept,  de  cealaltă  toate  drepturile  şi  privile¬ 
giile  şi  nici  o  datorie.  Pentru  unul  vieaţa  e  o  mamă  bună  şi 
pentru  altul  e  o  mamă  vitregă.  Starea  aceasta  provoacă  o  ne¬ 
mulţumire  naturală  la  cei  atinşi.  Se  naşte  pismă,  dorinţa  de  a-şi 
procură  cu  orice  preţ  cel  puţin  o  fărâmă  din  binele,  de  care 
copiii  răsfăţaţi  ai  soartei  se  bucură  din  gros.  Dorinţa  aceasta 
adesea  e  împlinită  prin  mijloace  criminale,  şi  astfel  un  mare  nu¬ 
măr  de  oameni,  din  cauza  imperfecţiunii  organizaţiei  sociale,  sunt 
târîţi  în  viţiu;  îmbulzeala  vieţii  dă  naştere  la  criminali.  Răul 
acesta  din  urmă  sigur  n’ar  fi  putut  avea  loc  dacă  societatea 
nu  s’ar  fi  împărţit  în  chip  aşa  de  anormal  în  jefuitori,  cari 
trăesc  în  trândăvie  şi  salahori  jefuiţi.  Când  oamenii  îşi  vor  avea 
pânea  existenţei  şi  când  toţi  vor  lua  parte  egală-  la  lucru  şi  la 
plăcerile  vieţii,  atunci  nu  vor  mai  există  nici  ucigaşi,  nici  hoţi; 
pisma  şi  lăcomia  vor  dispărea,  egalitatea  şi  fraternitatea  vor 
domni  şi  vârsta  de  aur  va  începe.  Toate  acestea  vor  veni  atunci, 
zic  apostolii  acestei  învăţături,  când  se  va  distruge  râul  capital, 
inegalitatea  apăsătoare  dintre  oameni,  proprietatea  privată,  când 
nu  vor  mai  există  întreprinzători  şi  capitalişti,  ci  întreaga  pro- 
ducţiune  se  va  concentra  în  mânile  societăţii  şi  statului  care  va 
distribui  deopotrivă  diferitelor  persoane  atât  lucrul  cât  şi  plata 
iui.  Cantitatea  de  muncă  deci  va  creşte  simţitor,  fiindcă  toţi  vor 
lucră;  va  fi  posibil  ca  nu  numai  cei  aleşi  ci  toţi  să  se  bucure, 
în  massă,  de  bunurile  vieţii.  Societatea  cerând  dela  toţi  ceeace 
pot,  în  conformitate  cu  calităţile  lor,  va  fi  în  stare,  să  mulţă- 
mească  pe  fiecare  după  nevoile  lui. 

Teoria  aceasta  e  foarte  veche  şi  numără  în  rândurile  înte¬ 
meietorilor  ei  sute  de  spirite  mari  din  diferite  epoce  şi  din  toate 

naţiunile  civilizate.  Filozoful  grec  Platon,  cancelarul  englez  Tho- 
mas  Moore,  învăţatul  călugăr  italian  Campanella  şi  un  mare 
număr  de  scriitori  şi  politiciani  francezi,  germani  şi  americani 
din  secolul  19-lea  au  desvoltat  până  în  cele  mai  mici  detalii 
planul  unei  renaşteri  a  omenirii  cu  ajutorul  unei  transformări 
radicale  a  stărilor  sociale.  In  amănunte  fiecare  autor  îşi  are  par¬ 
ticularităţile  lui,  însă,  în  genere,  aproape  toţi  sunt  de  acord  în 
recunoaşterea  trebuinţei  de  a  transforma  întregul  popor  într’o 
harnică  armată  socială  de  lucrători  având  ca  unic  anteprenor  şi 
administrator  statul.  Statul  însă  e  conceput  ca  cel  mai  îndreptăţit 
executor  şi  supraveghetor  nu  numai  al  vieţii  familiare  ci  şi  al 
vieţii  personale  a  cetăţenilor.  Statul  determină  felul  ocupaţiunilor 
fiecăruia,  îi  determină  locul  de  locuinţă  şi  îi  creşte  copiii.  El 
contractează  căsătoriile,  după  bunul  lui  plac.  (compară  «Împă¬ 
răţia  soarelui»,  de  Campanella).  Cu  un  cuvânt,  individualitatea 
se  înlătură  cu  totul.  Societatea  şi  statul  o  absorb  în  întregime. 
O  icoană  vie  a  unei  asemenea  orânduiri  economice  a  societăţii, 
aşa  cum  e  schiţată  de  reprezentanţii  actuali  ai  acestei  teorii, 
ni-o  arată  un  roman,  care  a  făcut  mult  sgomot  pe  vremea  lui 
în  toată  lumea,  romanul  lui  Bellamy:  «O  privire  retrospectivă» 
sau  «epoca  viitoare».  Iu  acest  roman  atrăgător  şi  scris  cu  multă 
vioiciune,  e  luată  în  consideraţie  atât  organizarea  locuinţelor  în 
noul  fel  de  vieaţă  cât  şi  diviziunea  muncii,  aşa  încât  toate  mun¬ 
cile,  atât  cele  curate  cât  şi  cele  murdare,  cele  uşoare  ca  şi  cele 
grele,  se  îndeplinesc  deopotrivă,  şi  apoi  vine  o  participare  gene¬ 
rală  la  toate  plăcerile  vieţii.  Se  uită  insă  numai  an  singur  lacra: 
omul  însuş,  caracterul  lumii  lui  interne.  Planul  unei  construcţiuni 
economice  viitoare  ideale  a  societăţii,  descris  de  Bellamy,  ră¬ 
mâne  neclintit  numai  cu  condiţia  ca  fiecare  personalitate  să-şi 
împlinească  datoriile  impuse  de  stat  în  mod  ideal.  Insă,  dacă  ad¬ 
mitem  că  marea  majoritate  a  cetăţenilor,  ne  mai  simţind  asupra  lor 
biciul  nevoei  sau  al  supraveghetorului,  vor  întrebuinţa  foarte 
bucuroşi  averea  socială  pentru  satisfacerea  trebuinţelor  lor  şi 
se  vor  sili  din  toate  puterile  să  nu  se  încordeze  cu  lucrul 
după  măsura  capacităţilor  lor,  întreaga  şi  complicata  maşină 
socială  creată  de  Bellamy  şi  tovarăşii  lui  de  idei,  se  va  prăbuşi 
ca  o  căsuţă  de  carton,  ceeace  în  realitate  s’a  şi  întâmplat  de 
multeori.  Tristul  sfârşit  al  coloniilor  lui  Cabet  în  Texas  şi  Illinois 

şi  a  coloniilor  lui  Owen  în  Indiana,  a  falansterelor  după  planul 
lui  Fourier  în  Franţa  şi  a  multor  altor  întreprinderi  de  natura 
aceasta,  întăreşte  în  mod  convingător  părerea  cunoscutului  eco¬ 
nomist  naţional  belgian  Lavelais  asupra  romanului  «veacul  viitor» : 
fantaziile  lui  Bellamy  vor  rămânea  deapururi  o  utopie,  atât  cât 
inima  omului  nu  se  va  transformă  în  totul». 

Dl  Lebon,  autorul  «Psihologiei  popoarelor  şi  a  rasselor», 
zice:  «numai  în  capetele  masselor  obscure  ale  poporului  şi  în 
cercul  îngust  de  gândire  al  câtorva  fanatici  se  mai  poate  men¬ 
ţinea  idea  că  schimbările  sociale  importante  se  pot  îndeplini 
prin  decrete  regale.  Unicul  rol  folositor  al  decretelor  statului 
constă  în  aceea  că  dă  sancţiunea  legală  schimbărilor  efectuate 
prin  deprinderile  şi  obiceiurile  poporului  şi  prin  opinia  publică. 
Ele  urmează  acestor  schimbări  dar  nu  le  premerg.  Caracterul  şi 
gândurile  oamenilor  nu  se  schimbă  prin  coduri  de  legi.  A  crede 
că  formele  de  guvern  au  o  importanţă  decisivă  pentru  soarta 
unui  popor  însemnează  a  ne  încrede  unor  visuri  copilăreşti. 
Nici  un  popor  nu  se  poate  despărţi  de  ceeace  vine  din  consti¬ 
tuţia  lui  spirituală.  Soarta  lui  stă  numai  în  el  nu  în  raporturile 
externe»  —  sau,  cu  alte  cuvinte  izvorul,  oricărei  activităţi  e  în 
inima  omului.  Natura  morală  apare  ca  principiul  determinat  al 
caracterului  omului  în  vieaţa  poporului.  O  formă  desăvârşită  a 
existenţei  sociale,  poate  fi  produsă  numai  de  oameni  desăvârşiţi 
moralmente.  In  Faptele  Apostolilor  citim:  «mulţimea  credincio¬ 
şilor  însă  eră  o  inimă  şi  un  suflet;  şi  niciunul  nu  zicea  despre 
bunurile  lui  că  sunt  ale  lui,  ci  toate  erau  comune...  nici  nu  eră 
vreunul  între  ei  care  să  ducă  lipsă;  căci  cum  erau  mulţi  între 
ei  cari  aveau  ogoare  sau  case,  le  vindeau  şi  aduceau  costul  de-1 
puneau  la  picioarele  Apostolilor,  şi  se  dă  fiecăruia  ceeace-i  tre¬ 
buia  (Fapt.  Apost.  IV,  32 — 35). 

Cât  de  departe  sunt  de  aceste  prime  comunităţi  creştine 
întemeiate  de  pescari  gaîileeni  şi  ţărani  evrei,  societăţile  noastre 
moderne,  culte,  cari  pretind  a  reprezenta  ultimul  cuvânt  al  înţe¬ 
lepciunii  sociale !  Oricum  vor  fi  schimbate  formele  administrative, 
oricât  de  multe  şi  oricât  de  noi  teorii  economice  şi  politice  se 
vor  dâ  la  iveală,  totuşi  lupta  hărăpăreaţă  pentru  existenţă  nu-şi 
pierde  nimic  din  înverşunarea  ei,  omul  nu  încetează  de  a  mai  fi 
un  lup»  pentru  aproapele  său.  Aşa  a  fost  şi  aşa  va  fi  până 

când  instinctele  animalice  cele  mai  grosolane  vor  face  loc  sim¬ 
ţirilor  sublime  ale  iubiri  universale  şi  blândeţei  împăciuitoare, 
până  când  i  se  va  smulge  omului  inima  şi  va  străluci  în  el  chi¬ 
pul  aproape  stins  al  lui  Dumnezeu.  «Fiţi  desăvârşiţi  precum  şi 
Tatăl  vostru  cel  din  ceruri  desăvârşit  este»,  a  zis  Isus  şi  veţi 
avea  o  vieaţă  desăvârşită. 

Evanghelia,  deslegând  astfel  chestiunea  mijloacelor  pentru 
îmbunătăţirea  viitorului  neamului  omenesc,  pune  centrul  de  greu¬ 
tate  al  intereselor  omeneşti  în  lumea  morală,  nu  în  cea  externă 
şi  materială.  Silinţa  oamenilor,  cari  tind  să  aducă  o  îmbunătăţire 
a  vieţii  omeneşti,  trebue  prin  urmare,  îndreptată  mai  ales  spre 
explicarea,  improprierea  şi  mărturisirea  adevărului,  pentru  zidirea 
împărăţiei  lui  Dumnezeu  în  ei  înşişi  şi  în  aproapele.  «Căutaţi 
mai  întâi  împărăţia  lui  Dumnezeu  şi  dreptatea  lui»  (Matei  VI, 
33),  zice  Mântuitorul  «şi  toate  celelalte  se  vor  adauge  vouă», 
dela  sine. 

Evanghelia  nu  zice:  «Căutaţi  «tf/raanmpărăţia  lui  Dumnezeu 
şi  adevărul»,  ci  «căutaţi-le  pe  ele  mai  întâi». 

Grija  împărăţiei  lui  Dumnezeu,  tendinţa  spre  adevăr  în  viaţă 
trebue  să  fie  cele  dintâi  în  mintea  noastră  fără  a  înlătură  însă 
cu  totul  îngrijirea  de  trebuinţele  şi  nevoile  corporale.  După  în¬ 
văţătura  lui  Iisus  Hristos  folosirea  de  bunurile  materiale  şi  plă¬ 
cerea  faţă  de  ele  nu-i  imorală,  imoralitatea  stă  numai  în  supunerea 
tuturor  aspiraţiunilor  şi  gândurilor  noastre  jugului  intereselor 
materiale.  Dacă  Evanghelia  zice  că:  «nu  numai  cu  pâne  trăeşte 
omul»  (Matei  IV,  4)  tot  ea  ne  învaţă  să  ne  rugăm:  «Pânea 
noastră  cea  spre  fiinţă  dăne-o  nouă  astăzi»  (Luca,  XI,  3).  Trebu¬ 
inţele  corporale  trebuiesc  satisfăcute,  dar  nu  peste  măsură.  Tot 
aşa  feluritele  plăceri  să  n’ajungă  trebuinţe. 

Mâncarea  şi  băutura,  locuinţa  şi  îmbrăcămintea  sunt  indis¬ 
pensabile  omului  şi,  satisfăcând  asemenea  trebuinţi,  omul  n’ajunge 
viţios.  Altceva  e  când  necesitatea  aceasta  trece  în  desfrâu.  Chiar 
Socrate  a  zis:  «Să  mâncăm  ca  să  trăim»  —  oamenii  însă  adesea 
ar  vrea  să  trăiască  numai  ca  să  mănânce.  Mulţi  caută  în  mân¬ 
care  nu  numai  puterea  de  nutriţiune,  ci  şi  excitaţiuni  plăcute  ale 
gustului.  Trebuinţa  aceasta  se  complică  prin  mulţimea  poftelor 
cari  ajung  un  fel  de  idol,  care  înghite  în  serviciul  lui  urît  nu 
puţine  forţe  spirituale  ale  omului  şi  ne  scoboară  la  o  indiferenţă 

animalică  faţă  de  lipsa  şi  nevoia  aproapelui.  A  mânca  stridii  şi 
plăcinte  de  Strassburg,  în  vreme  ce  ne  înconjoară  o  ceată  flă¬ 
mândă  de  cerşetori,  e  o  apariţie  tot  atât  de  ruşinoasă  şi  crimi¬ 
nală,  ca  şi  un  dans  nebunesc  pe  locul  unui  incendiu,  sau  un 
ospăţ  plin  de  beţii  pe  patul  unui  bolnav.  Exact  acelaş  lucru  se 
repetă  şi  în  băutură,  în  locuinţă,  în  îmbrăcăminte  şi  în  multe  al¬ 
tele.  Omul,  nemulţumindu-se  cu  băuturile,  care-i  potolesc  doar 
setea,  e  continuu  în  căutarea  feluritelor  calităţi  de  idromele,  bere 
şi  vin,  must  de  mere,  şi  lichioruri,  pe  care  nu  le  mai  bea  numai 
pentru  potolirea  setei.  Aici  trebuinţa  a  trecut  în  exagerare  şi 
exagerarea  aceasta  ajunge  un  tiran  nemilos,  căruia-i  cad  jertfă 
cele  mai  bune  puteri  ale  sufletului.  Toate  aceste  exagerări  sau 
risipiri  (cele  citate  sunt  doar  cele  mai  neînsemnate  dintre  ele), 
dacă  cresc  până  la  extrem,  umplu  cu  pornirile  lor  ruşinoase  tot 
sufletul  omului,  înăbuşe  în  el  tot  cei  sublim  şi  sfânt  şi  îl  tran¬ 
sformă  într’un  animal.  Deaceea,  Evanghelia  ne  previne  şi  ne 
spune:  «Nu  vă  îngrijiţi  nici  ziceţi:  Ce  vom  mânca:  Sau  ce  vom 
bea?  Sau  cu  ce  ne  vom  îmbrăcă?  —  Toate  acestea  şi  păgânii 
le  caută».  (Matei  VI,  31—32).  Prin  urmare,  numai  păgânii,  adică 
oamenii  cu  inima  învârtoşată,  cu  simţul  moral  încă  nedesvoltat, 
se  pot  mulţămi  cu  grija  exclusivă  pentru  interesele  materiale, 
pot  vedea  unicul  scop  în  ele,  în  serviciul  cărora  sunt  concen¬ 
trate  toate  formele  mai  înalte  de  vieaţă,  care  se  mai  puteau 
desvoltâ  în  ei. 

Pentru  fii  împărăţiei  lui  Dumnezeu,  însă,  întreaga  lume  din 
afară  cu  toate  bunurile  ei  substanţiale,  trebue  să  fie  doar  un 
mijloc  pentru  ajungerea  scopului  lor,  care  e  în  afară  şi  mai 
presus  de  ea.  Ei  nu  trebue  să  se  despartă  de  lume,  ci  să  se 
înalţe  mai  presus  de  ea.  Toate  planurile  şi  nădejdile  lor,  toate 
simpatiile  şi  silinţele  lor  trebuiesc  îndreptate  mai  ales  şi  înainte 
de  toate  spre  împărăţia  lui  Dumnezeu,  spre  întemeierea  ei,  spre 
întărirea  adevărului  dumnezeiesc  pe  pământ.  Cât  priveşte  însă 
bunurile  materiale  şi  folosirea  lor,  prezenţa  sau  lipsa  lor  are 
foarte  puţină  importanţă  pentru  partizanii  Evangheliei,  dacă  tre¬ 
buinţele  zilnice  ale  trupului  care  la  ei  nu-s  multe  sunt  sa¬ 
tisfăcute. 

Porticul  de  marmoră  al  templului  din  Ierusalim,  piatra  dela 
puţul  lui  lacob  şi  coliba  pescarului  de  pe  marginea  lacului  au 

fost  suficiente  pentru  predtcarea  vestei  celei  bune  a  iubirii  şi 
adevărului.  Milostivirea  samariteanului,  pocăinţa  vameşului,  de¬ 
dicarea  femeilor  care  aduceau  mirodenii  şi  credinţa  femeii  Ca- 
naneence  —  n’au  fost  condiţionate  de  felul  şi  croiala  hainelor. 
Cuvintele  lui  lisus  Hristos  totdeauna  răsunau  cu  putere,  miş¬ 
când  şi  înlănţuind  pe  ascultători  prin  frumuseţea  lor  morală,  fie 
că  şedea  la  masa  cu  mâncări  alese  a  fariseilor  bogaţi,  fie  că 
eră  la  modesta  nuntă  din  Kana,  fie  că  lua  parte  la  sărăcăciosul 
prânz  al  pescarilor  din  Galileea.  In  deşertul  aspru,  şi  ars  de  lu¬ 
mina  soarelui  de  dincolo  de  Iordan,  pe  ţărmul  mării  Tiberiadei, 
în  mijlocul  grămezilor  de  popor  care  scoteau  strigăte  de  veselie 
la  intrarea  în  Ierusalim,  sub  povara  crucii  pe  drumul  patimilor 
şi  în  urmă  pe  Golgota,  inima  Mântuitorului  e  plină  de  o  iubire 
de  oameni  fără  margini  şi  atotiertătoare  şi  se  întristează  din 
cauza  învârtoşerii  inimilor  lor  şi  de  siguranţa  înoirii  lor  spirituale 
de  altădată. 

Evanghelia,  chemând  pe  om  în  serviciul  unor  scopuri  spi¬ 
rituale  mai  înalte,  vrea  să  1  aşeze  chiar  mai  presus  de  mediul 
material,  însă,  niciodată  şi  nicăeri  nu  ne  învaţă  să-l  dispreţuim  şi 
nici  nu  socoteşte  plăcerea  pe  care  o  simţim  faţă  de  el  ca  o 
crimă.  Acela  care  a  lăudat  frumuseţea  crinilor  câmpului,  care,  în 
cele  mai  grele  momente  ale  durerii  lui  sufleteşti,  s’a  retras  la 
umbra  cedrilor  şi  măslinilor  din  Ghetsimani  şi  aci,  în  mijlocul 
mirosului  plăcut  al  florilor,  luminat  de  lumina  blândă  a  lunii, 
s’a  frământat  într’o  caldă  rugăciune,  acela  de  sigur  nu  putea 
interzice  plăcerea  pe  care  o  simţim  faţă  de  frumuseţile  naturii. 
El  nu  condamnă  nici  înviorarea  înţeleaptă  şi  bine  întrebuinţată 
pe  care  ne-o  procură  darurile  naturii,  când  el  însuş  a  primit  cu 
atâta  bunătate  dela  femeie  ungerea  cu  mirul  de  mult  preţ,  adău¬ 
gând:  Adevăr,  zic  vouă:  oriunde  se  va  predică  Evanghelia  aceasta, 
în  toată  lumea,  zicese-va  şi  ce  a  făcut  ea  întru,  amintirea  ei» 
(Matei  IV,  9).  Nu,  Evanghelia  nu  vrea  deloc  să  despartă  pe  om 
de  lumea  din  afară,  de  bucuriile  şi  bunurile  ei,  nu  cere  deloc  o 
rupere  deplină  cu  ele;  ea  vrea  doar  să  înalţe  în  noi  principiul 
spiritual  mai  presus  de  cel  material.  Ea  zice:  «Nu  iubiţi  lumea, 
nici  cele  ce  sunt  din  lume»  (1  loan,  II,  15),  nu  vă  alipiţi  inima 
de  bunurile  ei.  Dea  Dumnezeu  ca  inima  omului,  care-i  destinată 
să  fie  un  altar  al  iubirii  curate  şi  al  adevărului  veşnic  să  se  li- 

bereze  de  idolii  bădărani  ai  cărnii.  Evanghelia  ne  asigură  că: 
«De  iubeşte  cineva  lumea  (adică  cu  toată  inima,  cu  toată  iubirea 
şi  devotarea  vieţii  lui),  în  acela  nu  e  iubirea  Tatălui?»  (I  loan, 
II,  15  la  sfârşit);  însă  ea  nu  cere  nicăeri  ca,  pentru  iubirea  crea¬ 
torului,  să  urîm  creaţiunea  lui.  Iisus  Christos  a  zis:  «De  vrea 
cineva  să  vie  după  mine  să  se  lepede  de  sine»  (Matei,  XVI,  24), 
adică,  să  se  scape  de  toate  instinctele  inferioare,  de  toate  porni¬ 
rile  josnice,  să  se  libereze  de  vechiul  lui  «Eu»,  animalic  şi  să 
devină  o  fiinţă  spirituală  nouă.  El  n’a  zis:  «Scapă-te,  retrage-te, 
dela  tot  ce  te  înconjoară».  în  ultima  analiză,  Evanghelia  ne  spune: 
«Toate  sunt  create  spre  folosul  şi  bucuria  omului,  însă  nimic 
din  cele  create  să  nu  pună  stăpânire  asupra  lui». 

Prin  urmare,  cine  spune  că  creştinul  e  duşman  tuturor  im- 
presiunilor  plăcute  şi  luminoase  ale  vieţii,  acela,  sau  nu  cunoaşte 
Evanghelia  de  loc,  sau  nu  vrea  s’o  înţeleagă.  Kotljărevski  scrie 
în  prefaţa  cărţii  lui  «Durerea  lumii»:  «Vestea  cea  nouă,  care  a 
pornit  din  Ierusalim,  a  fost  îmbucurătoare  pentru  aceia  cari  pu¬ 
teau  să  renunţe  la  toate  bucuriile  vieţii.  Ea  ne  învăţă  la  sufe¬ 
rinţă  şi  la  răbdare  făgăduindu-ne  în  schimb  o  răsplată  în  ce¬ 
ruri;  putea  face  pe  om  fericit,  dar  nu  aici,  nu  pe  pământ.  Veş¬ 
nica  şi  nestinsa  lumină  străiuciâ  totdeauna  pe  cer  pentru  cre¬ 
ştin,  însă,  lumina  aceasta  nu  venea  deadreptul  în  valea  plân¬ 
gerii  de  pe  pământ;  şi,  cu  cât  flacăra  credinţei  ardea  mai  viu  în 
inima  omului  cu  atât  mai  tristă  devenea  şi  privirea  aruncată  de 
el  asupra  dureroasei  văi  a  acestei  lumi  păcătoase.  Să  ne  amintim 
de  idealurile  ascetice  din  primele  veacuri  ale  erei  creştine,  să  ne 
aducem  aminte  de  evul  mediu;  să  ne  gândim  la  rigorismul  reli¬ 
gios  al  mişcării  reformiste:  Bucuria  simţită  în  faţa  lui  Dum¬ 
nezeu  n’a  fost  niciodată  o  bucurie  simţită  în  faţa  vieţii ».  Astfel 
scrie  Kotljârenski  şi  la  acelaş  autor,  peste  două  pagini  citim: 
«epoca  primelor  veacuri  ale  Creştinismului  şi  epoca  mişcărilor  re¬ 
formiste  se  remarcă  prin  desvoltarea  foarte  puternică  a  unei  di¬ 
recţii  şi  concepţii  pesimiste  despre  lume.  Frica  de  răul  din  lume 
eră  atât  de  mare  atunci  între  oameni  şi  cunoaşterea  propriei  pă¬ 
cătoşenii  atât  de  puternică  încât  toate  bucuriile  vieţii,  orice  plă¬ 
cere  chiar  şi  cele  mai  nevinovate,  provenită  din  bucuriile  şi  frum- 
seţea  vieţii,  părea  fără  preţ  şi  omul,  în  cunoaşterea  neputinţei  şi 
păcătoşeniei  lui,  trebuia  să  privească  existenţa  pământească  nu 

ca  un  scop  ci  ca  o  treaptă  intermediară  spre  o  altă  vieaţă,  ce¬ 
rească,  fără  griji.  In  veşnicia  ei  se  topiau  pentru  el  atât  impor¬ 
tanţa  cât  şi  excitaţiunile  vieţii  lui  pământeşti  trecătoare».  —  Insă, 
o  asemenea  judecare  a  caracterului  Creştinismului  e  absolut  falsă. 

O  dreaptă  înţelegere  a  învăţăturii  Evangheliei,  dimpotrivă,  ne 
convinge  că,  dintre  toate  sistemele  filozofice  şi  religioase,  nici 
unul  nu  oferă  o  concepţie  despre  lume  mai  luminoasă  şi  mai  do¬ 
ritoare  de  vieaţă  ca  cel  creştin.  Predica  Mântuitorului  începe  şi 
se  termină  cu  chemarea  tuturor  celor  osteniţi  şi  împovăraţi  la 
cea  mai  desăvârşită  veselie.  La  instituirea  cinei  celei  de  taină 
Christos,  scoţând  în  relief  în  faţa  ucenicilor  rezultatele  activităţii 
lui  învăţătoreşti  în  timp  de  peste  3  ani,  le  zice:  «Acestea  vi  le 
spun  ca  bucuria  mea  să  rămână  întru  voi  şi  bucuria  voastră  să 
fie  deplină»,  (loan,  XV,  1 1).  Dacă  în  Evanghelie  se  vorbeşte  atât  de 
mult  de  Cruce,  de  suferinţi,  de  necesitatea  necazurilor  pentru  uce¬ 
nicul  lui  Christos,  toate  acestea,  propriu  zis,  nu-s  ceva  indispen¬ 
sabil  pentru  împărăţia  lui  Dumnezeu,  ci  rezultatul  împotrivirii  îm¬ 
părăţiei  răului  împotriva  ei.  Apostolul  Pavel  scrie  Corintenilor: 
«Trebue  să  fie  şi  eresuri  între  voi»  (I.  Cor.  XI,  19)  —  Natural 
aici  nu  e  vorba  de  o  necesitate  dorită,  ci  de  o  tristă  necesitate 
inevitabilă.  Calea  spre  adevăr  e  grea  şi  presărată  de  greşeli  şi 
de  lipsuri;  certurile  şi  divergenţele  de  păreri  sunt  inevitabile.  Tot 
aşa  e  şi  calea  care  duce  la  Dumnezeu.  Nu  poate  fi  străbătută 
fără  a  simţi  spinii  de  pe  ea.  Răul  e  tare  în  lume;  fără  luptă  nu-şi 
depune  puterea.  în  lupta  contra  iubirii  şi  adevărului  pune  în  joc 
toate  puterile  răutăţii.  Suferinţele,  chinurile  fizice  şi  morale,  cu 
un  cuvânt,  tot  ceeace  se  cuprinde  sub  numele  de  «cruce»  sunt 
inevitabile.  Şi  răbdătorul  de  pe  Golgota  nu  tace.  «De  m’au  gonit 
pre  mine»  zice  el,  «şi  pe  voi  vă  vor  goni»;  însă,  prigonirile  acestea 
nu  trebue  să  întunece  nădejdile  noastre  luminoase;  niciodată  ele 
nu  vor  fi  în  stare  să  distrugă  opera  începută  odată,  şi  să  oprească 
întemeierea  împărăţiei  lui  Dumnezeu  pe  pământ.  Cum  dispare 
intunerecul  nopţii  înaintea  răsăritului  soarelui,  aşa  dispare  şi  răul 
în  faţa  puterii  binelui.  Ceaţa  mlaştinilor,  mirosul  grămezilor  de 
pae  aprinse  poate  acoperi,  uneori,  pentru  scurt  timp,  soarele  lu¬ 
minos;  însă,  timpul  trece,  vântul  împrăştie  ceaţa  şi  norii  de  fum 
şi  cerurile  strălucesc  iarăşi  în  frumseţa  lor  veşnică.  Făţăria,  min¬ 
ciuna  şi  violenţa  au  răstignit  pe  Christos  pe  Golgota,  l-au  închis 

în  mormânt,  cu  o  piatră  grea  l-au  pecetluit,  au  pus  păzitori  la 
mormântul  lui  şi  au  sărbătorit  într’o  veselie  răutăcioasă  biruinţa 
asupra  lui;  însă,  după  trei  zile  triumful  acesta  s’a  prăbuşit :  Chri- 
stos  înviase ,  şi  cu  el  a  reînviat  şi  binele  şi  adevărul.  Nu  e  forţă  aşa 
de  mare  încât  să  poată  învinge  în  totul  adevărul;  nu  există  mar¬ 
gine  care  să  poată  împiedecă  progresul  iubirii  triumfătoare.  Ce 
poate  fi  mai  frumos  şi  mai  înviorător  decât  credinţa  aceasta  în 
triumful  adevărului,  iubirii  şi  ai  binelui !  Oamenii,  plini  de  această 
credinţă,  vor  putea  privi  cu  însufleţire  în  faţa  morţii,  se  vor  urca 
pe  rug  cu  inimă  voioasă  şi  în  mânile  călăilor  vor  zice:  «E  mai 
bine  să  suferi  cu  drepţii  decât  să  te  bucuri  cu  nelegiuiţii».  In 
convingerea  lor  despre  triumful  veşnicului  adevăr  dumnezeiesc  vor 
găsi  antidotul  necesar  împotriva  puterii  sdrobitoare  a  nesuccesului 
lor.  Uitaţi-vă  la  vechile  catacombe  creştine;  în  ele  se  află  re¬ 
sturile  a  mii  de  martiri,  cari  au  fost  arşi  pe  rug,  sdrobiţi  de  chinuri 
şi  sfâşiaţi  de  animalele  sălbatice  —  şi  printre  numeroasele  ta¬ 
blouri  sfinte  de  pe  pereţi  şi  morminte  nu  găsim  nici  o  aluzie  la 
suferinţele  din  vieaţa  celor  adormiţi  sau  la  grozăviile  morţii  lor. 
Porumbei  blânzi,  păstorul  cel  bun,  mielul,  crinii  câmpului  sau  viţa 
de  vie,  iată  veselele  şi  împăciuitoarele  tablouri,  de  pe  ele.  Astfel, 
chiar  sub  bolţile  mormintelor  celor  mai  mari  răbdători,  suspinele 
dureroase  se  topesc  într’un  imn  voios  cântat  în  onoarea  iubirii 
triumfătoare.  Privirea  aurorii,  ivite  în  lume  din  ziua  Evangheliei, 
face  pe  creştini  să  uite  toate  durerile  şi  neizbânzile  lor.  Ei  ştiu 
că  împărăţia  lui  Dumnezeu  se  ia  cu  forţa,  că  se  dobândeşte  cu 
multă  osteneală  şi  cu  mari  jertfe,  şi  că  numai  «cei  cari  se  silesc 
o  răpesc  pe  ea»  (Matei  XI,  12),  şi  de  aceea,  oamenii  aceştia  nu 
se  îngrozesc  de  luptele  şi  suferinţele  personale.  Cu  fiecare  la¬ 
crimă  vărsată  pentru  împărăţia  lui  Dumnezeu,  cu  fiecare  strop  de 
năduşală,  împărăţia  aceasta  înaintează  încă  cu  un  pas  şi-i  răsplă¬ 
teşte  însutit  pentru  ostenelile  lor.  După  cum  un  artist  genial  ră¬ 
mâne  extaziat  când  vede  că  in  mânile  Iui  tonul  ia  forma  dorită, 
că  în  statue  se  încorporează  ideea  născocită  de  el,  tot  aşa  şi  lu¬ 
crătorul  Evangheliei,  găseşte  un  izvor  de  plăcere  nesfârşită  când 
transformă  vieaţa  după  icoana  dată  lui  de  Mântuitorul.  In  com¬ 
paraţie  cu  veselia  aceasta  a  creştinilor,  cât  de  mizerabilă  şi  mică 
ne  apare  veselia  lumei  antice,  care  se  încunună  cu  trandafiri  şi 
gustă  din  gros  din  cupele  lui  Bachus.  Şi  cât  de  mult  ar  creşte 

dragostea  aceasta  de  vieaţă,  cu  ce  valuri  ar  cuprinde  întreaga 
lume,  dacă  împărăţia  lui  Dumnezeu  ar  veni  în  inima  omului  în 
toată  deplinătatea  şi  puterea  ei!  In  ţinuturile  polare  soarele  în¬ 
călzeşte  numai  câteva  săptămâni  pe  an  şi  e  de  ajuns  ca  vieaţa 
să  răsară  ca  un  izvor  de  apă  rece.  Tundrele  (stepele  din  nordul 
Siberiei)  se  acoperă  cu  un  covor  gros  de  muşchi;  spre  ele  sboară 
milioane  de  pasări  şi  se  adună  mari  turme  de  rinoceri.  Dacă  soarele 
nu  şi-ar  schimbă  aşa  de  repede  poziţia,  în  câţiva  ani,  tundra  s’ar 
acoperi  cu  o  vegetaţie  bogată,  s’ar  transformă  într’o  păşune  bo¬ 
gată,  şi  în  scurt  s’ar  garnisi  cu  oraşe.  Tot  aşa  e  şi  cu  vieaţa  noastră. 
Dacă  iubirea  şi  adevărul  lui  Christos  n’ar  fi  numai  nişte  oaspeţi 
întâmplători  în  ea,  dacă  n’ar  lumină  numai  cu  o  lumină  trecă¬ 
toare,  ci  ar  deveni  legea  fundamentală  şi  forţa  motrice  a  ei,  peste 
lume  ar  străluci  un  soare  veşnic,  vesel  şi  inima  omului  ar  fi  o 
împărăţie  a  lui  Dumnezeu.  Da,  Doamne,  vie  împărăţia  Ta!  Amin! 

Dittt.  1.  Cornilescu. 


CÂTEVA  REFLEXIUNI  DESPRE  STAREA  RELIGIOASĂ 

A  LUMII. 

Starea  religioasă  a  lumii  se  desinează  din  ce  în  ce  mai  lim¬ 
pede  în  ţările  apusene  ale  Europei. 

în  sânul  protestantismului  francez  trebue  să  constate  oricine 
o  mişcare  exprimată  cătră  întoarcerea  la  principiul  autorităţii  în 
materie  religioasă.  Această  mişcare  are  în  mod  evident  ca  cauză 
raţionalismul,  care  ameninţă  să  înghiţă  Biserica  reformată.  Par¬ 
tida  protestantă  zisă  liberala ,  abuzând  de  principiul  interpretării 
individuale,  a  ajuns  la  descoperirea,  că,  în  Evanghelie,  tot  ceeace 
se  atinge  de  supranatural,  este  curat  simbolic ,  şi  în  chipul  acesta 
a  ajuns  să  admită  sfintele  Scripturi  fără  să  le  atribue  un  caracter 
într’adevăr  dumnezeesc;  să  proclame  pe  Iisus  Christos  de  Fiiul 
simbolic  al  lui  Dumnezeu;  să  se  numească  creştină,  fără  a  ad¬ 
mite  ceva  din  ceeace  constitue  adevăratul  creştinism.  Atari  aba¬ 
teri  trebuiau  să  deschiză  ochii  protestanţilor,  cari  vreau  să  ră¬ 
mână  credincioşi  lui  Iisus  Christos.  Ei  s’au  provocat  deci  la 
simbo.ale,  adecă,  la  doctrina  formulată ,  la  tradiţiune ,  pentru  a 
combate  nelegiuirile  raţionaliştilor  sau  liberalilor,  pe  cari  ei  îi 

aruncă  din  Biserica  reformată,  în  numele  tradiţiunilor  acestei  Bi¬ 
serici.  Ei  nu  se  pot  opri  la  acest  punct;  căci  tradiţiunile  unei 
Biserici  particulare  nu  pot  avea  valoare,  decât  întrucât  ele  sunt 
conforme  cu  învăţăturile  primitive,  aşa  cum  au  fost  acestea  tran¬ 
smise  de  către  apostoli,  aşa  cum  au  fost  ele  crezute  în  cele 
dintâi  veacuri,  în  acea  epocă,  când  cuvântul  dumnezeesc  răsună 
încă  în  lume,  fie  prin  rostul  acelora,  cari  îl  auziseră,  fie  prin 
glasul  sfinţilor,  cari  îl  primiseră  dela  învăţăceii,  cari  văzuseră 
Cuvântul  cel  întrupat. 

Dacă  protestanţii  ortodocşi  vreau  să  fie  logici,  atunci  se  vor 
ridică  la  izvor;  vor  controla  tradiţiunile  lor  particulare,  după  cele 
ale  Bisericii  universale  primitive,  şi  în  chipul  acesta  vor  ajunge 
să-şi  completeze  învăţăturile  lor,  şi  să  le  dee  acea  bază  într’a- 
devăr  dumnezeească,  care  nu  există  decât  în  mărturisirea  Bise¬ 
ricii,  care  (mărturisire)  a  păstrat  cu  scumpătate  şi  cu  credin- 
cioşie  adevăratul  înţeles  al  învăţămintelor  divine. 

în  Germania,  raţionalismul  şi  scepticismul,  cari  sfâşie  filozofia 
şi-au  degradat-o  până  la  dispreţuirea  cea  mai  absurdă  a  lucru¬ 
rilor  religioase,  au  produs  tot  acelaş  rezultat,  ca  şi  liberalismul 
protestant  în  Francia.  Se  poate  susţine,  că  protestantismul  german 
nu  se  mai  întemeiază  azi,  decât  pe  principiul  autorităţii.  Cum 
însă,  această  autoritate  doctrinală  nu  oferă  garanţiile  dorite,  va 
fi  de  lipsă  ca  aceia,  cari  vor  vrea  să  rămână  creştini  să  se  ho¬ 
tărască  a  se  întoarce  la  unica  bază  raţională  a  autorităţii  religi¬ 
oase:  mărturisirea  permanentă  a  Bisericii  universale. 

Biserica  anglicană  înţelege  astăzi  acest  lucru  mai  bine  decât 
oricând.  Constituţiunea  ei  episcopală,  tradiţiunile  ei  au  scutit-o 
în  mare  parte  de  excesele  comunităţilor  creştine,  cari  au  respins 
preoţia  propiu  zisă.  Episcopatul  este,  în  Bisericile  Angliei  şi  ale 
Americei,  o  autoritate  vie  şi  respectată.  Dar  lumea  înţelege,  în 
aceste  ţări,  că,  dacă  episcopatul  unei  Biserici  particulare  se  bu¬ 
cură  de  dreptul  de  a  conduce  acea  Biserică,  luând  de  temeiu 
pentru  această  conducere  regulele  generale  ale  disciplinei  apos¬ 
tolice,  el  n’are  acea  autoritate  doctrinală,  pe  care  o  posede  epis¬ 
copatul  întreg,  reprezentând  Biserica  universală  şi  ecoul  mărtu- 
risirei  Bisericii.  Aceasta  este  cauza  acelei  aspiraţiuni  binecuvân¬ 
tate,  care  împinge  Bisericile  episcopale  ale  Angliei  şi  Americei 
către  unirea  cu  Bisericile  răsăritene,  cari,  fără  a  întrerupe  conţi- 

nuitatea,  se  ţin  de  Biserica  primitivă,  cari  au  păstrat,  în  toată 
puterea  lui,  principiul  autorităţii  soborniceşti,  fără  a  îngădui  ceva 
absolutismului,  dominaţiunei. 

Acest  absolutism  religios  a  înlocuit  autoritatea  în  Biserica 
romană,  care,  mulţumită  lui,  se  găseşte  astăzi  înzestrată  cu  mai 
multe  dogme,  cari  n’au  nimic  comun  cu  creştinismul.  Absolu¬ 
tismul  religios  al  papalităţii  a  dat  naştere  unei  reacţiuni  imense, 
care  n’a  fost  nici  decum  în  folosul  adevăratei  religiuni,  ci  spre  binele 
raţionalismului  şi  al  indiferentismului.  Popoarele,  cari  aparţin,  în 
aparenţă,  la  Biserica  romană,  necunoşcând  adevăratele  temelii  ale 
autorităţii  religioase,  ce  le-au  fost  ascunse  de  multă  vreme,  n’au 
văzut  decât  jugul  insuportabil,  cu  care  vroiau  să  le  împovăreze 
conştiinţa.  Ele  au  scuturat  acest  jug  şi  au  rămas  fără  de  religiune. 

Dar  dacă  nihilismul  religios  poate  conveni  oare  căror  spi¬ 
rite  slabe,  el  nu  poate  fi  admis  de  bunul  simţ  al  masselor.  Po¬ 
poarele*  cari  poartă  încă  titulatura  de  catolice- romane  şi  cari,  în 
fond,  sunt  fără  religiune,  n’aşteaptă  aşa  dară,  decât  o  rază  de 
lumină,  care  să  le  lămurească  asupra  naturii  adevăratei  autorităţi 
religioase  şi  să  le  facă  să  o  deosebească  de  un  absolutism,  pe 
care  conştiinţa  lor  cu  tot  dreptul  îl  respinge. 

Din  acest  punct  de  vedere  unirea  Bisericilor  episcopale  din 
Anglia  şi  din  America  cu  Bisericile  răsăritene  va  avea  rezultate 
nemărginite.  Cu  ajutorul  unirii,  Biserica  cu  adevărat  sobornicească 
se  va  afirma,  cu  autoritatea  ei  înaltă,  în  faţa  absolutismului  pa¬ 
pal  şi  în  faţa  raţionalismului.  De  aci  va  reieşi  o  lumină  mare, 
înaintea  căreia  se  vor  eclipsă  tălmăcirile  greşite,  prejudecăţile, 
erorile.  Atunci  va  vedea  lumea  adevărata  Biserică  strălucind  nu 
numai  în  toată  Europa,  ci  şi  în  nemărginitele  ţări,  pe  cari  Ie  are 
Rusia,  Anglia  şi  America,  în  toată  întinderea  universului.  Bise¬ 
rica  nu  va  mai  apare  atunci,  ca  o  instituţiune  strâmtă,  occiden¬ 
tală,  romană,  ci  aşa,  cum  o  voieşte  lisus  Christos,  anume,  cu 
caracterul  universalităţii.  Absolutismul  religios  nu  va  mai  există 
atunci,  cu  ale  sale  pretenţiuni  învechite,  cu  al  său  codice  local, 
cu  exclusivismul  său,  cu  ţa  sa  uniformitate  în  ce  priveşte  moartea 
inteligenţii ;  nu  va  mai  fi  atunci,  decât  autoritatea  dumnezeească, 
primită  în  mod  raţional;  o  liberă  expansiune,  care  nu  va  avea 
alte  limite  în  afară  de  doctrinele  revelate;  o  unitate  plină  de 
vieaţă,  în  cele  ale  credinţei. 

La  acest  rezultat  conduc  cu  necesitate  atât  acel  abuz,  de 
raţiune,  pe  care  lumea  e  de  accord  a-1  numi  raţionalism,  cât  şi 
acel  abuz  al  autorităţii  religioase,  care  se  chiamă  papism. 

Dacă  acest  sistem  a  sedus  inteligenţe  vrednice  de  remarcat, 
istovite  de  îndoială,  prin  aparenţele  sale  de  autoritate,  ce  înrîu- 
rire  va  aveâ  oare  autoritatea  cea  adevărată,  când  ea  va  fi  pre- 
tutindenea  afirmată  şi  cunoscută? 

Această  cunoaştere  universală  va  fi  consecinţa  unirii.  Să  lu¬ 
crăm  aşa  dară  Ia  această  operă  măreaţă,  şi  să  sprijinim  din  toate 
puterile  noastre  planurile  dumnezeeştei  Provedinţe  privitoare  la 
Biserica  Sa. 

După  W.  G.  _ _ _ _ 


I.  Beleută. 


CÂTEVA  CAZURI  DIN  ADMINISTRAŢIA  BISERICEASCĂ. 

Purcezând  din  cazuri  concrete,  prezentez  aci  câteva  întrebări 
şi  răspunsuri  din  administraţia  bisericească,  pentruca  dându-şi  şi 
alţii  părerea  asupra  lor,  să  se  lămurească  nişte  chestiuni,  cari  în 
practică  nu  totdeauna  se  rezoalvă  în  acelaş  chip. 

1.  Un  credincios  al  bisericii  gr.-ort.  române  din  patrie  se 
strămută  cu  locuinţa  dintr’o  parohie  într’alta,  ori  într’un  Ioc,  unde 
din  cauza  numărului  mic,  credincioşii  noştri  nu  sunt  constituiţi 
în  comunitate  bisericească,  —  dar  nu  se  însinuă  nici  la  parohul 
din  parohia  de  unde  se  depărtează,  pentru  ştergere  dintre  membrii 
acelei  parohii,  şi  nici  la  parohul  din  parohia  unde  şi-a  strămutat 
locuinţa,  respective  la  parohul  cel  mai  deaproape,  pentru  primire 
în  sinul  acestei  parohii.  Şi  insinuarea  aceasta  nu  o  face  mai  cu 
seamă  din  cauza,  ca  să  scape  de  cheltuielile  împreunate  cu  sus¬ 
ţinerea  bisericei  şi  a  şcoalei.  Vine  apoi  la  parohul  din  urmă  şi 
se  însinuă  pentru  trecere  la  altă  biserică.  Acesta  îi  ia  însinuările 
Ia  cunoştinţă,1  iar  biserica  la  care  trece  îl  primeşte  în  sinul  ei  pe 
baza  atestatelor  de  trecere  şi  avizează  despre  aceasta  pe  parohul 
la  care  s’a  insinuat. 

întrebare:  Este  trecerea  aceasta  legală  sau  nu? 

Răspuns:  Nu  este  legală.  —  Pentrucă  în  sensul  §-lui  3  al 
art.  de  lege  LIII.  din  anul  1868,  celce  vrea  să  treacă  dela  o  bi¬ 
serică  la  alta,  trebue  să  se  însinue  cu  martorii  la  parohul  său: 
«Az  âtterni  kivâno,  bârmely  egyhâzi  tagja  legyen,  ebbeli  szândekât 
onmaga  âîtal  vâlasztott  ket  tanu  jelenleteben  sajăt  egyhăzkimsi- 
ginek  lelkesse  elott  nyilatkoztatja  ki  >,  —  iar  ca  paroh  al  său 
nu  poate  fi  considerat  încă  parohul  din  parohia  unde  şi-a  stră- 


1  Nu  trebue  să  le  iee  )a  cunoştinţă.  N.  R. 

mutat  locuinţa,  pânăcând  nu  şi-a  împlinit  datorinţa  prescrisă  în 
§.  20  al  aeeluiaş  art.  de  lege  în  care  se  zice:  «Bârmely  bevett 
vallâsfelekezethez  tartozo  oly  hitsorsosak,  a  kik  kulon  egyhâz- 
kozseget  nem  kepeznek,  kotelesek  csatlakozni  a  sajăt  vallâsfele- 
kezetokhoz  tartozo  s  hozzâjok  legkozelebb  eso  oly  onâllo  egy- 
hâzkozseghez,  mely  a  magyar  âllam  teriileten  belol  letezik»,  — 
datorinţa  prescrisă  şi  în  §.  4  din  Statutul  organic,  în  care  se  zice : 
«Dacă  vre-un  străin  vrea  să  se  aşeze  într’o  parohie  şi  să  se  facă 
membrul  ei,  este  dator  a  se  legitimă  înaintea  sinodului  parohial, 
că  este  de  religiunea  greco-orientală,  şi  numai  după  astfel  de  le¬ 
gitimare  în  decurs  de  6  săptămâni  se  vă  bucură  de  încorporare 
în  acea  parohie  şi  de  drepturile  ei  parohiale;  dar  va  fi  totodată 
dator  a  purtă  şi  greutăţile  asemenea  celorlalţi  parohieni  locali  >. 

E  bătător  la  ochi  însă,  că  pânăcând  datorinţa  aceasta  prin 
§.  20  al  art.  de  lege  amintit  este  impusă  în  mod  categoric,  ko¬ 
telesek  csatlakozni»,  pe  atunci  în  Statutul  organic  este  fixată 
numai  în  mod  facultativ  —  «dacă  vrea». 

2.  Un  credincios  al  bisericei  gr.-ort.  sârbeşti  se  strămută 
cu  locuinţa  într’o  parohie  gr.-ort.  română,  dar  nu  se  însinuă  pentru 
încorporare  la  această  parohie,  apoi  vine  la  preotul  acestei  pa¬ 
rohii  şi  se  însinuă,  că  vrea  să  treacă  la  altă  biserică.  Preotul  îi 
ia  la  cunoştinţă  insinuările,  iar  biserica  la  care  trece,  îl  primeşte 
în  sinul  său  pe  baza  atestatelor  de  trecere. 

întrebare:  Este  trecerea  aceasta  legală  ori  ba? 

Răspuns:  Nu  este  legală.  —  Căci  prin  despărţirea  bisericii 
gr.-ort.  române  de  biserica  gr.-ort.  sârb.  şi  prin  reînfiinţarea  vechei 
mitropolii  gr.-ort.  rom.  şi  coordonarea  ei  cu  mitropolia  gr.-ort. 
sârb.  fiind  aceste  biserici  autonome  şi,  afară  de  chestiunile  dog¬ 
matice,  total  independente  una  faţă  de  alta,  ca  două  biserici  deo¬ 
sebite  prin  legile  de  stat,  —  nici  una  nu  are  drept  de  ingerinţă 
nici  într’un  fel  de  afaceri  asupra  credincioşilor  celeilalte  biserici, 
cu  toată  comuniunea  lor  dogmatică  (Stat.  org.  Dispoz.  gen.  p.  IX.), 
în  categoria  căreia  cad  şi  trecerile  confesionale.  Aceasta  o  in- 
voalvă  în  sine  Autograful  împărătesc  din  24  Dec.  1864  despre 
reînfiinţarea  vechei  mitropolii  pentru  românii  gr.-ort.  din  Transil¬ 
vania  şi  Ungaria,  apoi  art.  de  lege  IX.  din  1868  despre  recunoa¬ 
şterea  ei  din  partea  statului  şi  în  urmă  Statutul  ei  organic,  sanc¬ 
ţionat  de  Maj.  Sa  împărat  şi  reg.  cu  datul  29  Maiu  1869. 

Pentru  cazul  acesta  se  pune  însă  întrebarea,  cu  aplicare  şi 
invers,  că  oare  în  urma  dispoziţiunii  §.  20  din  Art.  de  lege  LIII. 
din  1868  citat  mai  sus:  un  credincios  al  bisericei  gr.-ort.  sârb. 
strămutându-se  cu  locuinţa  într’o  parohie  gr.-ort.  română  unde 
nu  este  nici  în  apropiere  parohie  gr.-ort.  sârb.,  este  obligat  să 
se  încorporeze  la  parohia  gr.-ort.  română? 

Eu  cred,  că  nu  este  obligat,  dar  Ia  cererea  lui  poate  fi  în¬ 
corporat,  din  consideraţiuni  dogmatice  şi  rituale,  însă  numai  cu 
învoirea  reciprocă  a  autorităţilor  supreme  ale  ambelor  biserici, 
pentru  pacea  dintre  ele  şi  pentru  apărarea  comună  în  contra  pro- 
selitismului  străin.  Aceasta  o  invoalvă  în  sine  chiar  şi  Stat.  org. 
la  Dispos.  gen.  pag.  IX. 

în  urma  acestora  eu  cred ,  că  nefiind  valide  insinuările  făcute 
la  paroh  străin ,  adecă  la  paroh  qr.-ort .,  dar  la  care  respectivii  nu 
s’au  insinuat  pentru  incorporarea  la  parohia  lui ,  nu  sunt  valide 
nici  trecerile  făcute  pe  baza  astorfel  de  insinuări ,  şi  dacă  s’ar  face 
arătare  în  contra  bisericei,  care  a  primit  astfel  de  credincioşi,  mi¬ 
nistrul  de  culte  de  sigur  le-ar  nimici ,  şi  prin  aceasta  s’ar  pune  şi 
oarecare  pedecă  la  trecerile  confesionale,  ce  se  fac  cu  atâta  uşurătate. 

3.  Pentru  credincioşii  ambelor  biserici,  cari  se  strămută  cu 
locuinţa  dintr’o  parohie  într’alta,  fie  românească,  fie  sârbească, 
dar  nu  se  însinuă  pentru  încorporare  în  sinul  acelei  parohii,  se 
pune  întrebarea:  ce  fel  de  servicii  este  obligat  parohul  acelei 
parohii  să  le  facă  ? 

Eu  cred,  că  numai  servicii,  cari  cad  «in  cura  animarum»  dela 
cari  atârnă  mântuirea  sufletului  şi  fericirea  cea  vecinică,  precum: 
Botezul  (dar  numai  după  înmatricularea  Ia  stat),  apoi  Mirul,  Măr¬ 
turisirea,  sf.  Cuminecătură,  Maslul,  sf.  Liturgie,  îmormântarea, 
Parastasul,  Sfinţirea  apei  şi  alte  rugăciuni  ocazionale,  nicidecum 
însă  servicii  regulate  prin  vre-o  lege  pozitivă,  cum  ar  fi  d.  e  că¬ 
sătoria,  la  care  nu  se  poate  ingeră  fără  observarea  formelor  sta- 
torite  prin  legea  pozitivă  bisericească  ori  civilă.  Fireşte,  nici  pentru 
prestarea  acestora  nu  se  vor  luă  taxe  mai  mari  decât  cele  obici¬ 
nuite  acolo;  ba  în  caz  de  sărăcie  se  vor  presta  şi  acestor  cre¬ 
dincioşi  în  mod  gratuit. 

4.  Dupăce  în  §.  4  din  Statutul  organic  insinuarea  pentru 
încorporarea  străinilor  într’altă  parohie  este  fixată  numai  în  mod 
facultativ  —  «dacă...  vrea»  —  oare  în  virtutea  §-lui  20  din  art. 
de  lege  LIII.  din  1868,  prin  care  se  face  obligătoare  în  mod  de¬ 
cisiv  —  «kotelesek  csatlakozni»  —  nu  s’ar  putea  face  încorpo¬ 
rarea  aceasta  şi  din  oficiu,  fără  insinuarea  şi  fără  învoirea  res¬ 
pectivilor?  şi  n’ar  fi  oare  parohul  chiar  dator  să  o  facă? 

Eu  cred,  că  da,  căci  dacă  preotul  este  dator,  a  le  face  ser¬ 
viciile  ce  cad  <in  cura  animarum»,  el  are  şi  dreptul  asupra  lor 
pentru  de  a-i  face  membri  acelei  parohii,  ca  să  nu  rămână  fără 
păstor,  în  virtutea,  că  pe  oaia  cea  rătăcită  trebue  să  o  caute  şi 
să  o  readucă  la  turmă;  apoi  chiar  şi  pentru  corectitatea  datelor 
statistice  bisericeşti,  căci  astfel  de  credincioşi  de  comun  se  şterg 
din  evidenţa  parohială  de  unde  s’au  strămutat  cu  locuinţa. 

Asupra  astorfel  de  credincioşi  însă,  cari  locuesc  într’alte  co¬ 
mune,  se  vor  pune  sarcini  mai  moderate  pentru  susţinerea  pa¬ 
rohiei  şi  a  instituţiunilor  ei,  fiindcă  ei  sunt  lipsiţi  de  unele  avan- 
tagii  de  cari  se  bucură  parohienii  ce  locuesc  în  parohie. 

Lucru  de  sine  înţeles,  că  parohienii  locului  şi  cei  fixaţi  în 
§.  4  din  Statutul  organic  pânăcând  locuesc  pe  teritorul  acestei 
parohii,  nu  se  pot  subtrage  de  sub  jurisdicţiunea  parohului  locului 
decât  numai  în  privinţa  Tainei  mărturisirei,  dacă  din  acea  cauză 
simţesc,  că  la  el  nu  s’ar  putea  mărturisi  cum  se  cuvine,  spre 
paguba  Jor  sufletească. 

5.  în  fine  privitor  la  credincioşii,  cari  în  virtutea  §-Iui  20 
din  art.  de  lege  LIII.  din  1868  şi  a  §-lui  4  din  Statutul  organic 
sunt  încorporaţi  la  altă  parohie,  se  pune  întrebarea,  că:  noul  lor 
paroh  n’ar  trebui  oare  să  înştiinţeze  pe  vechiul  lor  paroh  pentru 
ştergerea  lor  din  evidenţa  lui,  şi  la  trecerile  confesionale,  cum  se 
face  aceasta  pe  baza  §-lui  7  din  aceîaş  art.  de  lege  din  partea 
preotului  bisericei  la  care  au  trecut  respectivii? 

Eu  cred,  că  da.  Şi  aceasta  deoparte  pentru  corectitatea  da¬ 
telor  statistice,  ca  să  nu  fie  ţinuţi  în  evidenţă  în  două  locuri,  iar 
de  altă  parte  pentruca  parohul  cel  vechiu  să  ştie  unde  îi  recercâ 
pentru  achitarea  contribuţiunilor  bisericeşti,  cu  cari  ar  fi  rămas 
în  restanţă  etc.  Gavriil  Hango. 

_  presbiter. 


ÎNTOARCEREA  MEA. 

(Din  memoriile  unui  duhovnic). 

Pururea  vioi,  comunicativ  şi  pornit  a  servi  aproapelui,  nici¬ 
odată  egoist.  Aşa  eră  părintele. 

Adevăratul  nume  îi  eră  Popa  Sandu.  Oamenii  din  partea 
locului,  un  întreg  corn  de  ţară,  considerând  darul  ce-1  avea  de 
a  vindecă  «bolnavii,  orbii,  şchiopii»,  îi  ziceau  <  mare  tămăduitor':- 
sau  ? doftor-.  Sub  acest  epitet  eră  cunoscut  în  toate  părţile,  de 
nume  mai  nime  nu-şi  aducea  aminte. 

Ei  bine!  Până  încă  eră  în  vieaţă,  venerabilul  şi-a  scris  auto¬ 
biografia,  un  fel  de  memoriu,  în  care  înşiră  experienţele  sale  pa¬ 
storale,  scrise  ca  să  fie  şi  altora  de  învăţătură.1  Căzându-mi  în 
mână  memoriul  respectiv  reproduc  acî  partea  ce  poartă  inscripţia 
din  fruntea  acestor  şire.  Oferind  interes,  poate  mulţi  din  noi  vom 
găsi  propriile  frământări  sufleteşti  cetindu-le  în  pagini,  nu  mi-se  va 
luâ  în  nume  de  rău  indiscreţiunea. 

1  Valoarea  memoriilor  de  felul  acesta  am  dovedit-o  în  articolul  meu  «însemnSri 
pastorale*,  publicat  în  fascicolul  de  pe  luna  Decemvrie  19)1  a  «Revistei  Teologice». 

Autorul. 

Capitolul  din  chestie  are  următorul  cuprins: 

Lui  Dumnezeu  m’am  mărturisit,  poate  m’a  şi  iertat  cum  a 
iertat  tâlharul  ce  pe  cruce  strigă:  Pomeneşte-mă  Doamne  când 
voiu  veni  întru  împărăţia  Ta  (Luca  23,  42).  Fac  şi  înaintea  po¬ 
sterităţii  mărturisire,  să  ştie  cine  am  fost  în  tinereţele  mele.  Stă 
scris  în  faptele  Apostolilor:  Iară  Saui  năcăjiâ  biserica,  prin  case 
întrând  şi  trăgând  pe  bărbaţi  şi  femei  —  le  da  Ia  temniţă  (F. 
Ap.  8,  3).  Eră  grozav  Saul.  Nu  numai  pe  uliţă  ucidea  cu  pietri, 
d.  p.  pe  sf.  Ştefan  întâiul  mucenic  (F.  Ap.  7,  58 — 59),  ci  ca  din 
temelii  să  stârpească  biserica  abia  întemeiată,  ca  nici  urmă  de  creştin 
să  nu  mai  rămâie:  întră  la  oamenii  pacinici  prin  case,  trăgând 
la  eşafod  mulţime  mare  nevinovată.  Ne  înfioară  fapta  barbară  a 
lui  Saul.  De  mirat  nu  ne  miră  prea  tare,  căci  el  îşi  iubea  şi 
apără  biserica  sa  jidovească  şi  în  numele  credinţei  sale  aduce 
tunete  şi  fulgere  asupra  bisericei  lui  Christos.  Eu  cu  mult  am 
întrecut  pe  Saul.  Am  năcăjit  biserica  în  numele  necredinţei.  Zice 
Domnul:  Nu  vă  temeţi  de  ceice  ucid  trupul,  iară  sufletul  nu-1 
pot  ucide,  ci  vă  temeţi  mai  vârtos  de  ceice  poate  să  piardă  şi 
sufletul  şi  trupul  în  Gheenă  (Mat.  10,  28).  Şi  pornirea  mea  contra 
duhului  bisericei  eră  îndreptată.  Credinţa  în  Dumnezeu  şj  biserică 
voiam  a  o  stârpi,  ca  să  înceteze  funcţionarea  bisericei.  încetează 
a  trăi  arborele  în  care  nu  mai  circulă  sucul  nutritor.  Aşa  voiam 
să  fie  biserica,  să  se  stângă  încetul  pe  încetul  prin  lipsă  de  adepţi. 
Ironia  sorţii  —  nu-i  pot  zice  pe  alt  nume  —  a  voit  să  fiu  preot, 
ca  germenele  descompunerii  bisericii  să  se  afle  în  propriul  corp 
sau  organismul  bisericesc.  Tot  sângele  îmi  sue  în  cap  şi  mă  cu¬ 
tremur  din  adâncuri  de  relele  ce  aduceam  bisericei,  dacă  nu  con¬ 
lucra  pronia  cerească  la  întoarcerea  mea,  ca  să  devin  şi  eu  din 
Saul:  Paul. 

Declamările  patetice  nu  ar  folosi  prea  mult.  De  aceea,  în 
loc  de  fraze  fără  rost,  trec  la  povestirea  propriei  vieţi,  să  se  vadă 
cine  am  fost  şi  cum  am  devenit  ceeace  astăzi  sunt. 

Copilăria  am  trăit-o  în  mediu  sănătos  dela  sat.  Mama,  fie 
iertată,  nu  m’ar  fi  lăsat  a  mă  culcă  ori  sculă  din  pat  fără  rugă¬ 
ciunile  prescrise  pentru  lumea  întreagă.  Ce  fericire  pe  mine  când 
pe  Ia  moş  Crăciun  o  luam  razna  pe  la  casele  oamenilor,  ducând 
vestea  micului  lisus!  Dar  apoi  oauăle  roşii  dela  sf.  Paşti!?  Par’că 
aevea  vedeam  eşind  în  dimineaţa  de  înviere  pe  lisus  Christos  din 
mormânt...  în  şcoala  din  sat  m’am  pricopsit  binişor  în  ale  bi¬ 
sericei.  Ştiam  ceva  din  tipic,  cântam  în  cor.  De  câteva  ori  am 
cetit  î  Apostolul»  în  biserică.  Eram  pe  cale  a  deveni  unul  din 
cântăreţii  mai  buni  de  strană.  Bucuria  mea,  bucuria  tatei  şi  a  mamei. 
Dorinţa  vieţii  lor  par’că  eră  întrupată  în  mine.  Nu  mi-a  fost  dat 
a  continuă  mult  pe  calea  apucată.  Părinţii,  mânaţi  înainte  de  de- 

şteptăciunea  mea,  haid  să  facă  om  din  mine.  Destul  le-a  fost  lor 
vieaţa  de  ţăran.  Om  puteam  deveni  numai  prin  şcoală  şi  carte. 
Deci  haid  copile  la  carte.  Cartea  multă,  natural,  numai  la  oraş 
se  poate  învăţă,  căci  acolo  sunt  şcoalele  cele  mari.  într’o  bună- 
dimineaţă  mă  pomenesc  în  căruţă  şi  iată-mă  pornit  spre  oraş  la 
învăţătură.  Ce  magic  nume  pentru  mine  pe  atunci  «oraşul»  şi  ce 
Sodoma  mi-se  pare  el  astăzi.  în  oraş  nici  pomană  de  deprinde¬ 
rile  cu  cari  eram  dedat  acasă.  Se  culcă  şi  scoală  oamenii  ca  do¬ 
bitoacele,  fără  sf.  cruce,  fără  Tatăl  nostru.  De  biserică  nu-i  prea 
vorba.  Le  mai  plac  oamenilor  teatrele,  sgomotul  din  grădinile 
publice  şi  câte  alte  secături  de  distracţii.  De  aceste  învaţă  în 
oraşe  şi  copiii  sătenilor.  în  felul  acesta  uşor  uită  datinile  părin¬ 
teşti  din  sat.  Pe  mine  —  din  nefericire  — -  părinţii  mă  aşezară 
în  gazdă  la  un  «liber  cugetător».  De  câteori  încercam  a  mă  rugă, 
a  mă  provedeâ  cu  semnul  sf.  cruci,  haid  pe  mine:  Iar  faci  vraje! 
Dacă  mergeam  la  biserică  —  şi  trebuia  să  merg,  căci  astfel  nu 
aveam  notă  bună  din  purtare  —  la  reîntoarcere  eram  luat  în  ze¬ 
flemea  de  gazdă:  Iar  ai  miros  de  tămâie!  Mie  vezi  bine  nu-mi 
trebuie  nici  popă,  nici  tămâie  şi  tot  trăesc.  O  sută  de  biserici 
de-ale  tale  nu  face  cât  un  teatru  al  meu.  în  teatru  râd  şi-mi  pe¬ 
trec,  în  biserică  numai  nişte  cântări  monotoane,  zberate  fără  rost.. . 

Sărmani  părinţi !  Vă  trageţi  dela  gură,  răbdaţi  sete  şi  foame, 
ca  să  susţineţi  cu  mari  cheltuieli  copiii  pe  la  şcoale  orăşeneşti, 
şi  Ia  adecă  pe  cine  hrăniţi?  pe  nişte  şerpi  veninoşi,  cari  cu  ve¬ 
ninul  otrăvesc  şi  mediul  vostru.  La  ce  să  nu  spun  drept.  M’a 
cucerit  mediul  în  care  trăiam.  Curând  am  părăsit  datinele  de  acasă. 
Biserica  nu-mi  mai  trebuiâ,  numai  localurile  publice  de  distracţii. 
Banii  îmi  curgeau,  căci  ce  pricepea  tata  din  cele  ce  fac  eu.  Mă 
ştia  om  de  carte  şi-i  părea  bine,  că  îi  arăt  atestate  bune...  în¬ 
colo  nimic  îl  interesă.  O  luasem  acum  şi  mai  pe  sus.  Ceteam 
însumi  cărţi  «ereticeşti».  Ca  mierea  de  fagur  dulce  îmi  eră  con¬ 
ţinutul  lor.  După  opt  ani  de  şcoală  orăşenească  m’am  ales  cu 
un  atestat  de  «maturitate»  şi  cu  un  suflet  săturat  de  idei  anar¬ 
histe.  în  suflet  eram  «ateist  convins».  Conceptul  meu  nu  mai 
admitea  deci,  nici  o  ordine  ierarhică.  De  preoţi  şi  de  biserică 
nu-mi  prea  plăcea  să  aud  vorbindu-se,  sau  mai  bine  zis:  pentru 
preoţi  şi  biserică  numai  epitete  compromiţătoare  foloseam. 

A  sosit  terminul  alegerii  carierei.  Dorinţa  mea  eră  să  trec 
la  universitate,  să  mă  fac  «filozof».  Hotărîrea  tatălui  şi  mamei 
sună  însă :  Mai  ai  fraţi,  am  sărăcit  cu  totului,  într’alt  loc  nu  te  mai 
poţi  duce,  decât  la  popie !  Am  făcut  tot  ce  am  putut,  să  schimb 
soartea.  Am  competat  şi  după  stipendiu.  Când  stereotipa  rezo- 
luţiune  sună:  Petiţiunea  de  astădată  nu  s’a  putut  luă  în  consi¬ 
derare  —  decisul  părinţilor  eră  sigilat.  Soartea  nici  într’un  fel  nu 

a  putut  fi  schimbată,  şi  eu  am  ajuns  la  Canossa  mea  sufletească. 
Simţul  ruşinei  de  lume  m’a  cuprins  la  poarta  seminarului,  unde 
numai  tras  de  alţi  colegi,  cari  cunoşteau  bine  pornirile  mele,  am 
putut  întră. 

împacă-te  cu  soartea !  îmi  ziceau  colegii.  în  lumea  de  azi  mai 
nime  nu  se  aplică  unde-i  place  şi  unde  ar  dori  el.  Tinerimea, 
vezi  bine,  este  aruncată  ca  sămânţa  în  ogor:  cade  care  unde  i-se 
nimere,  nu  unde  ar  trebui  să  cadă.  Tu  ai  căzut  pe  piatră,  unde 
nu  eră  de  tine.  Caută  totuş  a  te  împăca  cu  soartea.  Nici  noi  nu 
toţi  din  plăcere  am  ajuns  aici!... 

Aveau  multă  dreptate  colegii.  Nu-i  dat  nimănui  a-şi  schimbă 
soartea,  căci  vorba  cronicarului,  nu-i  omul  peste  vreme,  ci  vremea 
peste  bietul  om.  Eu,  fire  pornită,  totuş  nu  mă  puteam  mângăiâ. 

Ce  să  spun  acum  de  educaţia  seminarială?  Fiecine  o  ju¬ 
decă  din  a!  său  punct  de  vedere.  Pentru  mine,  pot  să  spun,  nu 
eră  educaţie.  De  douăori  pe  zi  eram  escortat  la  biserică  şi  în¬ 
dărăt  —  după  comandă.  La  comandă  învăţam,  mâneam  şi  dor¬ 
meam;  la  comandă  trebuia  să  stau  înaintea  corpului  profesoral, 
ori  a  profesorilor  singuratici.  De  conversări  intime,  de  familiari¬ 
tate,  urbanitate,  cum  s’ar  zice,  nu  putea  fi  vorba.  Teologii  pe 
acea  vreme  erau  un  fel  de  material  brut,  care  numai  aşa  se  poate 
prelucra  dacă  dai  cu  bâta  şi  cu  ciocanul  în  el.  Nici  nu  se  căută 
ca  raporturile  dintre  profesori  şi  elevi  să  fie  intime  (intime  cât 
permite  autoritatea  profesorului  şi  subordinaţia,  respectul  elevului). 
Profesorii  adecă  erau  un  fel  de  tiolli  me  tangere,  iar  elevii  paria 
ce  nu  are  drept  nici  a  cercă  măcar.  Educaţia  seminarială  semănâ 
cu  dresura,  unde  respectul  îi  susţine  corbaciul,  nu  legătura  sufle¬ 
tească.  Asta  mă  făceâ  nervos.  Tot  mereu  îmi  eşiam  din  sărite, 
contravenind  multor  ordine  de  disciplină  —  foarte  salutare  altfel. 

De  ce  să  datoresc  superiorilor  respect,  îmi  ziceam,  când  ei 
atât  de  despotic  se  poartă  faţă  de  mine  şi  de  blândeţea  evan¬ 
gheliei  departe  sunt  ca  cerul  de  pământ! 

Nici  cu  studiile  nu-mi  mergeâ  mai  bine.  Forţa  învăţăturei 
teologice  de  3  ani  mi-a  alcătuit-o  memorizarea  tipicului  şi  dog¬ 
melor.  Până  la  saturaţie  măcinam  la  texte  biblice,  ca  vezi  Doamne 
să  avem  argumente  la  combaterea  ereziilor  din  biserica  creştină 
şi  la  susţinerea  ortodoxismului  nostru.  încolo  nime  nu-şi  băteâ 
capul  să  ne  împrumute  duh,  ca  să  şi  simţim  adevărurile  învăţate 
şi  mai  presus  de  toate  să  primim  convingerea  realităţii  acelora. 
Un  singur  profesor  ne-a  spus  odată,  că  de  regulă  omul  trece 
prin  necredinţă  şi  bătrân  ajunge  la  credinţă.  Atât  a  fost  însă  prea 
puţin.  Vai  cât  de  gol  era  sufletul  meu!  Vai  cât  de  cu  puţin  ca¬ 
pital  religios  am  părăsit  institutul  teologic!... 

La  anul  după  mântuirea  cursului  teologic  eram  în  funcţia 
preoţească.  Şcoala  vieţii  este  şcoala  adevărată,  care  nu  dă  greş 
cu  teoriile.  Al  acestei  şcoale  eram  şi  eu  elev.  Peripeţiile  prin  cari 
am  trecut  le  pot  lăsă  neamintite.  Se  pot  ele  cunoaşte  dacă  ştim 
rezultatul.  Şi  rezultatul  în  urma  păstorirei  de  1 1/8  ani  a  fost  acela, 
că  poporul  —  în  urma  ţinutei  mele  duşmănoase  faţă  de  obiceiu¬ 
rile  sale  străbune  şi  totodată  drept  răsplată  a. ţinutei  mele  pline 
de  bruscări  —  s’a  revoltat  formal  contra  mea,  venind  în  massă 
la  locuinţa  preoţească  şi  cerându-mi  capul.  Scandalul  l-am  evitat, 
subscriindu-mi  la  moment  dimisia  şi  părăsind  grabnic  comuna. 
Mi-a  părut  bine,  că  am  scăpat  teafăr. 

E  zisa,  că  cine  caută  mai  bună  pâne  ca  de  grâu  pe  urmă 
nu  are  nici  pâne  de  săcară  şi  cine  tot  alege  —  la  urmă  culege. 

Chiar  eu  am  păţit-o.  Parohia  dintâi  nu  o  am  preţuit,  că  nu  ştiam 

de  ce  e  bună,  decât  a  doua,  în  care  m’am  mutat,  am  căutat  alta 
şi  mai  bună,  în  a  treia  a  trebuit  să  mă  stabilesc  cu  gând  serios 
de  a  rămânea  pentru  totdeauna  acolo,  căci  mi-se  dusese  vestea 
acum,  că  eu  sunt  «popa  satelor»  —  popa  cel  fără  destul  căpătâiu 
la  minte.  M’am  domiciliat  —  mai  mult  de  silă,  ca  de  voie  bună  — 
în  comuna  Nevoieş,  dupăce  şi  de  sus  dela  vlădicie  am  primit 

aviz,  că  nu  va  fi  bine  de  mine,  dacă  nu  fac  alt  front  carierei. 

înainte  de  ce  aş  istorisi  cum  a  fost  aşezarea  mea  în  parohia 
Nevoieş,  cum  am  început  cu  oamenii  şi  pe  ce  căi  am  putut  realiză 
starea  faptică  de  astăzi,  trebue  să  dau  seamă  de  ceva  ce  a  fost 
hotărîtor  în  schimbarea  sorţii  mele. 

Mama,  auzind  de  păţania  mea  cu  poporenii,  şi  înţelegând, 
că  cauza  revoltei  oamenilor  am  fost  chiar  eu,  care  la  toate  oca¬ 
ziile  blamam  convingerile  lor  religioase,  declarându-le  de  bazme, 
ce  n’au  temeiu,  ca  creştină  convinsă  ce  eră  n’a  putut  suferi  bla- 
majul  (infamia)  fiiului  său.  S’a  înbolnăvit  şi  curând  a  sucombat. 
Tata  m’a  exchis  din  moştenire,  distribuind  ce  biet  mai  avea  celor¬ 
lalţi  fraţi.  In  cele  din  urmă  a  trecut  şi  dânsul  la  cele  eterne... 
Conştiinţa,  că  eu  aş  fi  cauza  morţii  părinţilor,  mă  mustră.  Nu 
mai  puţin  mă  nelinişteau  gândurile  materiale.  Se  înmulţea  familia. .. 
eu  om  fără  oficiu,  fără  venite. . .  Din  ce  să  trăesc  ?. . . 

Atât  de  grav  m’au  copleşit  din  toate  părţile  greul  vieţii,  că 
în  cele  din  urmă  m’am  desorganizat  cu  totului :  şi  trupeşte  şi 
sufleteşte.  Devenisem  schelet  viu.  Desperarea  mă  stăpânea. 
Cum  meditam  în  singurătate,  că  ce  e  de  făcut,  pe  ce  cale  să 
aflu  scăpare,  căci  cu  ideile  mele  şi  aşa  nu  răsbesc,  numai  pe 
mine  mă  nenorocesc,  iată  că  mă  desmeteceşte  din  toropeală  un 
glas  (de  om  ori  glasul  îngerului  să  fi  fost,  nu  ştiu,  Dumnezeu  ştie,)1 

1  Aluzie  la  vorbele  sf.  Ap.  Pavel  II  Cor.  12,  2. 


432  - 


care  mă  agrăiâ:  De  ce  te  frămânţi?  Nu  ai  cetit  cuvintele 
Apostolului  neamurilor  ce  sună:  înţelepciunea  lamei  acesteia  ne¬ 
bunie  este  la  Dumnezeu  (1  Cor.  3,  19)? 

Nici  prin  minte  nu  mi-a  trecut  vre-o  dată,  să  mă  îndelet¬ 
nicesc  cu  cetirea  Scripturei.  Necum  să  fi  cetit,  dar  nici  ştiu  să 
fi  auzit  cândva  de  aceste  cuvinte  ale  Apostolului.  In  primul  moment 
—  ştiindu-mă  singur  —  graiul  mi-s’a  părut  halucinaţie.  Dupăce  s’a 
repetat  însă  odată  şi  încă  odată,  treaba  nu  mi-s’a  mai  părut  în¬ 
şelăciune.  Am  căutat  a  mă  dumeri  asupra  adevărului.  Am  deschis 
deci  Biblia  şi  minune!  la  locul  indicat  cetesc  aevea:  «înţelep¬ 
ciunea  lumei  acesteia  nebunie  este  la  Dumnezeu».  Nu  încăpea 
îndoială,  că  nu  am  visat,  că  am  de  făcut  cu  realitatea.  Trebuiâ 
deci  să-mi  dau  seama  asupra  valorii  sentinţei  biblice,  cât  şi  aceea, 
că  cine  cutează  a-mi  da  lecţii  de  conduită  în  felul  obicinuit  cu 
sfinţii,  nu  cu  un  păcătos  şi  necredincios  ca  mine. 

înţelepciunea  lumei  acesteia  nebunie  este  la  Dumnezeu.  Tare 
mă  agită  sentinţa  biblică.  Înţelegeam  bine,  că  se  referă  la  raţiona¬ 
lişti,  căci  ei  declară  mintea  de  stăpână  absolută  şi  ştiinţa  ae  in- 
falibilă,  căreia  ca  unui  idol  îi  tămâiază,  însă  nu  încăpea  în  mintea 
mea  nici  decât  gândul,  că  ştiinţa,  care  scoate  la  iveală  atâtea 
adevăruri  mari,  care  risipeşte  întunerecul  şi  duce  înainte  ome- 
nimea  pe  calea  civilizaţiei,  să  fie  nebunie.  Chiar  de  aceea  eram 
şi  eu  libercugetător,  ateist  oricum  m’aş  mai  numi  pe  mine,  fiindcă 
înaintea  mea  ştiinţa  stă  pe  temelii  ce  nu  se  mută.  In  cazul  de 
faţă  —  contrazicerea  dintre  Biblie  şi  judecata  oamenilor  de  ştiinţă 
fiind  evidentă  —  nu  puteam  avea  nici  o  îndoială,  că  adevărul 
nu  pe  partea  Bibliei  se  află.  Luând  însă  în  considerare  felul 
misterios  în  care  mi-s’a  impus  spre  meditare  chestia,  vrând-ne- 
vrând,  a  trebuit  să  mă  opresc  mai  mult  asupra  lucrului.  Îndemnul 
intern  îmi  dictă:  Nu  te  îndoi!  Biblia  nu  propagă  minciuni!  şi 
astfel  —  contra  datinei  de  până  aci  —  de  data  asta  am  ascultat 
şi  de  inimă,  nu  tot  de  minte ,  cum  eram  obicinuit.  Inima  mi-a  şi 
spus  numai  decât:  Nu  e  nici  o  combatere  a  ştiinţei  în  sentinţa 
biblică.  Apostolul,  vezi  bine,  foloseşte  terminul  «înţelepciune», 
nu  zice  «învăţătură»,  nici  «ştiinţă»;  şi  foloseşte  terminul  «înţe¬ 
lepciune»,  spre  a  arătă,  că  graiul  său  priveşte  «sofiştii»,  adecă 
acei  oameni  ce  propagă  învăţături  trase  de  păr. 

Cum  se  varsă  razele  soarelui  după  risipirea  negurei,  lumi¬ 
nând  câmpul,  aşa  dintr’odată  s’a  luminat  întreg  intelectul  meu  la 
şoapta  inimei.  Am  văzut  clar,  că  toate  învălmăşelile  spirituale 
din  societate  le  produc  acei  pretinşi  învăţaţi,  cari  din  observaţii 
puţine  şi  şi  acele  nu  destul  de  sigure,  trag  concluzii  adânc  tăie¬ 
toare  —  unele  revoluţionare  chiar,  ca  d.  p.  darvinismul,  a  cărui 
unde  abiâ  acum  încep  a  se  potoli,  dupăce  s’a  convins  lumea,  că 

legea  selecţiunei  nu  e  aşa  de  generală  cum  îşi  făcea  închipuire 
iscoditorul  ei  şi  mai  ales  ea  nu  se  poate  referi  la  om  şi  îndeosebi 
la  partea  spirituală  a  omului,  fiind  deplin  constatat,  că  un  Aristotel 
în  privinţa  ingeniosităţii  cu  nimic  n’a  stat  mai  jos,  ca  cel  mai 
mare  geniu  a  timpului  celui  mai  modern. 

Curentele  nesănătoase  în  cele  mai  multe  cazuri  se  bazează 
pe  teorii  ce  n’au  nici  o  bază  reală  şi  sunt  întemeiate  ori  p£  con- 
,  duzii  pripite,  ori  pe  ceva  speculă.  (Naivitatea  mulţimei,  durere, 
de  multeori  vine  speculată  prin  oamenii  intereselor  mârşave!) 
Adevărata  ştiinţă  ce  rezultă  din  concluziile  nefalsificate  ale  minţei 
rareori,  se  poate  zice,  nici  când  nu  vine  în  contrazicere  cu  Dum¬ 
nezeu  şi  creştinismul,  pentrucă  adevăruri  ca  aceste,  ce  temeiu 
sunt  creştinismului:  Pre  Dumnezeu  nime  nu  l-a  văzut  nici  odini¬ 
oară  (loan  1,18),  Duh  este  Dumnezeu  şi  cine  se  închină  lui,  se 
cade  să  se  închine  cu  duhul  şi  cu  adevărul  (loan  4,  24)  —  nici 
când-  de  nici  o  ştiinţă  nu  vor  putea  fi  atacate.  Din  contră,  cu  cât 
cercetările  ştiinţifice  se  vor  extinde  peste  câmpuri  din  ce  în  ce 
mai  necunoscute  (razele  Rontgen,  radiul  etc.)  şi  cu  cât  va  fi  mai 
studiat  mersul  lumilor  din  infinitul  văzduh,  cu  atât  mai  tare  va 
eşi  la  iveală  existinţa  spiritului  suprem,  a  lui  Dumnezeu,  care  în 
mod  concentrat,  cu  acurateţă  matematică  (fără  greş)  şi  spre  un 
►  scop  comun  dirige  mişcările  şi  funcţiile  astrelor  şi  a  tuturor  lu¬ 
crurilor  de  pe  ele  —  dela  rotaţiunile  sorilor  şi  până  la  grupările 
moleculelor  invizibile.  Admirabila  unitate  şi  ordine  în  cârmuirea 
universului  şi  pentru  fatalistul  încăpăţinat  trebue  să  fie  nerestur- 
nabilă  dovadă  a  existenţei  unui  singur  principiu  (Dumnezeu),  în 
mâna  căruia  sunt  concentrate  toate  forţele  cu  fire  atât  de  com¬ 
plicate  în  univers,  care  cu  «.mână  tare»  conduce  evoluţiile  lumilor 
în  direcţiuni  dinainte  preconizate,  neabătându-le  nici  cât  un  fir 
de  păr  dela  planul  statorit.  Principiul  unic,  repet,  nici  decât  nu 
poate  fi  oarba  întâmplare,  căci  atunci  întâmplătoare  ar  fi  şi  evo¬ 
luţiile,  deci  haos  şi  iarăş  haos  —  spulberare,  nimicire. 

Câtă^  vrajă,  câtă  mângăere  pentru  mine  în  concluziile  do¬ 
bândite  !  întorc  şi  resfoesc  în  filele  Bibliei  şi  rând  pe  rând  răsar 
"  înaintea  mea  textele  ce  deplin  verifică  concluziile  la  cari  am  ajuns. 
Cele  nevăzute ,  zice  Apostolul ,  dela  zidirea  lamei ,  din  făpturi  fiind 
cunoscute ,  se  văd  şi  puterea  veşnică  şi  dumnezeirea  o  vestesc  ca 
să  nu  poată  avea  (păgânii)  ce  să  respundă  (ca  ce  se  desvinovăţi), 
(Romani  1,20).  Unde  mă  voi  duce  dela  duhul  Tău  şi  dela  faţa 
Ta  unde  voiu  fugi,  strigă  Psalmistul;  de  mă  voi  sui  în  cer  Tu 
acolo  eşti ,  de  mă  voi  pogorî  în  iad  de  faţă  eşti ,  de  voi  luă  ari¬ 
pile  mele  de  dimineaţă  şi  mă  voi  sălăşlui  la  marginile  mării  şi 
acolo  mâna  Ta  mă  va  povătui  şi  mă  va  ţinea  dreapta  Ta  (Ps. 
'  138,  7—10). 

Altul  eram,  întinerit  sufleteşte,  parcă  copilul  de  12  ani,  care 
ia  parte  alăturea  de  fiii  ţăranilor  Ia  toate  serbările  religioase. 
Vedeam  iarăş  pe  micul  Iisus  în  ieslea  vitelor  şi  mă  bucuram, 
că  pot  să-i  aduc  inima  mea  drept  prinos,  căci  a  venit  la  noi  în 
casă  pela  moş  Crăciun.  Purtam  steaua  şi  viflaimul,  purtam  şi 
crucea  şi  Qolgota,  şi  nu  răzbiam  din  destul  a  mă  minună  de 
datinele  cele  bune  ale  poporului,  a  căror  valoare  numai  acum  o 
ştiam  preţui. 

Cu  prefacerea  sufletească  mi  s’au  schimbat  şi  ideile  relative 
la  diregătoria  ce  o  port.  Nu  mai  eră  înaintea  mea  oficiu  de  bat¬ 
jocură  preoţia.  Din  contră,  cea  mai  înaltă  diregătorie  din  lume, 
pentrucă  preotului  nu  s’a  dat  talanţi  pământeşti  a  chivernisi.  Preotul 
cârmue  sufletele,  conduce  oamenii  spre  ideal  —  culmile  cereşti. 
Cine  astfel  de  diregătorie  poartă  nu  numai  că  nu  e  om  de  rând, 
dar  duce  rolul  oracolului  delfian  înaintea  poporului.  Ca  atare  nu 
câştigul,  ci  chemarea  trebue  să-l  preocupe  înainte  de  toate.  Să 
fie  apostol  al  neamului,  care  lucră  şi  sufere  pentru  neam  şi  bi¬ 
serică. 

Eram  firm  decis  a  procede  de  aci  încolo  strict  vederilor 
mele  mai  nouă  şi  abia  aşteptam  momentul  să-mi  pot  ocupă  noul 
post.  Nu  gândeam  la  greutăţi,  nu  la  venite,  numai  să  pot  odată 
începe  lucrul  ca  om  nou. 

Cui  să  mulţămesc  întoarcerea?  Dumnezeu  ori  îngerul  meu 
cel  bun  a  voit  să  revin  la  calea  adevărată?...  Aceste  întrebări 
mă  preocupau  acum,  când  şi  răspunsul  veni  Ia  ele  fără  zăbavă. 
Veni  înainte  conştiinţa  şi  îmi  grăi  aşa:  Nu  te  obosi  în  căutarea 
răspunsului.  Eu  ţi-am  grăit  ţie  dela  început,  eu  te-am  deşteptat 
pentrucă  cum  bine  şti,  prin  mine  se  rosteşte  dumnezeirea,  fiind 
eu  un  fel  de  organ  al  dumnezeirei.  Ţi-am  grăit  eu  de  multeori, 
necontenit  ţi-am  vorbit.  Tu  însă  preocupat  în  alte  direcţiuni,  nici 
când  nu  m’ai  auzit.  Pe  semne  e  dat  oamenilor  a  fi  surzi  la  glasul 
meu,  când  bine  le  merge  şi  numai  răul  îi  face  ascultători  de 
mine.  Dacă  îţi  vei  ţinea  promisiunea  solemnă  ce  chiar  o  făcuşi, 
să  ştii  că  cu  tine  am  să  rămân  toată  vieaţa  ta,  te  voi  delecta 
mereu  şi  om  mai  mulţămit  ca  tine  nu  va  fi  pe  faţa  pământului, 
de  ar  dispune  alţii  de  zeci  de  milioane  averi  şi  tu  poate  ai  avea 
zeci  de  milioane  de  suferinţe!.. 

M’am  lămurit.  Ce  mediul  a  stricat  şi  profesorii  n’au  ştiut 
trezi  în  mine:  conştiinţa,  a  trezit-o  năcazul.  Conştiinţa  vie  mi-a 
fost  de  atunci  şi  până  azi  călăuza,  şi  har  Domnului !  nu  m’a 
înşelat.  Am  avut-o  şi  o  am  ca  pe  unica  amică  deplin  credincioasă. 

Vasile  Gan 

protopop. 

NAUFRAGIUL  TITANICULUI.1 

Glasul  Domnului  tună  peste 
ape.  Domnul  peste  ape  mari. 

Psalm.  29,  3. 

Duminecă  1/14  Aprilie  a.  c.,  pe  nemărginitul  ocean,  înainta  majestos 
un  vapor  măreţ,  care  se  îndreptă  pentru  prima  dată  spre  New-York.  Era 
cel  mai  mare,  sau  unul  dintre  cele  mai  mari,  cari  există  actualmente. 

►  Avea  268  metri  lungime,  ceva  mai  mult  ca  28  metri  lărgime,  aproape  30 
metri  adâncime  şi  6  caturi  de  punţi;  în  una  din  sălile  de  mâncare  puteau 
încăpeâ  500  persoane.  Avea  46  382  de  tone  şi  putea  primi  3150  călători. 
Atunci  ducea  2358.  Titanicul  costase  societatea  White  Star  Line  46  mili¬ 
oane  lei.  Afară  de  numeroşi  călători,  mai  transportă  diamante  în  valoare 
de  25  de  milioane  lei,  fără  a  vorbi  de  faimosul  diamant  albastru,  care 
singur  costă  un  milion  şi  jumătate.  Locurile  cele  mai  scumpe  costase 
22.1  aO  iei  şi  'cele  mai  eftine  200.  Fără  îndoială  că  ziua  Duminecii  trecuse 
într’o  linişte  şi  veselie  nespusă:  dimineaţa  un  număr  de  călători  asistaseră 
la  serviciul  divin,  care  se  săvârşeşte  în  fiecare  Duminecă  pe  transatlan¬ 
ticele  engleze.  Cultul  acesta  fusese  prezidat  poate  chiar  de  căpitanul 
Smith.  Pe  unul  din  poduri  se  jucase  tennis  până  seara.  Pe  altul  fusese 
un  concert.  Dedesubt,  bazinul  de  înnot,  ca  întotdeauna  fusese  foarte 
mult  vizitat.  Dejunurile  îmbelşugate  se  terminaseră. 

*’  Deodată,  Titanicul  întâlni  un  gheţar,  lung  de  115  kilometri.  O  izbi¬ 
tură  ce  abiă  se  putea  observă,  o  desmierdare  aproape  se  simţi,  şi  după 
câteva  momente  se  dete  alarma  aproape  printre  toţi  călătorii.  Gheţarul 
spintecase  colosul.  Cei  zece  păreţi  impermeabili,  un  fel  de  porţi  imense 
de  aramă  fuseseră  tăiaţi  ca  cu  sticla  şi  apa  pătrundeâ  repede  pretutindeni, 
îndată  cele  16  bărci  de  salvare  fură  aşternute  pe  mare  şi  umplute  mai 
ales  cu  femei  şi  copii,  după  legea  care  cere,  ca,  în  naufragiu,  femeile  şi 
copiii  să  fie  scăpaţi  în  primul  rând.  Ce  clipă  sfâşietoare  să  fi  fost  mo¬ 
mentul  acelei  despărţiri  supreme,  căci  deşi  îşi  ziceau  la  revedere,  mulţi 
nedându-şi  seama  de  gravitatea  situaţiei,  toţi  aveau  totuş  un  fel  de  pre¬ 
simţire  că  se  produsese  o  catastrofă  grozavă. 

'  Scufundarea  Titanicului,  care  a  făcut  ca  1600  de  vieţi  omeneşti  să-şi  găsească 
mormântul  în  apele  oceanului,  a  produs  o  adâncă  impresie  asupra  întregei  lumi  civi¬ 
lizate.  Soartea  oamenilor  de  pe  Titanic  şi  atitudinea  lor  în  faţa  primejdiei  şi  a  morţii 
au  dat  ocazie  la  multe  reflexii  asupra  inferiorităţii  ca  şi  a  tnărimei  morale  a  omului, 
asupra  raporturilor  lui  cu  puterile  naturii  şi  cu  divinitatea.  Dintre  multele  reflexii  de 
acest  fel,  foarte  frumoase  şi  pătrunzătoare  sunt  acelea  pe  cari  le-a  cuprins  scriitorul  şi 
predicatorul  Thomas  Frank  în  predica  pe  care  o  reproducem  aici,  după  traducerea 
românească  publicată  în  «Păstorul  Ortodox»  de  dl  Ditrt.  /.  Corrutescu ,  care  este  un 
preţios  colaborator  şi  al  revistei  noastre.  Reproducem,  după  predică,  şi  textul  imnului 
religios,  a  cărui  melodie  a  cântat-o  orhestra  de  pe  Titanic  în  clipele  din  urmă.  Textul 
acestui  pătrunzător  imn,  pe  aripile  melodici  şi  cugetărilor  căruia  s’au  ridicat  sufletele 
.  celor  de  pe  Titanic  spre  tronul  marelui  Dumnezeu,  e  tradus  de  P.  C.  Sa  păr.  arhim. 
Salin  Scriban  şi  a  fost  publicat  în  revista  «Viitorul». 

Pe  când  bărcile  de  salvare  se  îndepărtau,  orhestra  Titanicului  cântă 
arii  populare  şi  vesele.  Apoi,  când  imensul  vapor  începu  să  se  scufunde, 
intonă  imnul  binecunoscut:  «A leurer  io  Thy  my  God»  (Dumnezeule,  acum 
sunt  mai  aproape  de  tine),  pe  care  o  mulţime  adânc  mişcată,  începu  să-l 
cânte.  Atunci  partea  dinapoi  a  vaporului  se  văzu  deodată  ridicând u-se, 
mişcată  parcă  de  o  formidabilă  putere  misterioasă  şi  prada  se  cufundă 
repede.  Vaporul  dispăru  în  valuri  târând  cu  el  1500  de  persoane,  din 
care  cei  mai  mulţi  aveau  să-şi  găsească  moartea  după  o  ultimă  luptă  în 
mijlocul  valurilor,  blocurilor  de  gheaţă  şi  resturilor.  Călătorii  salvaţi  au 
povestit  mai  târziu  că,  timp  de  o  oră  aproape,  auziseră  oribilul  sgomot 
al  agoniei  supreme;  în  urmă  se  făcu  tăcere,  încet,  încet  şi  supravieţuitorii 
putură  vedea  cel  mai  minunat  răsărit  de  soare. 

Din  fericire,  un  alt  vapor,  Carpathia,  fusese  Înştiinţat  prin  telegrafia 
fără  fir;  el  sosi  la  4  ore  după  izbitură  şi  putu  scăpă  aproape  800  de  per¬ 
soane  refugiate  pe  luntrii  şi  plute,  cei  puţin  pe  acelea  care  nu  muriseră 
din  cauza  frigului  sau  a  durerii. 

Iubiţi  cetitori!  Totul  e  gigantic  în  această  catastrofă  îngrozitoare: 
mai  întâi  numele  vaporului,  care  ne  aminteşte  de  Titani,  acei  uriaşi  în 
număr  de  12,  6  bărbaţi  şi  6  femei,  cari,  după  o  veche  legendă,  au  în¬ 
cercat  să  facă  război  zeilor,  întinzând  scări  până  la  cer  şi  au  fost  trăsniţi 
de  Jupiter.  Apoi  dimensiunile  Titanicului  şi  gheţarului,  număru!  victimelor 
şi  adâncimea  de  3700  metri  pe  care  o  are  marea  în  părţile  acestea.  Nau- 
fr,  giul  acesta  e  unic  în  felul  Iui;  nimeni  nu  l-ar  fi  puiuţ  prevedea,  dată 
fiind  puterea  colosului  şi  măsurile  luate  pentru  a  evita  orice  accident. 

Noi  creştinii,  aflând  de  drama  aceasta,  am  simţit  mai  întâi  o  tristeţă 
adâncă  şi  o  simpatie  imensă  pentru  număroasele  victime  şi  pentru  fami¬ 
liile  lor,  precum  şi  pentru  cele  două  naţiuni,  greu  încercate.  Statele  Unite 
şi  Anglia. 

Adaug  însă  că,  dacă  am  fost  mişcaţi  nu  ne-am  turburat,  căci  fiind 
creştini  ne-am  obişnuit  să  distingem,  în  diferitele  întâmplări  din  vieaţă, 
marele  glas  ai  Dumnezeului  nostru,  glas  când  puternic  şi  îngrozitor, 
aproape,  când  blând  şi  gingaş.  Glasul  acesta  l-am  auzit  foarte  bine  toţi 
care  am  călătorit  pe  mare. 

Insă  glasul  acesta  care  vorbeşte  pe  ape  mari  mi  s'a  părut  foarte 
puternic  decând  cu  catastrofa  Titanicului.  Nu  i-au  auzit  numai  cei  naufra¬ 
giaţi,  ci  întreaga  omenire  civilizată,  graţie  relatărilor  din  jurnale,  şi 
mai  ales  acelora  care  au  avut  destulă  lărgime  de  spirit  ca  să  publice 
textul  unuia  din  cele  mai  frumoase  imnuri,  pe  care  l-au  cântat  cei  ce 
aveau  să  moară. 

Şi  ce  ne  spune  glasul  acesta?  Că  omul  e  slab,  că  vieaţa  lui  e 
scurtă,  şi  că  nu  trebue  să  se  bizuiască  pe  ziua  de  mâine,  care  nu  e  nici 
a  miliardarului,  nici  a  sărmanului  emigrant.  Mi  se  pare  că  el  strigă  mai 
ales  către  aceia  cari  au  urechi  de  auzit,  amintindu-Ie  că,  a  fi  om  nu  e 
glumă:  ci  e  ceva  serios,  foarte  serios,  dramatic  chiar,  căci  omul  poate  fi 

mic,  foarte  mic,  respingător  chiar,  dacă  ascultă  de  instinctele  Iui  infe¬ 
rioare  sau  mare,  foarte  mare,  dacă  ascultă  de  instinctele  lui  superioare. 
Glasul  acesta  ne  descopere  totodată  micimea  şi  mărimea  omului,  amân¬ 
două  nemăginite. 

Micimea  omului?  Dar  nu  se  vede  ea  oare  într’o  asemenea  dramă? 
Oceanul  e  aşa  de  mare!  In  faţa  lui  omul  nu  mai  e  decât  o  trestie  sub¬ 
ţire,  bătută  de  vânt,  şi  pe  care  6  poate  sdrobi  un  nimic.  Poate  să  ia  el 
tot  felul  de  măsuri  preventive,  să-şi  construiască  cel  mai  grozav  vapor, 
zadarnic,  căci  e  deajuns  un  bloc  de  gheaţă,  pe  care  razele  soarelui  îl 
vor  topi,  pentruca  să  fie  distrus.  Să  aibă  o  avere  mai  mare  ca  alui  Cresus, 
să  cate  să-şi  astupe  urechile  ca  să-şi  uite  slăbiciunea,  să  facă  orice,  de¬ 
geaba!  Vechiul  refren:  *  Adu  ţi  aminte  că  eşti  om»,  pe  care  sclavul  antic 
îl  suflă  la  urechea  biruitorului,  e  mai  actual  azi  ca  oricând.  Cât  de  mic 
e  omul  acesta  mai  ales  când  îşi  transportă  până  şi  deasupra  abisurilor 
conversaţiunile  sociale,  clasele  sau  castele  lui,  ca  nişte  pereţi  impermeabili 
ai  ordinii  morale,  care  sunt  tot  atât  de  slabi  ca  oricare  alţii. 

Luxul  acela  ne  mai  auzit,  podurile  acelea  suprapuse,  piscinile  acelea^ 
circul,  băuturile  fine  şi  costisitoare  şi  toate  lucrurile  care-1  ajută  să  ştab»/ 
lească  între  el  şi  aproapele  distincţii! ni  adânci,  nu  fac  altceva  decât  jf 
accentuează  micimea  nemărginită.  De  aci  partea  mişcătoare  a  urmărilor 
acestui  lux,  de  pildă,  cristalizată  în  numărul  restrâns  al  bărcilor  de  salvare. 
Ar  fi  trebuit  nu  16  ci  48  şalupe  şi  toată  lumea  ar  fi  fost  scăpată.  Numai 
că  aveau  prea  puţin  timp  ca  să  se  ocupe  cu  toate  aceste  accesorii  care 
făceau  pe  om  să  uite  că  merge  spre  moarte.  A  trebuit  să  aleagă  între 
luxul  şi  locul  pe  care-1  cer  plăcerile  mai  mult  sau  mai  puţin  legitime  sau 
fictive  ale  pământului  transportate  pe  mare  şi  între  cele  mai  elementare 
măsuri  preventive  necesare. 

Notaţi  bine,  eu  n’am  pretenţia  de  a  acuză  pe  nimeni.  Tribunalele^ 
omeneşti,  până  la  tribunalul  suprem,  vor  stabili  responsabilităţile  fiecăruia: 
însă,  titlul  meu  de  predicator  al  Evangheliei  îmi  impune  ca  o  datorie  să 
protestez  contra  mamonisttiului,  a  Capitalismului  fără  frâu,  a  cultului  viţe¬ 
lului  de  aur,  a  căutării  pasionate  a  plăcerii  mai  presus  de  orice.  Sigur, ' 
nu  sunt  socialist,  însă  recunosc  că  au  dreptate  aceştia,  când  atacă  matno- 
nismul;  nu  zic  capitalul,  fiindcă-i  absurd,  ci  capitalismul,  adică  domnia  şi 
triumful  banilor.  Avea  dreptate  Si  Apostol  Pavel  să  scrie  la  sfârşitul 
vieţii  lui:  «Iubirea  de  bani  e  rădăcina  tuturor  relelor»  (I.  Timoteiu  VI,  10). 
Nu-i  oare  izbitor  că  printre  victimele  Titanicului  se  află  şi  curagiosul  scriitor 
W.  T.  Stead,  care  acum  câţiva  ani  a  scandalizat  foarte  mult  pe  bogătaşi 
americani,  scriind  un  roman  întitulat:  Dacă  Isus  Christos  ar  veni  La  I 
Chicago  ? ...  * 

Da,  îndrăsnim  să  mărturisim  că  glasul  Domnului  are  dreptate  să 
strige  cătră  om  după  ape  mari,  că  e  mic,  foarte  mic,  deşi  ar  putea  fi 
foarte  mare.  Şi  lucrul  acesta  îl  găsesc  mai  grav  ca  sforţările  făcute  de 
cei  6  chinezi,  cari,  spre  a-şi  scăpa  Weaţa,  s’au  refugiat  îniEo  barcă  de 

salvare,  supraîncărcată  cu  femei  şi  dintre  cari  trei  au  fost  înăbuşiţi  sub 
massa  de  oameni,  mai  grav  ca  purtarea  acelor  doi  sau  trei  oameni  cari 
s’au  deghizat  in  femei  spre  a  fi  primiţi  într’o  barcă  de  salvare;  mai  gravă 
ca  sforţarea  celor  trei  italieni  cari  s’au  căţărat  disperaţi  de  o  şalupă  şi  pe 
cari  un  glonte  de  revolver  i-a  doborît  la  pământ  ca  pe  nişte  brute,  şi 
mai  grav  ca  fapta  omului  acelui  care  s’a  încercat  să  fure  cutia  telegra¬ 
fistului  în  momentul  în  care  acesta  era  ocupat  cu  cererea  de  ajutor. 

Nu  admiteţi  iubiţi  cetitori,  că  omul  e  mic,  foarte  mic,  când  face 
ceeace  a  făcut  telegrafistul,  care,  ascultând  de  un  ordin  superior,  n’a  vrut 
să  transmită  unele  telegrame  pe  care  vrea  să  le  monopolizeze  ca  să  1 . 
câştige  parale?  Sau  când,  poate,  din  ură  naţională  sau  rivalitate  patrio¬ 
tică,  insultă  vaporul  german  Fratikfurt ,  care  se  află  foarte  aproape  şi 
care-şi  oferiâ  serviciile?  Dacâ-i  aşa  cinstea  britanică  n’a  fost  salvată  decât 
în  paguba  a  1500  vieţi  omeneşti.  Nu-i  oare  mic  omul  când  caută  să-şi  ţ 
salveze  onoarea  cu  asemenea  sacrificii?  1 


Să  şh'm  dar  să  ascultăm  glasul  Domnului,  când  ne  strigă,  că  omul 
e  mic,  să  ne  umilim  de  aceste  fapte  care  ne  arată  părţile  meschine  ale 
naturii  omeneşti.  Cu  toate  pretenţiunile  lui  la  mărire,  supraomul  de  azi, 
ca  şi  cel  din  toate  timpurile,  e  cu  atât  mai  mic,  cu  cât  e  mai  despărţit 
de  Dumnezeu  şi  singur  faţă  de  el  însuşi  cu  pasiunile  lui. 

Din  fericire  însă,  glasul  Domnului  ne-a  spus  altceva  în  timpul  zile¬ 
lor  de  doliu,  prin  care  rm  trecut.  El  ne-a  strigat  cu  atâta  putere,  că  omul 
poate  fi  şi  mare,  foarte  mare,  în  ceasurile  lui. 

Nu-i  oare  mare  omul  când  poate  construi  asemenea  vapoare  şi  iz¬ 
buteşte  să  supună  încet,  încet,  pământul  şi  marea?  Nu-i  mare  când,  prin 
telegrafia  fără  fir,  ştie  să  comunice  la  mari  distanţe  cu  aproapele  său, 
anunţându-i  primejdia  în  care  se  află  sau  cerându-i  ajutor?  Şi  nu  rămâne 
mare  când  luptă  împotriva  universului  care-1  sdrobeşte  şi  protestează 
înainte  de  a  dispărea  în  valuri  ?  Nu-i  cazul  să  cităm  aci  cuvintele  lui 
Pascal:  «Omul  nu  e  decât  o  trestie,  însă  o  trestie  care  cugetă»  supe¬ 
rioară  universului,  care  o  sdrobeşte  fără  să  ştie,  pe  când  trestia,  care  cu¬ 
getă  e  conştientă  de  acest  fapt,  sufere  şi  protestează  împotriva  acestui 
univers? 

In  timpul  acestui  naufragiu  s’au  petrecut  fapte  întEadevăr  eroice, 
atât  din  partea  femeilor  cât  şi  a  oamenilor,  a  bogaţilor  ca  şi  a  săracilor, 
a  călătorilor  ca  şi  a  marinarilor.  Ce  mărime  mai  frumoasă  ca  omul  acela 
care  rămâne  stăpân  pe  sine,  care-şi  păstrează  tot  sângele  rece  şi  nu  piere 
în  valuri  decât  atunci  când  nu  mai  poate  face  nimic  altceva!  Ce  mărime 
în  căpitanul  acela,  albit  în  serviciul  companiei  lui,  şi  care  izbuteşte  să 
împiedice  panica.  Ce  mărime  în  şeful  orhestrei  care  pare  că-şi  exprimase 
dorinţa  ca  în  cazul  când  ar  fi  nevoit  să  moară  într’o  catastrofă,  să  cânte 
imnul  pe  care  l-a  executat  în  ultimile  momente!  Trebuia  să  aibă  mare 
autoritate  asupra  muzicanţilor  lui  ca  să-i  facă  să  cânte  până  Ia  ultima  su- . 
fiare.  Ce  mărire  în  acei  umili  mecanici  şi  fochiştii  aceia  şi  mai  umili, 

cari,  în  adâncimile  colosului,  şi-au  făcut  datoria  până  la  sfârşit,  şi  au  tre¬ 
buit  să  înfrunte,  fără  a  fi  văzuţi  de  cineva,  una  din  morţile  cele  mai  gro¬ 
zave  şi  mai  întunecoase  care  se  pot  închipui !  Dacă  am  fost  siliţi  să  roşim 
adesea  că  suntem  oameni,  în  faţa  unor  asemenea  fapte,  dimpotrivă,  trebue 
să  fim  foarte  mândri  de  acest  titlu. 

Insă  eu  găsesc  că  omul  acesta  e  şi  mai  mare  când,  în  loc  să  se 
gândească  la  sine,  se  gândeşte  la  alţii,  când  vede  nişte  fraţi  în  tovarăşii 
lui  de  nenorocire  şî  când  se  devotează  pentru  ei  ca  şi  cum  ar  fi  fost 
într’adevăr  membrii  din  familia  lui.  Nimic  mai  izbitor  In  privinţa  aceasta 
ca  ceeace  s’a  petrecut  între  călătorii  diferitelor  clase.  Ceeace  îi  despărţea 
eri,  cu  toate  aparenţele,  puţin  lucru,  încetă,  deodată,  primejdia  facil  din 
două  mii  trei  sute  de  călători  o  singură  familie.  Tocmai  in  momente  ca 
acestea  se  realizează  ceeace  îi  efemer  în  despărţirile  omeneşti.  Afară  de 
rari  excepţiuni,  toţi  s’au  întrecut  să  vină  în  ajutorul  unor  persoane,  pe 
care,  în  majoritate  nu  le  cunoşteau.  Se  povesteşte  că  în  momentul  morţii, 
căpitanul  izbuti  să  satveze  pe  mulţi  între  cari  şi  un  copil  mic  pe  care-1 
transportă  înnot  până  la  barca  de  salvare,  refuzând  să  se  urce  el  fnsuşi 
dupăce  salvase  copilul.  S’a  citat  cazul  unei  dame,  care,  dupăce  îşi  aşezase 
servitoarea  într’o  şalupă,  s’a  suit  pe  Titanic  să  moară  acolo  cu  bărbatul  ei. 

N’aveam  eu  deci  drept  să  spun  că  omul  e  mare,  foarte  mare  când 
se  salvează  singur,  şi  mai  mare  când  se  uită  pe  sine  şi  salvează  pe  alţii  ? 
Admir  individul  din  om,  însă  admir  şi  mai  mult  pe  omul  care  descopere 
în  aproapele  lui  un  frate  asemenea  lui,  şi  care  se  devotează  ca  să-l 
salveze. 

Insă  glasul  Domnului  de  pe  ape  mari  ne  spune  ceva  mai  mult:  dacă 
omul  vrea  să  atingă  oarecum  culmea  măririi,  trebue  ca,  luând  cunoştinţă 
de  micimea  lui,  să  se  arunce  peaiipile  credinţei  până  la  tronul  lui  Dum¬ 
nezeu.  hi  epoca  noastră  de  scepticism,'  în  sânul  unei  generaţii,  pe  care 
ne  silim  s’o  materializăm  făcându-o  să-şi  uite  adevărata  ei  natură  care  e 
dumnezeiască  şi  adevărata  ei  destinaţie,  care  e  de  a  domni  cu  Dumnezeu, 
e  bine  să  avem  ocazia  să  constatăm,  odată  mai  mult,  realitatea  adâncă 
şi  neperitoare  a  instinctului  religios,  care  se  află  în  orice  suflet  omenesc. 
Instinctul  acesta  poate  fi  uitat  şi  călcat  în  picioare,  poate  fi  atrofiat  şi 
distrus  aproape  în  omul  degenerat:  el  nu  e  mai  puţin  real,  gata  să  se 
deştepte  la  prima  ocazie,  mai  ales  în  clipa  primejdiei  care  pune  pe  om 
în  faţa  realităţii.  Cunoaştem  cuvintele  căpitanului  către  oamenii  lui: 
«Dumnezeu  să  vă  binecuvânteze!»  Se  ştie  că  pe  o  luntre  un  om  pro¬ 
puse  tovarăşilor  săi  să  zică  o  rugăciune  şi  cu  toţii,  protestanţi  şi  catolici, 
credincioşi  şi  necredincioşi,  repetară  în  cor  rugăciunea  domnească  «Ta¬ 
tăl  nostru».  Unul  din  cei  scăpaţi,  Colonelul  Gracie,  din  armata  americană» 
povesteşte  că  în  momentul  când  veni  la  suprafaţă  începu  să  se  roage 
neîncetat  să  fie  scăpat,  deşi  erâ  convins  că  moartea  eră  aproape.  Izbuti 
să  se  urce  într’o  luntre  şi  mulţi  din  aceia  cari  se  luptau  cu  valurile  şi-l 
vedeau  la  adăpost  împreună  cu  tovarăşii  lui,  strigau:  «Noroc  şi  Dumne- 


zeu  să  vă  binecuvânteze* !  «Astfel  trecu  noaptea,  adaugă  el,  în  mijlocul 
valurilor  cari  treceau  pe  deasupra  noastră,  înecând  mereu  alte  luntrii. 

Toată  noaptea  ne  rugarăm;  nu  trecii  nici  un  moment  fără  ca  rugăciuni 
fierbinţi  să  se  înalţe  deasupra  valurilor.  Mii  de  oameni,  cari  de  ani  de 
zile  îşi  uitaseră  de  Creatorul  lor,  îşi  aminteau  de  rugăciunile  din  copilărie 
şi  începeau  să  le  spună.  De  câteori  n’am  repetat  împreună  «  Tatăl  nostru » 
în  timpul  acestei  nopţi  grozave!» 

Insfârşit,  cum  să  nu  fiu  mişcat,  cum  să  nu  consideri  pe  om  mare,  când,  în 
clipa  morţii,  1-auzi  cântând  şi  cântându-ne  imnul  de  consacrare  şi  de  veselă  W 
nădejde?  Căci  adevărata  mărime  a  omului  e  că  în  micimea  lui  poate 
căută  şi  găsi  pe  Dumnezeu,  pe  marele  Dumnezeu  al  cerurilor  şi  al  pă-  1  , 
mântului,  singurul  care-1  va  face  într’adevăr  mare.  Sfinţitul  autor  avea 
drept  să  zică:  «Glasul  Domnului  peste  ape  strigă,  Domnul  e  peste 
ape  mari».  i 


Iată  cum,  în  ora  solemnă,  fie  aceea  pe  care  au  trăit-o  călătorii  de 
pe  Titanic,  sau  aceea  prin  care  a  trecut  o  mare  mulţime  de  oameni  din 
orice  popor,  din  orice  ţară  şi  de  orice  limbă,  omenirea  vede  că  se  află 
în  faţa  a  două  căi  intre  care  trebue  să  aleagă:  Sau  să  se  îngâmfeze  sin¬ 
gură,  să  se  afirme  ca  supra-om  fără  Dumnezeu,  singur  în  faţa  univer¬ 
sului,  şi  să  înfrunte  oarecum  ceru!  şi  pământul  ca  Titanii  din  legendă. 
Insă  încercând  să  te  scapi  pe  tine,  te  pierzi,  căci  te  aruncă  în  prăpastie 
dupăce  ai  văzut  scopul  cel  mai  măreţ.  Sau  pierzându-te  din  vedere  pe 
tine,  să  te  arunci  spre  Dumnezeul,  pe  care-1  ghiceşti,  izvorul  oricărei 
iubiri,  şi  să  întrî  hotărît  în  vieaţa  aceasta  de  uitare  de  sine  şi  consa¬ 
crare  în  serviciul  lui  Dumnezeu,  în  serviciul  fraţilor,  care  e  cerul  pe  pă¬ 
mânt  până  să  fie  cer  în  cer. 

Intr’o  mină  de  cărbuni  de  pământ  părăsită,  în  Statele  unite,  s’a  des¬ 
coperit  la  1896,  zice  L.  Monod,  patru  schelete;  lângă  ele  stă  închisă 
într’o  sticlă,  o  hârtie  semnată  loseph  Edney,  pe  care  erau  scrise  urmă¬ 
toarele  : 

«2  Noemvrie  1863.  —  Mina  s’a  prăbuşit  şi  noi  suntem  prinsoneri; 
n’avem  nici  apă,  nici  alimente,  iată  acum  e  a  opta  zi  decând  stăm  închişi». 

«4  Noemvrie.  —  Ewing  a  ucis  pe  Akelson;  stă  cu  cuţitul  în  mână 
şi  dansează  ca  un  nebun». 

«7  Noemvrie.  —  Am  ucis  pe  Ewing  care  vrea  să  mă  omoare  şi  am 
închis  noutatea  asta  într’o  sticlă». 

Acum  câţiva  ani,  într’o  mină  engleză,  la  Seeham,  măturându-se  ga¬ 
leriile  în  cari  pieriseră  mulţi  mineri  în  urma  unei  exploziuni,  s’au  găsit 
următoarele  cuvinte  scrise  cu  creta  de  unul  din  ei  pe  o  uşă  de  ventilaţie : 

«La  3  ore  suntem  vii.  Doamne  îie-ţi  milă  de  noi !  Ne-am  rugat 
împreună  pentru  mântuire».  Semnat:  Robert  lohnson. 

Şi  aiurea,  pe  o  scândură: 

«Domnul  a  fost  cu  noi,  toţi  suntem  gata  pentru  cer». 

Semnat:  Richard  Cole. 

Iubiţi  cetitori!  Iată  cele  două  omeniri  foarte-  diferite,  opuse  chiar, 
pe  care  ni  le-a  pus  încă  odată  în  faţă  catastrofa  Titanicului.  Pe  care 
voiţi  s’o  alegeţi?  Eu  mă  rog  iui  Dumnezeu  s’o  alegeţi  pe  cea  din  urmă! 

Trad.  Ditn.  I.  Cornilescu. 


Mai  aproape  de  Tine,  Doamne . . . 

Mai  sus,  mai  sus !  strig  către  Tine ! 

Dacă  trebue  să-mi  plec  capul  sub  sabie, 

Tot  mai  vreau  ca  sufletul  să  mi  se  înalţe 

Mai  aproape  de  Tine,  Doamne,  mai  aproape  de  Tine! 

Când  în  jurul  meu  se  face  întunerec, 

Când  rătăcesc  singur  în  pustiul  fără  margini 
Şi  atunci  din  sufletul  meu  să  se  ridice  strigătul: 

Mai  aproape  de  Tine,  Doamne,  mai  aproape  de  Tine! 

la-ţi,  suflete,  aripile  credinţă, 

Sboară  peste  munţi  şi  peste  văi, 

Cântă  de-alungul  şesurilor  înstelate: 

Mai  aproape  de  Tine,  Doamne,  mai  aproape  de  Tine! 

Când  Tu  te  vei  întoarce,  cerescule  împărate 
Să  mă  iei  în  lumina  ta  cea  curată, 

Să  zic  şi  atunci,  în  ceasul  meu  cel  din  urmă: 

Mai  aproape  de  Tine,  Doamne,  mai  aproape  de  Tine! 


MĂSURI  PENTRU  COMBATEREA  SECTELOR 
RELIGIOASE. 

—  Propunere  prezentată  Congresului  nostru  naţional  bisericesc. 

Un  lung  şir  de  ani  a  trecut,  de  când  biserica  noastră  vie 
e  bântuită  fără  întrerupere  —  cu  o  îndrăzneală  şi  încăpăţinare 
uimitoare  de  cătră  secta  nazareismului,  iar  mai  nou  şi  a  adven¬ 
tiştilor  sâmbătari.  In  decursul  acestei  vremi,  prada  lor  sfâşiată 
din  trupul  bisericei  noastre  a  crescut  din  zi  în  zi  tot  mai  mult, 
aşa,  că  până  azi  ajunse  să  ia  proporţiuni  într’adevăr  înspăimân¬ 
tătoare  şi  îngrijorătoare.  Numărul  victimelor  prinse  în  mrejea 
lor  sporeşte  mereu.  Teren  mai  prielnic  pentru  răspândirea  prin¬ 
cipiilor  lor  de  credinţă  găsiră  în  comunele  noastre  cele  mai  tari, 
situate  îndeosebi  pe  câmpiile  locuite  de  Români.  Azi  în  cele  mai 
multe  din  aceste  comune,  vezi  ridicate  edificii  impunătoare,  care 
au  în  frontispicii  ca  inscripţii  citate  din  Sf.  Scriptură,  scrise 

în  două 'limbi:  ungureşte  şi  româneşte  ori  numai  ungureşte. 
Aceste  edificii  sunt  casele  de  rugăciune  ale  fiilor  noştri  pierduţi. 
Răpiţi  dela  sinul  bisericii  lor,  —  mama  bună,  care  le-a  păstrat 
de  veacuri  în  curăţenie  nepătată,  legea,  datinile  şi  neamul,  îşi 
pierdură  cumpătul  şi  ca  sub  influinţa  unui  hipnotism  puternic,  în 
fanatismul  lor  orb,  dupăce  îşi  dădură  legea,  îşi  mai  jertfesc  şi 
obiceiurile  şi  avutul,  ca  în  urmă  să  se  lapede  şi  de  neamul  nostru. 

Astfel  bietul  român  zăpăcit,  care  se  lăsă  odată  ademenit  şi 
crezu  vorbelor  ispititoare  ale  duşmanului  bisericei  noastre,  plătî  p" 
scump  pasul  său  nechibzuit,  făcut  într’un  ceas  slab. 

înainte  cu  o  lună  şi  jumătate  mi  s’a  dat  ocaziunea  să  văd 
în  Chitighaz  —  o  comună  puternică  din  apropierea  noastră  — 
casa  nouă  de  rugăciune  a  baptiştilor  de  acolo.  O  sinagogă  mă¬ 
reaţă,  întărită  cu  o  mulţime  de  stâlpi  puternici,  strălucea  în  vest¬ 
mântul  ei  alb  ca  zăpada,  iar  în  front  litere  mari  de  aur  tălmă¬ 
ceau  în  limba  maghiară  şi  română  prin  citate  din  Sf.  Scriptură,  me¬ 
nirea  noului  lăcaş.  Cu  durere  trebue  să  mărturisesc,  nu  stă  de¬ 
parte  de  a  putea  rivaliza  cu  biserica  credincioşilor  noştri  de 
acolo.  O  mână  dintre  fii  bisericei,  cari  mai  nainte  —  afirmative 
din  lipsă  de  mijloace  lăsară  a  li  se  închide  una  dintre  şco¬ 
lile  lor,  iată-i  acum,  că  fură  în  stare  a  ridică  palat  întru  prea¬ 
mărirea  Dumnezeului  necunoscut  de  străbunii  noştri. 

Şi  mai  primejdioşi  vrăjmaşi  ai  bisericii  şi  neamului  sunt 
apoi  adventiştii,  sâmbătarii.  Misionarii  acestora,  pripăşiţi  pe  pla¬ 
iurile  noastre  în  mai  mare  parte  de  prin  mahalalele  Bucureştilor, 
dupăce  fură  conştiinţa  nenorociţilor  ţăreni,  îi  despoaie  de  avutul 
lor,  făcându-i  să  plătească  zeciuială  din  belşugul  muncii  lor,  — 
căci  numai  aşa  pot  speră  mântuirea  sufletului  —  cum  spune 
«cartea  a  lV-a  a  lui  Moise  la  cap  18  v.  21»,  zic  ei.  Iar  bietul 
român  cum  să  nu  creadă,  că  doar  din  Scriptură  le  vorbeşte,  a şi 
încă  din  Testamentul  vechiu,  cel  mai  aproape  de  Dumnezeu.  în¬ 
cetul  cu  încetul  apoi  se  desbracă  de  tot  simţul  românesc  şi  se 
apropie  mai  bucuros  de  jidan,  cu  a  cărui  credinţă  şi  datini  se 
potriveşte  mai  bine  şi  felul  lui  de  a  fi  de  acuma.  Amândoi  mai 
aşteaptă  venirea  lui  Mesia  şi  ambii  se  înfruptă  cu  aceleaşi  mân-  & 
cari  curate  prescrise  de  cartea  lui  Moisi.  Cu  diferite  învăţături 
atât  baptismul,  cât  şi  adventismul  sapă  adânc  sub  zidul  bisericei 
şi  neamului  nostru. 

Şi  e  foarte  trist,  dar  în  timpul  mai  nou  lucrarea  lor  distru¬ 
gătoare  e  sprijinită  chiar  şi  de  alţi  creştini,  de  altfel  cu  alte  ve¬ 
deri  în  ale  credinţei,  dar  streini  de  neamul  nostru  şi  vrăjmaş  lui. 
Aceşti  oameni  îşi  dau  bine  de  seamă,  că  întărind  sectele  ivite 
între  Români,  vor  slăbi  fiinţa  lor  naţională.  Cine  nu  cunoaşte 
cazul,  reprodus  din  jurnalele  ungureşti  şi  comentat  corect  de 
foaia  «Biserica  şi  şcoala»,  când  un  conte  maghiar,  fost  comite 

suprem  al  comitatului  Arad,  dărueşte  una  mie  de  coroane  bap¬ 
tiştilor  din  Curtici,  drept  ajutor  la  edificarea  casei  de  rugăciune?! 
Ce  a  îndemnat  pe  acest  conte,  mare  catolic,  la  sprijinirea  inimi¬ 
cilor  bisericii  sale?  Desigur  nu  mărinimia  Domnilor.  Mai  bine 
de  trei  zile  dângăniră  clopotele  comunei  noastre  Socodor,  de 
jalea  fie  iertatului  mare  protector  conte,  păharnic  al  Majestăţii 
Sale.  Iar  familia  întristată,  al  cărei  fiu  de  prezinte  e  deputatul 
cercului  nostru,  ca  recompensă  cinsti  biserica  cu  4  (zis  patru) 
coroane. 

Acum  veţi  înţelege  mărinimia  conţilor  noştri. 

E  timpul  suprem  deci,  să  ne  ocupăm  odată  serios  aici  în 
cel  mai  mare  aeropag  al  nostru,  de  ciuma  molipsitoare  a  secta¬ 
rilor,  care  seceră  fără  milă  în  agrul  nepăzit  al  neamului  nostru. 
Destul  am  închis  ochii  şi  să  nu  aşteptăm,  ca  rana  ce  creşte  zil¬ 
nic  să  ne  pătrundă  până  la  os,  căci  când  va  secă  măduva  cre¬ 
dinţei  străbune,  ofilise-va  şi  fiinţa  neamului  nostru. 

lata  ce  m’a  îndemnat  pe  mine  —  unul  dintre  cei  mai  mici 
între  slujitorii  altarului,  dar  fiu  al  acelui  neam  ce  e  ameninţat 
şi  pentru  a  cărui  durere  şi  eu  am  inimă  ce  simte  şi  sângerează, 
să  am  îndrăzneala  să-mi  ridic  azi  smeritul  meu  glas  în  faţa  ale¬ 
şilor  neamului  nostru,  bătrâni  şi  cuminţi. 

Permiteţi-mi  dar  măriţilor  domni,  şi  mie  celui  mai  mic  şi 
neînsemnat,  să  cutez  a  vă  atrage  atenţiunea  asupra  leacului,  ce 
cred  a  fi  mai  bun  şi  care  deşi  nu  va  aduce  tămăduire  desă¬ 
vârşită,  dar  măcar  va  desinfectâ  pe  cei  neatinşi  şi  dacă  şi  nu 
de  tot,  dar  măcar  în  parte  va  vindecă  rana,  de  care  sufere  bise¬ 
rica  şi  neamul  nostru. 

Mărit  Congres!  De  şese  ani  de  zile  trăesc  în  ţinuturi  con 
taminate  de  aceasta  boală.  La  începutul  carierii  mele  m’am  adre¬ 
sat  cătră  frunză  şi  iarbă,  cerând  lămuriri  asupra  cauzelor,  cari 
au  permis  lăţirea  acestor  secte  periculoase  în  poporul  nostru. 
Răspunsurile  au  fost  diferite  ca :  modrul  bun,  curentul,  semidoc- 
tismul,  boală  epidemică  şi  altele.  Atât  însă  pot  să  spun,  că  fiecare 
coleg,  în  parte  ştia  să-şi  apere  şi"  susţinea  vederile  sale  în  chip 
mulţămitor.  Cercând  apoi  mijloacele  de  apărare  faţă  de  aceşti 
sectari,  iarăşi  primii  diferite  răspunsuri,  anume:  predica,  discuţiunile, 
dispreţul,  nepăsarea  şi  altele.  Dintre  armele  înşirate  nu  putui 
primi  de  bune,  decât  predica  şi  discuţiunile  ocazionale,  Şi  ca  om 
tânăr,  ieşit  din  şcoală  nouă,  m’am  pus  pe  lucru.  Observai  totuşi 
mai  târziu,  că  şi  acum  rămân  mulţi  neîndestuliţi. 

Scrutând  motivele  neîndestulării  lor  —  după  o  consfătuire 
avută  cu  colegul  mai  bătrân  şi  învăţătorii  noştri,  ne-am  decis  a 
ţinea  alternative  prelegeri  de  combatere  în  şcoala  noastră,  la  cari 
azistară  mai  mulţi  inşi  şi  dintre  baptişti  şi  sâmbătari.  După  câ- 

teva  prelegeri  şi  discuţiuni  de  aceste,  ne  am  convins,  că  rezul¬ 
tatele  ajunse  sunt  mai  îndestulitoare,  decât  cele  ce  !e-am  putut 
atinge  prin  discuţiuni  întâmplătoare,  ori  prin  predicile  din  sf. 
biserică.  Forma  dialogică,  ori  de  convorbire,  natural,  condusă  cu 
mare  grije  —  se  adeveri  de  mai  ducătoare  la  scop,  ca  predicile. 
Zadarnic  predici  în  biserică  —  celui  inficiat  odată  —  nu  te  poate 
întrerupe,  nu  poate  cere  lămuriri  asupra  unor  lucruri,  ce  el  altfel 
le-a  auzit  interpretându-i-se  şi  astfel  inima  infectată,  în  care  a  în¬ 
ceput  deja  a  încolţi  seminţa  îndoielii,  se  depărtează  nemângăiată 
şi  nemulţămită  îndeajuns  cu  învăţăturile,  ce  le-a  auzit.  Merge 
deci  iar  la  adunare,  unde  vede  cât  de  confidenţial  şi  prieteneşte 
discută  explicatorul  cu  oamenii  săi.  Şi  aşa  fără  să-ţi  spună,  tot 
mai  mult  se  înstrăinează,  până-ce  în  fine  îl  perzi  de  tot. 

Am  putea  conchide  deci,  să  ţină  toţi  preoţii  prelegeri  şi 
discuţiuni.  Dar  să  băgăm  bine  de  samă,  că  numai  preotul  singur 
nu  mult  timp  va  putea  ţinea  lupta.  Să  permitem  chiar,  că  toţi 
preoţii  sunt  la  înălţimea  chemării  lor  şi  îşi  vor  împlini  conştiin- 
ţios  datorinţa  şi  nici  aşa  nu  vor  putea  rezistă  mult  faţă  de  greu¬ 
tăţile,  ce  le  vor  întimpină,  ca  singuratici.  Avizaţi  sunt  unii  Ia 
ajutorul  altora.  Şi  numai  sprijinindu  se  reciproc  vor  putea  speră 
a  ajunge  la  izbândă.  Chiar  la  aceşti  sectari  am  observat,  că  atunci 
când  oamenii  lor  încep  a  se  prea  obicinui  cu  vreunul  dintre 
explicatori,  când  devine  prea  comun  şi  astfel  nu-i  mai  poate  ţinea 
în  continuă  agitaţie  interesul,  vin  alţii  în  ajutorul  iui;  iar  oamenii 
grăbesc  din  nou  însufleţiţi  la  adunare,  căci  au  prins  de  veste, 
că  a  venit  un  om  nou,  străin  de  tot,  mai  învăţat;  vor  să-l  vază, 
să-l  cunoască,  să-l  audă;  vor  să  ştie,  ce  le  va  mai  spune  şi  acesta. 

Astfel  se  perondează  misionarii  lor,  iar  preotul  rămâne  tot 
unul  şi  acelaş  şi-s  învăţaţi  cu  dânsul  ca  cu  sita  veche. 

Numai  măsurându-ne  puterile  cu  aceleaşi  arme  vom  putea 
fi  siguri  de  biruinţă.  De  misionari  veniţi  din  afară  avem  dar  lipsă 
şi  noi.  De  oameni  străini,  cari  n’au  nici  un  vrăjmaş  printre  oa¬ 
menii  noştri,  nu  trăiesc  între  ei,  nu  le  cunosc  daravenle  zilnice, 
nu  le  ştiu  păcatele.  Aceştia  le  vor  aţîţă  interesul,  pe  aceştia  îi  vor 
ascultă  cu  mai  încordată  atenţiune. 

Din  timpurile  cele  mai  vechi  a  cunoscut  societatea  omenească 
importanţa  misionarismului.  Mulţămită  misionarismului  stăiuitor 
al  apostolilor  se  lăţi  religiunea  cea  nouă  mântuitoare  a  lui  Hristos, 
cu  o  repeziciune  uimitoare.  In  locurile  cucerite  aşezară  preoţi  şi 
episcopi,  dar  adeseori  se  iviră  certe  Şl  neînţelegeri  dogmatice 
între  creştinii  noi,  şi  când  conducătorii  lor  nu  mai  puteau  mul- 
comi  pe  cei  răsvrătiţi,  alergau  alţi  misionari  trimişi,  mai  iscusiţi, 
cari  apoi  domoliau  spiritele  agitate  şi  lămuriau  credinţele.  La  caz 
când  n’au  ascultat  de  Petru  mergea  şi  Pavel  şi  astfel  se  perondau 

până  ce  le  succedeâ  a  restabili  ordinea.  Toate  bisericile  şi-au 
avut  misionarii  lor  şi  cele  mai  multe  şi  i  păstrează  şi  azi  înţele¬ 
gând  rolul  lor  important. 

Şi  noi  dar,  dacă  nu-i  avem  azi,  să  ni-i  creăm  măcar  acum, 
când  le  simţim  lipsa  arzătoare.  Să  ni-i  formăm  din  ce  avem  noi 
mai  bun,  ca  astfel  cu  încredere  să  fie  primiţi  de  cătră  credincioşii 
noştri.  Să- i  provedem  bine  cu  armele  cunoştinţei,  căci  adeseori 
vor  avea  de  lucru  cu  alţi  misionari  străini  de  asemenea  bine 
pregătiţi. 

Misionarii  aceştia  să  formeze  garda  de  apărare  a  bisericei 
noastre,  stând  la  dispoziţiunea  episcopului  lor,  care  când  va  cere 
trebuinţa  îi  va  avea  întotdeauna  la  îndemână  şi  astfel  va  avea  pe 
cine  trimite  întru  apărare  păstoriţilor  primejduiţi.  Misionarii  a- 
ceştia  vor  fi  dascălii  credinţei  drepte,  propagatorii  vieţii  religi- 
oase-morale  şi  instructorii  economiei  raţionale. 

Iar  acum  să-mi  permiteţi  a-mi  expune  pe  scurt  vederile  con¬ 
template  din  parte-mi,  cu  privire  la  instituirea  acestei  clase,  ce 
n’o  avem  de  prezinte. 

In  noua  clasă  s’ar  înrola  elementele  de  lipsă  din  întreaga 
noastră  preoţime  în  chipul  următor:  înalt  Prea  Sfinţitul  Domn 
Arhiepiscop  şi  Mitropolit  şi  Prea  sfinţiile  lor  Domnii  Episcopi, 
prin  protopresbiterii  P.  S.  Lor  lor  vor  provocă  preoţimea,  ca  din  sînul 
ei  acei  cari  se  simţesc  în  stare  şi  au  voinţa  de  a  se  înrola  în  şi¬ 
rul  misionarilor  să  se  însinue  protopopului  concernent,  ca  el  la 
rândul  său  să  poată  înainta  Ven.  Consistor  lista  celor  insinuaţi. 
Cei  angajaţi  vor  avea  a  merge  în  centrul  diecezei,  unde  vor  as¬ 
culta  în  timp  de  3  zile  prelegerile  profesorului  de  specialitate, 
explicarea  locurilor  potrivite  din  sf.  Scriptură,  combaterea  siste¬ 
matică  a  principiilor  propagate  de  sectarii,  ce  ne  ameninţă.  Dupăce 
vor  fi  primit  toate  indiciile  necesare,  informaţi  în  privinţa  izvoa¬ 
relor  ce  au  a  le  folosi  şi  lămuriţi  în  privinţa  materialului  de  studiu 
ce  au  a-1  face,  se  vor  depărta  cu  îndatorirea,  de  a  reveni  preste 
3  (trei)  luni  iarăşi  în  centru,  unde  cu  aceasta  ocaziune  vor  fi 
supuşi  unui  examen  festiv,  dar  minuţios,  Ia  care  va  luă  parte  în 
frunte  cu  capul  diecezei  ori  mandatarul  acestuia,  întreg  corpul 
profesoral.  Cu  finea  examenului,  comisiunea  examinătoare  s’ar  alcă¬ 
tui  în  conferinţă,  în  care  s’ar  săvârşi  cernerea.  Pentru  fiecare  proto¬ 
popiat  ameninţat  de  sectarism  s’ar  alege  mai  puţin  unul  şi  mai 
mult  trei  misionari.  Aleşi  vor  fi  aceia,  cari  mai  mult  s’au  distins 
prin  cunoştinţele  lor  şi  îndeosebi  prin  talentele  lor  oratorice  extra¬ 
ordinare.  Noi  aleşilor  se  vor  extradâ  —  din  partea  conferinţei  — 
certificate  în  înţelesul,  că  au  prestat  examenul  de  misionarism  şi 
ca  atari  sunt  îndreptăţiţi  la  începerea  turneului  lor,  care  se  va 
designa  din  partea  autorităţilor  superioare. 

Activitatea  misionarilor  va  avea  a  se  începe  în  fiecare  an 
la  15  Noemvrie  (începerea  postului  Naşterii  Domnului)  şi  va  dură 
până  după  Dumineca  Tomii.  Timpul  cel  mai  potrivit,  când  adecă 
a  încetat  munca  câmpului  şi  plugarul  —  ne-având  altă  ocupa- 
ţiune  —  cu  drag  va  luă  parte  la  adunări.  Prelegerile  se  vor  ţinea 
numai  în  Dumineci  şi  sărbători  p.  m.  Prin  protopresbiter  se  vor 
aviza  toate  comunele  de  cu  bună  vreme  despre  prelegerile  ce  se 
vor  ţinea,  fiind  îndatorat  fiecare  paroh  a  vesti  în  sf.  biserică  măcar 
odată  credincioşilor  terminul  prelegerii  de  combatere.  Toţi  preoţii 
şi  învăţătorii  din  comuna  respectivă  vor  fi  îndatoraţi  —  sub  ur¬ 
mări  disciplinare  —  a  fi  prezenţi  la  prelegere.  In  comunele  mai 
mari  şi  mai  mult  ameninţate  se  vor  nizuî  misionarii  a  ajunge  mai 
de  multeori. 

Prelegerile  se  vor  ţinea  în  sala  de  propunere  a  şcoalei  noa¬ 
stre  confesionale.  Despre  materialul  prelegerilor  ţinute,  precum 
şi  despre  numărul  celor  prezenţi,  fiecare  misionar  va  raportă  cu 
finea  excursiunei  sale  Consistorului,  care  la  rândul  său  va  face 
un  raport  amănunţit  despre  activitatea  desfăşurată  şi  rezulta¬ 
tele  ajunse  de  misionarii  săi  măritului  Congres  la  proxima 
stagiune  a  acestuia.  Intrarea  în  vigoare  a  eventualelor  dispozi- 
ţiuni  luate  în  aceasta  cauză  —  să  se  fixeze  pe  anul  următor  1913. 

Iar  acum  cu  permisiunea  prealabilă  voi  aminti  în  câteva  cu¬ 
vinte  modalităţile,  prin  cari  s’ar  acoperi  spesele  de  lipsă  pentru 
înfiinţarea  şi  susţinerea  acestei  instituţiuni.  Pentru  apărarea  bi¬ 
sericii  o  creăm  şi  biserica  s’ar  îngriji  de  susţinerea  ei.  Pe  bise¬ 
ricile  fiecărui  tract  protopresbiteral  să  se  arunce  suma  minimală 
de  300  Cor.  Aruneul  l-ar  face  protopopul  în  conţelegere  cu  preoţii 
săi  adunaţi  spre  acest  scop  într’o  conferinţă  preoţească.  Aruneul 
aprobat  din  partea  Consistorului  să  se  ia  de  acesta  ex  offo  în 
preliminarele  bisericeşti. 

Din  sumele  incurse  s’ar  destribuî  tot  prin  Consistoare  via- 
ticul  şi  diurnele  de  lipsă  pentru  misionarii  lor.  Restul  ar  ră- 
mâneâ  spre  îngrijire  la  Consistor,  care  i-ar  manipula  sub  numele: 
«Fond  pentru  misionari».  In  chipul  acesta  în  scurtă  vreme  am 
aveâ  un  fond,  care  ar  promova  cultura  religioasă;  ar  păzi  ne¬ 
pângărită  credinţa  străbună;  ar  formă  pavăza  scutitoare  a  bise¬ 
ricii  noastre  ortodoxe  române;  ar  fi  straja  pururea  trează  a  nea¬ 
mului  şi  legii  noastre  româneşti.  Singurul  mijloc  de  apărare  — 
în  contra  tuturor  valurilor  năprasnice  cari  se  isbesc  în  zilele  de 
azi  în  corabia  bisericii  noastre  —  ar  fi  acesta. 

Rog  dar  pe  înalt-  Prea  Sf.  Domn  Arhiepiscop  şi  Mitropolit, 
precum  şi  pe  Prea  Sf.  Lor  Domni  Episcopi  ai  noştri  şi  întregul 
mărit  Congres,  să  dea  ascultare  şi  fiului  lor  celui  mai  mic  şi 
să  pună  sub  pertractare  încă  în  această  sesiune  propunerea  mea. 

Aurel  D.  Pap, 

_  preot. 

PENTRU  VREMEA,  CE  VA  SĂ  VIE.1 

—  Creşterea  religioasă.  — 

In  anul  jubilar,  când  Biserica  românească  prăznuiâ  centenarul  naş¬ 
terii  mitropolitului  Şaguna,  am  trăit  un  an  bogat  în  amintiri  înălţătoare, 
binevenite  în  împrejurările  de  sâlnicie  şi  primejdii,  sub  a  căror  povară 
purtăm  crâncenul  războiu  al  vremilor  de  azi. 

Toată  suflarea  românească  eră  la  prăznuirea  noastră.  Prilejul  istoric 
eră  de  natură  bisericească  şi  această  împrejurare  e  de  o  rară  importanţă, 
pentrucă  s’a  confirmat  în  modul  cel  mai  splendid  că  biserica  neamului  e 
o  instituţie  de  întâia  valoare  în  conştiinţa  obştească  şi  că  prin  urmare  e 
cea  mai  nobilă  slujbă  a-i  servi  ei  şi  cea  mai  mare  fericire  a  te  numără 
între  fiii  ei. 

Liga  culturală  din  Bucureşti  ţinu  să  eternizeze  acel  moment  istoric, 
înfiinţând  « Bursa  Şaguna »  cu  destinaţia  de  a  se  trimite  câte  un  tânăr  ab¬ 
solvent  de  teologie  de  aici,  ia  şcolile  apusului,  un  ortodox  şi  apoi  un 
unit  —  care  intorcându-se  acasă  să  muncească  în  slujba  Românilor  de 
aici.  O  faptă  mare. 

Mi-aduc  aminte  că  atunci  se  prăsise  multă  vorbă  şi  discuţie  pe 
tema  destinaţiunei  «Bursei  Şaguna»  a  Ligii  culturale.  Se  susţinea,  că  pentru 
biserică  n’ar  fi  de  prea  mare  folos  bursa.  Atâţia  profesori  români  din 
această  ţară  sunt  streini  de  mişcarea  culturală,  care  porneşte  din  Bucu¬ 
reşti  şi  se  revarsă  departe  în  părţile  locuite  de  Români,  —  să  se  deâ 
acestora  bursa  pe  câte  un  an  ca  să  meargă  Ia  Bucureşti,  căci  aşa  mai 
bun  efect  va  dobândi  bursa  Ligii,  ideia  n’a  fost  fără  rezon,  —  dimpotrivă. 

In  toiul  discuţiei  însă  m’am  amestecat  şi  eu,  şi  «Tribuna»  din  Arad 
tni-a  publicat  prim  articolul:  « Biserica  culturală »,  în  care  căutam  să  înve¬ 
derez  că  şi  pentru  biserică  e  binevenită  bursa.  Articoiu!  cuprindeâ  o 
seamă  de  îndemnuri  şi  vederi  nouă,  pentrucă  să  adăpostim  în  sfera  vieţii 
bisericeşti  unele  probleme  de  ordin  culiurai  şi  religios,  —  nouă,  moderne 

—  şi  metoade  mai  rutinate  de  activitate  bisericească. 

Scriam  în  articolul  meu  despre  experienţele  mele  preoţeşti,  despre 
activitatea  şi  metoadeie  noastre  pastorale  de  azi,  cari  mi  se  par  insufi¬ 
ciente  cerinţelor  vremii  şi  aminteam  de  căi  şi  de  metoade  de  evanghe¬ 
lizare,  cunoscute  în  străinătate,  insistând  să  ne  ocupăm  şi  noi  cu  aiari 
înoiri  folositoare,  pentru  aprofundarea  vieţii  noastre  religioase  şi  pentru 
fortificarea  bisericii. 

Nu-mi  făceam  nici  o  iluzie  din  toată  treaba  scrisului  meu.  Nici  o 
ambiţie,  nici  un  câştig  personal  nu  urmăream,  intru  servirea  unui  ideal 
vremea  şi  împrejurările  îşi  aleg  totdeauna  pe  oamenii  necesari  şi  capabili, 

—  precum  îi  şi  avem.  Chemarea  vremii  o  poate  înţelege  însă  oricine  şi 
contribuţia  oricărui,  oricât  de  modestă  nu  e  de  despreţuit.  Fraţii  Schlăgel 

1  Cetită  în  cont,  preoţească  ia  Sibiiu  în  4  Oct.  n.  purtând  titlul:  Influenţele  so¬ 
ciale  (bune  şi  rele)  sub  cari  stă  educaţia  tineretului  adult  dela  15  ani  în  sus  în  paro¬ 
hiile  noastre  şi  mijloacele  de  îndreptare.  Textul  acelaş.  Autorul. 

—  în  fruntea  şcolii  romantice  din  Germania,  pornind  la  1802  revista  lor 
«Athăneum»  puseră  la  începutul  revistei  un  credeu,  în  substanţă,  de 
acest  înţeles: 

—  Scrisul  nostru  nu  porneşte  din  vre-o  ambiţie  deşartă,  sau  din 
vre-o  maimuţăreală  năimită  a  modei...  ci  dintr’o  profundă  necesitate  su¬ 
fletească,  căreia  nu  putem  rezistă  a  nu-i  dâ  expresie.  Scriem,  fiindcă  ne 
simţim  chemaţi  de  a  săvârşi  un  apostolat  nobil.  Aceste  simbolice  cuvinte 
pot  justifică  şi  la  noi  orice  îndemnuri  bune  şi  lucrarea  condeiului  oricui 
întru  susţinerea  şi  slujirea  problemei  noastre  religioase,  e  binevenită,  când 
ştie  indică  căi  nouă  şi  bune  pentru  de  a  o  rezolvi  norocos. 

Tot  atunci,  arhimandritul  Scriban  din  România  cetind  articolul  din 
«Tribuna»  îl  reproduce  în  «Neamul  Românesc»  din  20  Iulie  Nr.  85/1910 
sub  titlul:  Activitate  constructivă  în  biserică,  făcând  articolului  această  in¬ 
troducere  : 

«Dupăce  s’a  criticat  şi  s'a  dărimat  atâta,  se  simte  nevoe  în  biserică 
de  o  putere  care  să  dreagă  stricăciunile  venite  inevitabil  cu  tulburarea 
conştiinţelor.  Se  simte  nevoia  ca  simţul  religios  să  se  clădească  prin  fel  de 
fel  de  mijloace,  cari  stau  la  îndemâna  unui  om  activ.  Rolul  de  constructori 
vine  în  întâia  linie  preoţilor,  deşi  nici  societatea  laică  nu  trebue  să  fie 
rece  faţă  de  aceste  lucruri.  In  scopul  de  a  arăta  preoţilor  câte  căi  de 
lucru  li  se  deschid  în  această  privinţă,  reproducem  după  «Tribuna»  din 
Arad  observările  interesante  ale  unui  preot  de  dincolo  care  a  trăit  în 
America.  (Urmează  articolul).  Şi  încheie  astfel: 

«Adevărul  acestor  observări  îl  prinde  nu  acela,  care  nu  s’a  deprins  să 
facă  altceva  nimic,  decât  ce  a  apucat,  ci  acela  care  mai  ceteşte  ce  mai 
este  pe  aiurea.  Din  acestea  el  află  căi  nouă  şi  bune,  cari  pot  fi  între¬ 
buinţate  şi  de  el  în  îndeplinirea  lucrului  evanghelic.  Şi  văzând  cum  şi 
cu  cât  foc  alţii  lucrează,  prinde  şi  pentru  el  indemn  de  a  face  asemenea. 
E  necesar  deci  ca  preoţii  să  cetească,  să  observe,  să  se  îndemne  şi  să 
lucreze.» 

Şi  fără  de  o  astfel  de  apreciere  dreaptă,  din  partea  unui  bărbat 
strălucit  ai  bisericii  noastre  aş  fi  urmat  să  scriu,  ceeace  am  şi  publicat 
în  diferite  ziare:  chestiuni  religioase  de  perpetuă  actualitate  şi  valoare 
pentru  situaţia  sufletească  de  azi,  dar  mai  vârtos  pentru  îmbunătăţirea  ei  în 
viitor,  când  după  toate  presemnele  credinţele  religioase  vor  fi  mai  expuse 
atacurilor  ca  până  acum. 

A  negligâ  aceste  chestiuni  va  fi  o  duplă  nenorocire,  pentrucă  for¬ 
marea  caracterului  şi  a  conştiinţei  religioase  obşteşti  e  o  operă  mai 
uşoară  decât  reformarea  lor,  iar  cea  dintâi  ne  cruţă  munca  celei  de  a  doua. 

Ce  ne  va  aduce  ziua  de  mâne  nu  ştim.  Nădăjduim  însă  să  putem  fi 
pregătiţi,  pentru  ori-ce  ne  va  rândul  Dumnezeu.  Atâta  putem  conchide,  că 
dacă  ne  vom  îngriji  ca  tinerimea  de  azi,  care  e  primăvara  neamului  de  mâne 
şi  a  bisericei  viitoare,  o  vom  creşte  cu  toată  îngrijirea  şi  chibzuinţă  — 
vom  înfruntă  ori-ce  urgii  ale  viitorului  necunoscut. 

E  îndeobşte  cunoscut,  că  între  toate  bisericile  mai  frecventate  as¬ 
tăzi  sunt  cele  catolice.  A  lipsi  dela  biserică  catolicii  socotesc  a  fi  păcat  de 
moarte. 

Cum  se  explică  aceasta  ? 

Singura  explicare  e  creşterea  timpurie  şi  continuă  a  copiilor,  a  adul¬ 
ţilor  şi  a  credincioşilor.  Francisc  Xavier  zicea:  D aţi-mi  copiii  până  la  vârsta 
de  7  ani  şi  de  aici  în  colo  grijască  ori  cine  de  ei !  Şi  alergă  pe  stradele 
oraşului  Goa  sunând  dintr’un  clopoţel  şi  strângând  pe  copii  şi  pe  sclavi 
la  şcoală.  Şi  Xavier  lăsă  urme  neşterse  de  misionar  în  india. 

Târziu  a  înţeles  şi  înţeleg  unele  biserici  cuvintele  din  Proverbe  22.  6: 
învaţă  pe  copil  calea,  pe  care  trebuie  să  umble,  şi  când  va  îmbătrâni  nu 
se  va  abate  dela  ea. 

Să  începi  în  familie  şi  să  continui  în  biserică. 

Dacă  Fiul  cel  rătăcit  din  Evanghelie  a  putut  scoborî  atâtea  trepte  ale 
decădinţei  şi  depravării,  pricina  e  că  Părinţii  şi  Fraţii  şi  Preotul  i-au  fost 
complici. 

Un  tată,  un  bărbat,  care  nu  e  în  stare  să  ţie  familia  sa  alipită  de 
Mântuitorul  Christos,  prin  puterea  atractivă  a  Mântuitorului  cu  viaţa  sa 
proprie,  nu  e  de  dorit  nici  de  ajutor  nici  în  biserică.  In  locuri  şi  afaceri 
publice  nu  poate  face  nimica  pentru  Dumnezeu,  acela,  a  căruia  casă  e 
pustiită  şi  sguduită  de  răsvrătiri  împotriva  lui  Dumnezeu. 

Cel  dintâiu  cerc  al  împărăţiei  lui  Dumnezeu  este  familia. 

Christos  a  adus  un  copii  în  mijlocul  ucenicilor  săi  şi-a  zis: 

«Unora  ca  acestora  este  împărăţia  iui  Dumnezeu»  —  Şi  când  ne- 
gligăm  pe  aceştia,  negligăm  împărăţia  Iui  Dumnezeu. 

Dacă  în  casă  nu  se  sălăşluieşte  adevărul  —  în  societate  lipseşte  sin¬ 
ceritatea;  nu  este  onestitate  în  familie  —  lipseşte  şi  în  public;  nu  e  pa¬ 
triotism  în  familie  —  lipseşte  curăţenie  în  politică.  Biserica  fără  copii  şi 
fără  tinerime  însemnează  familie  fără  obiceiul  rugăciunii ;  dacă  lipseşte 
cucernicia  în  casă,  şi  în  biserică  lipseşte  spiritul  de  cucernicie. 

Observăm  şi  o  fierbere  în  viaţa  noastră  internă,  o  prefacere  spre 
bine  anticipează  cei  tineri  activi ;  o  revoluţie  fatală  —  clătină  din  cap  bă¬ 
trânii.  Această  prefacere  e  pe  întregul  vieţii. 

Sunt  şi  apostoli  ai  desnădejdii,  cari  nu  văd  raze  de  lumină  pe  ori¬ 
zontul  negru  al  vieţii,  unde  se  adăposteşte  necredinţa,  scepticismul,  ne¬ 
păsarea  şi  în  progresul  netăgăduit  ce-1  facem  ei  nu  văd  decât  vijeliile  unei 
apropiate  desolaţiuni,  şi  se  plâng  că  biserica  şi  preoţii  îşi  pierd  rolul  cum- 
panitor  în  vieaţă. 

Optimiştii,  şi  tot  omul  cinstit,  integru  şi  cari  în  viaţa  şi  faptele  lor 
se  hrănesc  din  prisosul  tăriei  convingerilor  profunde,  şi  se  aruncă  pe 
terenul  muncii  vieţii  cu  tot  focul  entuziasmului  au  drept  să  fie  optimişti 
—  sunt  pe  drum  spre  Emaus  şi  cu  ei  este  Dumnezeu. 

Ce  va  fi  în  viitorul  Bisericii? 

O  vreme  de  fecunditate  sufletească,  anticipăm. 

Insă  ea  nu  se  va  pogorî  din  cer,  ca  oarecând  îngerul  tulburător 
de  apă  lecuitoare,  ci  ea  se  va  înălţă  de  pe  pământ,  din  oameni  cu  con¬ 
ştiinţă  trezită,  pe  două  căi: 

1.  Renaşterea  activităţii  personale  şi 

2.  Renaşterea  slujbei  educative  a  Bisericii. 

Deci  din  parohii,  prin  influenţa  şi  zelul  preoţilor,  apoi  prin  coope¬ 
rarea  tuturora.  Noi,  sarea  pământului,  avem  să  pregătim  vremea  cea  bună, 
şi  noi  putem  fi  şi  fatalitatea  poticnirei. 

fnffuinţele  sociale  de  azi  nu  pot  fi  mai  rele  ca  la  întemeierea  bi¬ 
sericii,  dar  nici  cu  mult  m^i  prielnice.  E  plin  pământul  de  creştini,  dar 
Mântuitorul  nu  e  deplin  în  inima  şi  în  mintea  lor.  Şi  conştient  ori  in¬ 
conştient  îl  gonim  de  unde  el  trebuie  să  se  sălăşluiască. 

Din  timpul  goanelor  inquiziţiei  s’a  păstrat  o  caracteristică  legendă  re¬ 
ligioasă  spaniolă.  Intr'o  noapte,  paznicii  păzeau  în  temniţe  o  ceată  de 
creştini,  destinaţi  peirii.  Unul  din  paznici  avu  peste  noapte  o  viziune  de¬ 
osebită:  isus  Christos  îi  se  înfăţişă  în  haină  albă  strălucitoare,  ca  în  di¬ 
mineaţa  învierii  Sale,  şi-i  zise:  Străjere,  aruncă  lăcatul  temniţei  şi  slo¬ 
boade  mucenicii  mei,  e  păcat  să  sângereze  azi  pentru  mine  1  Paznicul  se 
înduioşa,  dar  răspunse:  Aşa-ţi  trebuie  Doamne,  dacă  ai  lăsat  să  judece 
oameni  pentru  Tine!  Lumina  dispăru,  rămânând  străjerui  în  bezna  fioroasă, 
în  care  s’a  deşteptat  cu  frică. 

Neamul  nostru  pe  atunci  dete  multe  şi  măreţe  dovezi  de  iubire  pen¬ 
tru  Christos.  E  un  popor  religios  din  instinctele  sale  cele  mai  profunde 
şi  mai  genuine.  El  a  iubit  Biserica  sa  chiar  şi  atunci,  când  steteâ  în  faţa 
prigonirilor  celor  mai  aprige,  chiar  lipsându-se  de  ori-ce  înlesniri  ale 
sorţii,  încăpute  vremelnic  în  manile  streinilor  atotputernici. 

Pe  vremea  epocei  caivinizante  din  istoria  bisericii  noastre  româneşti 
dietele  ardeleneşti  aduseră  legi,  cari  probabil  s’au  şi  aplicat,  că  credincioşii 
români  sunt  datori  să  cerceteze  biserica  şi  să  primească  catehizare  din 
partea  preoţilor  calvinizanţi,  iar  lipsirea  de  J  ori  nejustificată  în  mod  ac¬ 
ceptabil  se  pedepsea  cu  bătăi  cumplite,  cu  închisoare  şi  chiar  cu  pierderea 
vieţii.  (Vezi :  Libertatea  conştiinţei  religioase  în  Ardeal,  de  prepozitul  Mol- 
dovan,  în  «Arhiva»).  Aceste  drastice  măsuri  erau  pentru  înstrăinarea  din 
ogaşia  legii  strămoşeşti. 

în  timpul  mişcării  prozelitiste,  probabil  s’a  introdus  datina  examenului 
religios,  care-1  prestau  tinerii  nupturienţi  din  religie,  constătător  din  diferite 
rugăciuni  şi  simbolul  credinţei.  Această  dispoziţie  s’a  abrogat  deodată  cu 
organizarea  şcoaieior  confesionale  ulterioare,  în  cari  instrucţia  religioasă 
avea  să  dobândească  un  teren  mai  corăspunzător  şi  o  extindere  mai  în¬ 
semnată,  conform  scopului  urmărit  în  şcoală:  formarea  caracterului  reli- 
gios-morai.  Dar  tratarea  religiei  e  atât  de  stingherită,  încât  pe  cunoştinţele 
din  şcoala  de  azi  şi  mai  puţin  se  poate  clădi,  ca  în  trecutul  de  ignoranţă 
religioasă,  când  sufletul  şi  mintea  erau  mai  netuiburate. 

După  terminarea  şcolii  poporale,  tinerimea  se  ştie  că  ajunge  în  astfel 
de  stadiu  de  absolută  libertate,  încât  părinţii  nu  o  mai  pot  ţinea  în  frâu, 

iar  biserica  nu  se  interesează  de  ea,  şi  abia  se  mai  întâlneşte  cu  ei  până 
când  se  însoară  şi  se  mărită,  când  întră  în  şirul  contribuabililor,  cu  dato- 
rinţele  şi  drepturile  prescrise  în  Statutul  organic. 

Atunci  ei  şi-au  uitat  ce-au  învăţat  din  religie  în  şcoală,  iar  dacă  îşi 
aduc  aminte  de  câte  ceva  —  cunoştinţele  lor  sunt  formaliste,  moarte  şi 
fără  putere  asupra  caracterului,  a  voinţei  şi  a  simţemintelor  lor. 

Instrucţia  religioasă  defectuoasă  în  şcoală,  necontinuată  şi  neîndreptată 
în  celelalte  stadii  ale  vieţii  destinate  complectării  culturii  individuale,  pro¬ 
duce  ravagii  primejdioase  atât  in  pătura  de  jos  a  poporului,  cât  şi  în 
pătura  intelectuală. 

Ca  un  mijloc  de-a  îndrepta  aceste  stări  şi  a  contribui  la  o  mai  în¬ 
grijită  educaţie  a  tinerimei,  am  pregătit  şi  noi  Regulamentul  pentru  tine¬ 
rimea  adultă  din  protopopiatul  nostru. 

De  când  am  adus  acest  Regulament,  am  căutat  să-l  introduc  şi  în 
parohia  mea,  dupăce  mai  înainte  organizasem  încâtva  tinerimea  prin  o 
societate  de  cântări  şi  de  lectură,  dar  m’am  încredinţat  că  cu  regulamente, 
oricât  de  perfecte,  nu  se  poate  organiza  vieaţa  tinerimii.  Regulamentul 
opreşte  jocul  în  anumite  vremuri,  opreşte  jocul  de  cărţi  şi  reglementează 
distracţiile  tinerimii.  Aceste  prohibiţiuni  şi  restricţiuni  ie  rezolvă  de  sine 
o  educaţie  religioasă  timpurie  şi  sistematică,  prin  care  omul  ajunge  la 
control  propriu  şi  acesta  îl  determină  a  fi  cumpătat  în  toate.  Cumpătul 
şi  decenţa  sunt  virtuţi  numai  atunci,  când  ele  rezultă  din  libertatea  indi¬ 
vidului,  fără  restricţiile  legii  şi  ale  regulamentelor. 

Omul  e  făcut  în  parte  cum  face  glăjarul  sticla  suflând  din  lăuntru, 
dar  şi  cum  încheie  ciubărarul  vasul  cu  cercurile  pe  din  afară,  însă  des- 
voitarea  omului  e  ca  desvoitarea  floarei,  care  creşte  sub  îmbulzeala  şi 
forţa  vieţii  lăuntrice  şi  problema  creşterii  religioase  e,  cum  să  creezi  acea 
vieaţă  lăuntrică,  din  care  se  desvoaltă  caracterul  adevărat  nobil. 


Necumpătarea,  luxul,  alcoolismul  şi  alte  viţii  îngrijitoare  în  stadiul 
acesta  al  vieţii  dela  15  ani  în  sus  se  manifestează. 

Ca  şerpii  înveninează  sufletele  adulţilor  şi  ca  plăgile  din  Egipet 
năvălesc  asupra  lor. 

Societăţile  de  moralitate  ca  şi  regulamentele  restrictive,  ca  şi  predi- 
cele  vehemente  împotriva  acestor  viţii  —  n’au  nici  un  folos  statornic.  Pe 
cei  stăpâniţi  de  ele  îi  îndârjesc  şi  mai  mult,  şi  îi  îndepărtează  şi  mai  tare 
de  cuvântul  preoţesc  şi  în  biserică  de  preot. 

Poţi  opri  pe  o  vreme,  cum  opreşti  apa  ridicând  un  zăgaz  în  matca 
unui  părăiaş.  Dar  acesta  adunându-şi  apa,  atâta  clocoteşte  şi  se  infuriază, 
încât  sau  rupe  zăgazul  şi  se  eliberează  sau  sapă  găuri  ascunse  şi-şi  con¬ 
tinuă  drumul. 

Metodul  de  salvare  e  cu  totul  de  altă  natură.  Principiul  lui  Christos 
e:  a  învinge  răul  cu  binele,  înfiinţând  societăţi  de  distracţie  pentru  alun¬ 
garea  monotoniei  vieţii  adulţilor,  iar  mai  presus  de  toate:  angajându-o  la 


o  muncă  spirituală  serioasă  şi  sistematică. 

Biblia  întreagă  se  spicueşte  în  şcoală  în  excerpte,  nu  totdeauna  no¬ 
rocos  alese,  astfel  că  elevii  nu  se  aleg  cu  nici  o  ideie  clară  despre  legile 
Bibliei,  literatura,  cronologia  şi  filozofia  ei,  rămânând  afară  chiar  şi  su¬ 
blimele  principii  etice  ale  profeţilor,  de  o  valoare  educativă  excelentă. 
Educaţia  religioasă  în  situaţia  actuală  constă  cu  deosebire  din  lecţii  omi- 
letice,  folosîndu-se  Biblia  de  magazin  cu  pasage  sugestive  pentru  vieaţă. 
Ea  nu  dă  sisteme  complecte  de  idei  religioase,  cari  singure  sunt  în  stare 
a  determină  felul  de  cugetare  şi  caracterul  religios-moral  al  elevilor.  în 
situaţia  dată  trebue  să  ne  luăm  refugiul  la  Biserică  şi  familie,  adresându-ne 
părinţilor  şi  preoţilor  şi  punând  în  sarcina  lor  această  mare  responsabili¬ 
tate  pentru  viitorul  Bisericii. 

Preotul  însă  să  ştie  cum  să  sfătuiască  pe  mame,  cum  să  urmeze  întru 
împărtăşirea  copiilor  de  vieaţă  sufletească.  Apoi  să  înfiinţeze  societăţi  re¬ 
ligioase  de  femei,  controlând  cum  se  respectă  şi  se  aplică  sfaturile  salel 

Iată  cum  ar  trebui  să  înceapă  cu  mamele,  arătându-le  cum  pot  sădi 
copiilor  vieaţa  sufletească.  Mama  poate  conduce  pe  copil,  de  când  e  mic 
şi  silindu-1  cu  autoritatea  ei  să  facă  ceeace  ea-i  spune.  II  poate  învăţa  cu 
cuvântul,  cu  fapta,  cu  exemplul,  că  ceeace  săvârşeşte  copilul  să  i  se  pre¬ 
facă  în  obiceiu  şi  obiceiul  să  se  preschimbe  în  a  doua  natură.  Mama  î-1 
poate  obişnui  să-şi  pună  jucăriile  în  ordine  la  locul  lor,  când  a  isprăvit 
jocul.  II  poate  face  atent  Ia  neajunsurile,  cari  îl  vatărpă  pe  el  şi  pe  alţii 
din  neglijenţa  lui.  II  poate  deprinde  Ia  ordine. 

Instrucţia,  ordinea,  exemplul  poate  desvoltâ  în  el  disciplinare  proprie. 
Mama  însă  poate  aspiră  să  ajungă  şi  la  mai  mult  ca  atâta.  Să  creeze  în 
copil  izvor  de  acţiune.  Mai  mult  decât  o  ordine  externă.  îmbrăcămintea 
ca  şi  adjustarea  externă  încă  indică  caracterul  copilului.  A-l  creşte  religios 
e  mai  mult  decât  a-l  conduce  şi  a-l  itistruâ.  Să-i  sădească  în  intern  un 
caracter  religios-moral,  că  dacă  va  ieşi  în  vieaţă  de  sub  ochii  şi  de  sub 
autoritatea  ei,  dacă  va  uită  instrucţiile  mamei  şi  va  ajunge  la  alte  exemple, 
decât  cele  văzute,  să  rămâie  ceeace  a  dorit  ea,  păstrându-şi  copilul  izvorul 
vieţii  nobile  în  sufletul  său. 

Dar  mama,  sau  învăţătorul,  sau  preotul  nu  poate  da  nimănuia,  ceeace 
însuşi  nu  are.  Să-l  îndemni  să  meargă  la  Biserică,  iară  tu  nu  mergi,  să 
nu  fumeze,  iară  tu  fumezi  1  îl  poţi  pe  copil  să-l  opreşti  a  face  ce  tu  faci, 
dar  indignarea  lui  va  fi  nemărginită  pentru  astfel  de  oprelişti  vremelnice. 
Fariseismul  tău  nu-I  va  acoperi  nici  nu-1  va  justifică  micul  observator. 

Iar  în  chestiuni  de  credinţă  e  tot  aşa. 

Tu  crezi  că  Christos  e  numai  un  chip  pe  părete  şi  pretinzi  ca  co¬ 
pilul  să  crează  şi  să  simţească  că  e  viu,  că-1  aude,  şi-i  ajută. 

Rugăciunea  tu  o  consideri  vorbărie  seacă  şi  pretinzi  ca  el  să  aibă 
cea  mai  fină  elevaţie  sufletească  când  se  roagă. 

Nu  pretinde  insă  a  fi  copilul  tău,  ce  însuţi  nu  eşti.  Nu’ţi  pune  mască 
pe  obrazul  tău,  căci  e  rău  şi  nefolositor  lucru.  Copilul  va  îndrăgi  o  mamă 

reală,  oricât  de  săracă,  iar  nu  una  falsă,  oricât  de  bogată. 

Nu  eşti  cucernic  şi  vrei  să  fie  copilul  tău,  arată  respect  pentru  cei 
cucernici,  şi  nu  critică  cele  religioase  în  auzul  copilului  tău!  Nu  eşti 
religios?  —  Mergi  Ia  cei  religioşi  în  biserică  cu  copilul  tău,  şi  sprijineşte 
lucrurile  religioase. 

Iov  zicea: 

O  de-aş  şti  unde  să-l  găsesc, 

Să  mă  duc  înaintea  feţii  lui, 

Să  aştern  înaintea  lui  toate  durerile  mele, 

Să  aud  cu  urechile  mele  ce-mi  va  grăi 

Şi  eu  să  simţesc  ce-mi  va  spune  mie !  (Iov.  Cap.  23,  3—9.) 

Dacă  n’ai  fost  religios  —  Dumnezeu  e  mulţumit  să  ai  şi  numai 
dorinţa  ferbinte  a  Iui  Iov. 

Preotul  între  adulţi  să  caute  a  întări  baza  legăturilor  familiare,  pu¬ 
nând  în  evidenţă  temeiul  ei  religios  şi  moral.  Concepţia  sublimă  a  familiei 
să  le  fie  clară  şi  vie,  căci  ea  trebue  să  fie  tipul  ordinei  sociale  creştine, 
cu  un  tată  ceresc,  iar  fiii  pământului  într’o  desăvârşită  frăţietate. 

Familia  e  prima  şi  cea  mai  veche  organizaţie  din  lume  şi  e  mama 
tuturor  organizaţiilor  sociale.  Din  familia  patriarhală  s’a  desvoltat  biserica 
patriarhală  şi  din  aceasta  stăpânirea  patriarhală.  Poporul  e  doar  colecţia 
familiilor,  iar  biserica  o  combinaţie  a  căsniciei.  Precum  e  familia  întâiu 
şi  familia  e  mama  societăţii,  astfel  familia  e  un  tip. 

«Tatăl  nostru»,  e  mai  mult  decât  o  recunoaştere  a  relaţiunei  noastre 
faţă  de  Dumnezeu;  ea  e  şi  recunoaşterea  relaţiunei  dintre  noi,  şi  rela- 
ţiunea  dintre  noi  e  relaţiunea  ce  o  au  fraţii  într’o  familie,  precum  rela- 
ţiunea  faţă  de  Dumnezeu  e  relaţiunea  fiilor  faţă  de  Părintele  lor. 

Primul  fapt  ce  trebue  fixat  e  că  temeiul  legăturii  familiei  sunt  părinţii. 

Copiii  nu  de  aceea  sunt  fraţi  pentrucâ  au  unele  asemănări,  tempe¬ 
ramente  similare,  nu  fiindcă  în  mod  natural  sunt  originali,  ci  fiindcă  sunt 
fii  aceluiaş  tată  şi  mamă.  Alipirea  şi  loialitatea  faţă  de  mamă  şi  de  tată 
face  familia  una.  Astfel  loialitatea  faţă  de  Dumnezeu,  face  rassa  omenească 
una.  Acesta  e  primul  fapt  fundamental. 

O  frăţietate  a  oamenilor?  Pot  înţelege  pentruce  sunt  frate,  cu  omul, 
care  mi-e  congenial,  care  cugetă  ce  eu  cuget,  şi -i  pjace,  ce  mie-mi  place, 
de  ce  sunt  frate  cu  celce  e  din  neamul  meu,  din  satul  meu,  din  ţara  mea, 
cu  care  mă  întâlnesc  zi  de  zi,  dar  n’aş  înţelege  de  ce  sunt  frate,  cu  celce 
trăeşte  pe  cealaltă  parte  a  globului,  dacă  n’aş  şti  că  în  Cer  e  «Tatăl  no¬ 
stru»,  care  are  atâta  prisos  de  iubire,  încât  o  putem  simţi  din  belşug  cu 
toţii,  darurile  lui  şi  binecuvântările  lui. 

A  doua  notă  caracteristică  a  familiei  sunt  legile  cari  o  conduc  în 
relaţiunile  reciproce,  cari  legi  au  a  se  proiectă  în  relaţiunile  indivizilor 
din  societate. 

Legile  societăţii  de  azi  sunt  cât  se  poate  de  antagoniste  principiilor 
Evangheliei.  Principiul  curent  al  vieţii  industriale  ar  fi  acesta :  Plată  lesne 
lucrătorilor  şi  preţul  cel  mai  înalt  al  mărfii.  Ne  întrebăm  cu  tot  dreptul 
şi  ne  revoltăm  în  conştiinţa  noastră  de  creştini:  Ce  armonie  socială  se 

poate  sălăşlui  în  societate  cu  un  astfel  de  principiu!  Să-l  aplicăm  Ia  fa¬ 
milie:  tata  şi  mama  care  se  jertfesc  mai  mult  pentru  copii,  să  aibă  răs¬ 
plata  cea  mai  mică!  Ce  fel  de  familie  ar  fi  şi  aceea?  Sau  să  luăm  alt 
aforism  social  cu  fatale  consecvenţe  în  vieaţâ:  «Celce  munceşte  şi  e  harnic 
să  trăiască,  cel  slab  şi  neajutorat  să  piară» ! 

Este  şi  aceasta  o  normă  recomandabilă  pentru  interiorul  vieţii  fami¬ 
liare  şi  pentru  ordinea  socială  care  va  să  vie?  Să  analizăm  însă  puţin 
realitatea. 

Copilul  cel  fraged  stă  înfăşat  în  braţele  mamei  sale.  E  creatura  cea 
mai  neajutorată  dintre  toate  fiinţele  de  pe  faţa  pământului,  căci  toate  la 
anumită  vreme  după  naştere  îşi  caută  singure  hrana  cea  zilnică.  Dar  co¬ 
pilul  cum  creşte?  Toţi  din  casă  îi  stau  într ajutor,  dela  frăţiorul  ce!  abia 
răsărit,  până  la  tatăl  cu  fruntea  încreţită  de  griji.  Toţi  ai  casei  merg  în 
vârful  degetelor  în  jurul  leagănului,  ca  să  nu  conturbe  somnul  lui  de 
odihnă  şi  de  tărie.  Tatăl,  când  întră  în  casă  vorbeşte  încet  ca  să  nu-1  de¬ 
ştepte.  Iar  la  miezul  nopţii  când  micuţul  plânge  îl  plimbă  pe  braţe  ca  să 
se  domolească,  să  înceteze  şi  să  poată  adormi.  Dela  nici  un  serviciu  nu-i 
dispensează  micul  rege.  Pe  el  îl  ţine  în  viaţă  şi-l  ajută  să  se  desvoalte 
iubirea  noastră,  grija  noastră  necontenită. 

Să  transpunem  acest  principiu  în  toate  daraverile  vieţii  şi  ordinei 
sociale  şi  ne  vom  trezi  că  am  rezolvat  problema  vieţii  noastre,  exprimată 
de  Pavel  apostolul  zicând:  «Purtaţi  unu!  altuia  sarcinile  voastre  şi  aşa 
veţi  plini  legea  lui  Christos!» 

Tinerimea  de  ambele  sexe  are  lipsă  a  se  sălăşlui  în  această  idilă  a 
vieţii,  a  i-se  repetă,  explică,  a  i-se  întreţese  în  modul  de  judecare,  prin 
educaţia  de  care  se  împărtăşeşte.  La  încheierea  vârstei  tinereşti  trece  în¬ 
săşi  în  stadiul  vieţii  casnice,  pentru  care  trebue  să  fie  pregătită. 

In  anticitate  Roma  imperială  nu  avea  şcoli,  nu  eră  educaţie,  decât 
instrucţie  în  gimnastică  şi  oratorie.  Dar  tot  în  aceiaş  vreme,  în  Palestina 
toţi  copiii  poporului  erau  primiţi  în  sinagogă  pentru  educaţie  religioasă. 
Nu  trebue  să  ne  închipuim  vre-un  sistem  modern  de  educaţie  ca  astăzi. 
Dar  din  sinagogă  prii)  răspândirea  creştinismului  s’a  transplantat  in  Eu¬ 
ropa  şcoala  confesională  de  azi.  In  sinagogele  evreeşti  se  învăţă  istoria 
poporului  evreesc,  zilele  lui  de  mărire  şi  de  încercare,  faptele  bărbaţilor 
celebri,  Legea,  genealogia  părinţilor,  se  înfăţişă  icoana  cutărei  familii  evla¬ 
vioase  ori  păcătoase  şi  sfârşitul  lor. 

Sfânta  Scriptură  se  propune  tinerimei  de  bisericile  înaintate  de  azi 
în  aşa  numitele  şcoli  de  Dumineca  şi  şcoli  biblice,  unde  ziua  Duminecii  e 
într’adevâr  ziua  elevaţiei  şi  a  zidirii  sufletului  obştesc. 

Din  raportul  al  69-lea  a!  Institutului  şcoalei  de  Dumineca  din  Anglia 
scot  aceste  câteva  informaţiuni :  în  anul  1911  au  funcţionat  217,509  cati- 
heţi,  numărul  elevilor  sub  15  ani  a  fost  2.560,667,  iar  în  clasele  biblice 
677,489  inşi.  Au  primit  confirmaţia  anul  trecut  254,283  indivizi.  Institutul 
dispune  de  o  avere  considerabilă,  publică  manualele  din  toate  şcoalele  şi 

redactează  o  mulţime  de  broşuri  religioase  pentru  familie,  dispune  în 
multe  locuri  de  bogate  biblioteci  publice  pe  sama  muncitorilor  şi  a  pu¬ 
blicului.  Un  muzeu  biblic,  cu  vederi  din  pământul  sfânt,  cu  obiecte  des¬ 
coperite,  cu  relievuri  sfinte,,  cu  animale,  paseri,  plante  biblice  etc.  atrag 
la  Londra  imense  cete  de  vizitatori  din  toate  colţurile  imperiului. 

O  mulţime  de  oameni  de  ştiinţă,  clerici  şi  mireni,  sunt  angajaţi  în 
slujba  acestui  institut,  studiind,  selectând  materialul  ce  se  propune  în 
şcolile  lor  religioase.  Adunările  generale  anuale  ale  şcoalei  sunt  împreu¬ 
nate  cu  mari  manifestaţiuni  culturale  şi  religioase. 

Intr’un  foileton  al  «Telegrafului  Român»  am  arătat  cum  se  distribue 
materialul  în  astfel  de  şcoli  —  dar  ce  poate  demonstra  un  picur  de  apă 
forţa  şi  influinţa  acestui  ocean,  care  stâmpără  setea  tineretului  adult  şi  a 
întregei  biserici  actuale  în  Anglia! 

Sfânta  scriptură  nu  e  o  carte  omogenă,  dintr’un  singur  timp,  ci  e 
icoana  diferitelor  stadii  de  cultură,  gama  întreagă  a  temperamentelor  ome¬ 
neşti,  a  etăţilor,  a  mentalităţilor  se  oglindeşte  într’ânsa.  Sunt  cărţi  cu  bună 
influinţă  asupra  tinerimii,  şi  ar  fi  interesant  să  studieze  cineva  sufletul  ti- 
nerimei  noastre,  şi  să  deschiză  sferele  de  imaginaţie  cu  ton  curat  şi  idea¬ 
list  al  cărţilor  biblice.  Să  ne  preocupe  alcătuirea  unei  biblii  pe  sama  tine- 
riniei,  cum  se  vorbea  anul  trecut  de  o  biblie  şcolară.  Cu  păţăniile  lui  losif, 
cu  Moise,  cu  tinereţele  lui  David,  cu  aventurile  lui  Samson,  cu  Rut  vir¬ 
tuoasa,  cu  eroina  Estira.  cu  casta  Salomeia,  cu  Daniil  şi  soţii  lui.  Acesta  e 
un  principiu  la  alcătuirea  Bibliei  pentru  tinerime.  Şi  să-l  combinezi  cu  o 
biblie  a  vieţii  rustice,  cu  oda  plugarului,  a  economiei  de  vite  şi  a  mo¬ 
mentelor  mai  însemnate  din  vieaţa  de  fericire  şi  de  încercare. 

Ţinta  întregei  educaţii  să  fie  fixată  în  formarea  caracterului,  în 
care  să  se  proiecteze  principiile  etice  ale  profeţilor  evreeşti  şi  complec- 
tarea  lor  prin  Evanghelie  şi  întărit  de  harul  tinereţelor  creştineşti. 

Astfel  pregătită  tinerimea  noastră  adultă  să  presteze  un  fel  de 
examen  de  pietate  cum  se  cerea  de  un  binevoitor  al  bisericii  noastre  în 
vremea  tulburărilor  propagandei  catolicismului  manifestate  cu  prilejul  pro¬ 
cesului  călugăriţelor  catolice  din  Iaşi.  Astfel  de  examen  ar  înlocui  la  noi 
confirmaţia  din  Biserica  latină,  de  care  nu  s’au  putut  despărţi  nici  protestanţii 
pentru  bunătăţile  ei. 

In  chipul  acesta  s'ar  deşteptă  o  nouă  vieaţă  a  sufletelor  din  biserica 
noastră,  din  candela  căreia  untul  de  lemn  e  pe  sfârşit  şi  să  nu  aşteptăm 
până  ce  sectarismul  îndrăsneţ  şi  falsa  emancipare  ne  vor  îmbiâ  untul  lor 
de  lemn  necuvios  în  candilele  noastre  stânse. 

Aceste  constatări  şi  propuneri  le  fac  în  adunarea  noastră  preoţească, 
ca  noi  întâi  să  le  cunoaştem  importanţa  şi  folosul.  Moralitatea  şi  religio- 
sitatea  obştească  dela  noi  se  îndrumă  mai  întâiu.  E  vocaţia  noastră  de 
mare  valoare.  Moralizatori  publici  mai  sunt  ei  destui,  înaintea  şi  în  urma 
noastră.  Şi  influinţa  noastră  e  paralizată,  sau  nemanifestată.  Gazetarii  pro¬ 
fani  încă  nu  declină  vocajiunea  lor  de  moralizători  publici.  Dar  între  das- 

călii  morali  sunt  trei  categorii  şi  gradaţiuni.  Nu  va  strică  să-î  cunoaştem. 
Sunt  dascăli  morali  empirici,  legalişti  şi  spirituali.  Nu-i  mai  socotim  pe  de- 
magogii  populari,  prorocii  cei  falşi,  cari  n’au  urechea  îndreptată  spre  cu¬ 
vântul  lui  D-zeu  ci  spre  adâncul  glasului  obştesc,  cari  încurajează  preju- 
diţiile  şi  alintează  dorinţele  cele  păcătoase  ale  mulţimii.  Demagogul  nu 
caută  să  înveţe  şi  să  ajute,  ci  să  se  vâre  ca  parazitul  sub  pielea  mulţime). 
Dascălul  empiric  observă  vieaţa  şi  din  observările  lui  deduce  anumite 
maxime  etice.  Anumită  conduită  aduce  bogăţie,  tihnă,  fericire,  o  numesc 
bună,  care  înlătură  acestea  o  numesc  rea.  Ei  cunosc  unele  norme,  dar 
nu  cunosc  principii.  Normele  lor  chiar  şi  legaliştii  le  condamna  uneori 
de  neînţelepte  şi  de  necorecte.  Legaliştii,  fie  din  experienţă,  fie  din  ob¬ 
servaţie  stabilesc  anumite  legi  de  vieaţă,  pe  cari  Ie  sprijinesc  pe  anumite 
autorităţi,  umane  sau  divine.  Virtutea,  după  concepţia  lor  e  supunerea 
faţă  de  lege  —  fără  alte  consideraţii. 

Dascălul  spiritual  e  superior  faţă  de  cei  doi  amintiţi.  El  se  întreabă: 
Pentruce  s'a  promulgat  cutare  lege,  pentruce  o  susţine  Biserica,  pentruce 
o  propune  D-zeu?  El  socoteşte,  că  legile  lui  D-zeu  sunt  însăşi  natura  lui 
D-zeu  şi  legile  iui  D-zeu  sunt  şi  legile  omului,  pentrucă  e  făcut  după 
chipul  şi  asemănarea  lui  D-zeu.  Autoritatea  legii  o  consideră  totdeauna 
internă,  iar  nu  externă. 

Dascălul  empiric  condamnă  pe  Iegalist,  că  e  dogmatic,  pe  spiritual  că 
e  vag  şi  mistic. 

Legalistul  impută  empiricului  că  e  fără  autoritate  şi  neştiinţific,  spiri¬ 
tualului  că  e  individualist  şi  mistic.  Iar  dascălul  mistic  are  drept  sa-i  cri¬ 
tice  pe  amândoi,  pe  empiric  că  înlocueşte  prudenţa  cu  virtutea,  iar  pe 
Iegalist  că  pune  în  locul  vieţii  spontane  de  iubire  supunerea  de  frică. 

Să  cetim  numai  cu  atenţiune  Proverbele  şi  Eclesiastul  şi  ne  vom 
convinge  că  empiricii  nu  sunt  numai  de  azi,  ci  foarte  vechi. 

«Sprijineala  omului  necredincios  în  necazul  tău  e  ca  măseaua  scorbu- 
roasă  ca  şi  piciorul  cel  scrintit  —  detestând  ajutorul  deaproapelui.  Aştepţi 
să  te  saturi  în  ea  şi  în  toată  clipa  te  poţi  trezi  cu  o  fulgerare  în  gură, 
sau  vrei  să  duci  povara  din  spate  şi  piciorul  scrintit  te  doboară  la  pământ». 
Aceasta  ţi-o  repetă  şi  prudentul  de  azi,  care  te  face  atent  cu  cine  să  te 
însoţeşti. 

Sau  să  ascultăm  şi  pe  Ecleziastul  VII  17—18:  «Nu  fii  prea  drept, 
nici  să  ajungi  prea  înţelept  —  de  ce  ţi-ai  eşî  din  fire,  nici  prea  imoral, 
nici  prea  prost  —  de  ce  să  mori  cu  zile». 

Concluzia  satirică  a  Regelui  Solomon  sună:  Fi  numai  atâta  de  virtuos 
cât  cere  opinia  publică  din  vremea  ta,  mai  mult  decât  atâta  e  periculos, 
mai  puţin  e  fatal. 

Dar  astfel  de  enunţiaţiuni  nu  trebue  să  fie  dătătoare  de  măsură  pentru 
noi  preoţimea,  cari  vrem  să  fim  altfel  de  dascăli,  decât  empiricii. 

Nu  fi  prea  dtept?  Este  aceasta  vrednică  maximă  care  să  se  pro¬ 
iecteze  în  faptele  şi  judecăţile  noastre?  Se  pare  că  acest  sistem  de  pru- 

denţă  apasă  mult  în  cumpănă  în  biserica  noastră  democrată,  la  tot  cazul 
spre  compromiterea  democratismului.  Acest  empirism  şi  pentru  probleme 
spirituale  bisericeşti  creaza  numai  soluţii  de  jumătate  şi  fărîme  de  reforme. 

Laicizarea  instituţiilor  noastre  se  constată  şi  de  personalităţi  foarte 
marcante  din  sânul  bisericii,  e  un  fenomen  caracteristic,  care  trebue  pe  noi 
preoţimea  să  ne  deştepte  şi  să  facem  Ioc,  pentru  regenerarea  vieţii  sufle¬ 
teşti  obşteşti,  soluţiilor  întregi  ale  problemelor  mari  vitale  din  vieaţa 
bisericească. 

Şi  acum  să  reasumez  făcând  încheierile  principale: 

1.  Să  se  introducă  cursuri  de  Duminecă  sistematice,  pentru  tinerimea 
adultă,  propuuându-se  Sfânta  Scriptură  după  principiile  indicate,  sau  alte 
principii  corespunzătoare  în  toate  parohiile. 

2.  Să  se  iniţieze  societăţii  religioase  pentru  mame  şi  seniori. 

3.  Să  se  introducă  prestarea  examenelor  de  pietate  pentru  absol¬ 
venţii  şcolii  de  Dumineca  şi  a  celei  biblice  înainte  de  a  întră  cineva  în 
şirul  parohieniior  —  spre  care  scop  pe  lângă  Preasfinţiţii  Arhierei  să  se 
institue  organe  speciale  cu  această  destinaţie  importantă. 

4.  Bărbaţi  competenţi  de  ştiinţă  să  pregătească  manuale  corespun¬ 
zătoare  şcolii  de  Dumineca  —  să  se  tipărească  la  Tipografia  Arhidiece- 
zană  şi  să  se  pună  la  dispoziţia  elevilor  pe  preţ  mic. 

Iar  preoţimea  abandonând  sistemul  predicelor  vehemente  în  contra 
diferitelor  viţii,  să  ne  angajem  cu  toată  însufleţirea  creşterii  sistematice  re¬ 
ligioase  a  tinerimei  şi  a  poporului  nostru.  Căci  ceeace  se  cere  aici  e 
numai  o  fărîmă  din  ceeace  îndeplinesc  alţi  preoţi  în  aşa  numita:  Misiune 
internă  religioasă,  care  dăinueşte  de  mult  în  alte  biserici  şi  este  forţa  car¬ 
dinală  a  preoţilor.  Tr.  Scorobeţiu. 


AMELIORAREA  DOTAŢIUN1I  PREOŢILOR  NOŞTRI. 

Cu  chestiunea  aceasta  ne-am  ocupat  mai  pe  larg  într’un  ar¬ 
ticol  publicat  în  numărul  7 — 8  din  acest  an  al  «Revistei  Teolo¬ 
gice»,  în  care  am  arătat  fazele  prin  cari  a  trecut  dotaţiunea  preo- 
ţimii  noastre  până  în  prezent,  cum  şi  împrejurările  cari  reclamă 
astăzi  în  mod  imperios  ameliorarea  ei.  Tot  atunci  aminteam  şi 
de  repeţitele  promisiuni  ale  guvernului  actual,  că  va  face  această 
ameliorare  din  visteria  ţării  şi  că  proiectul  de  lege  referitor  la  ea 
e  deja  gata  spre  a  fi  prezentat  cât  mai  curând  parlamentului. 

Faţă  de  aceste  promisiuni  ale  guvernului,  presupunând  că 
ele  aveau  să  fie  aplicate  cu  dreptate  şi  faţă  de  preoţimea  noastră, 
ni-se  impunea  o  atitudine  de  aşteptare  şi  în  acelaş  timp  de  pază, 
ca  nu  cumva,  prin  ajutorul  la  care  avem  şi  noi  acelaş  drept  ca 

şi  preoţimea  altor  confesiuni,  să  ni  se  vateme  drepturile  autonome 
ale  bisericii  şi  postulatele  juste  ale  preoţimii  noastre.  Dar  din 
această  atitudine  de  aşteptare  a  dreptăţii  şi  pentru  noi  ca  şi  pentru 
alţii,  am  fost  mişcaţi  prin  nişte  ştiri  îngrijitoare  colportate  prin 
publicistică  şi  cari  ne  prevesteau  o  nouă  nedreptate  pe  cale  a 
ni-se  face  îndeosebi  nouă,  preoţimei  ortodoxe  române. 

Ce  s’a  întâmplat? 

In  sezonul  mort  pentru  ziaristică  al  lunilor  de  vară,  câteva 
ziare  ungureşti  şi  după  ele  şi  cele  româneşti  au  adus  ştirea,  că 
dela  ameliorarea  dotaţiunii  preoţeşti,  contemplată  a  se  face  prin 
acordarea  de  cvincvenale,  vor  fi  exchişi  acei  preoţi,  cari  au  o 
cvalificaţie  mai  inferioară  de  8  clase  liceale.  Cum  majoritatea  co¬ 
vârşitoare  a  preoţilor  noştri,  din  cauza  lipsei  de  mijloace  şi  a  îm¬ 
prejurărilor  grele  de  studiu,  are  numai  o  astfel  de  cvalificaţie, 
ştirea  amintită  a  stârnit  amare  nemulţumiri  în  sânul  preoţimii  noa¬ 
stre.  Şi  cu  drept  cuvânt!  N’a  fost  destul  că  în  anul  1898,  când 
s’a  adus  prima  lege  de  congruă,  preoţimei  noastre  i  s’a  făcut  o 
mare  nedreptate,  acum  la  această  nedreptate  e  vorba  să  se  adaugă 
şi  o  a  doua.  N’a  fost  destul  că  atunci  s’au  creat  două  grada- 
ţiuni  de  întregire  a  venitelor;  până  la  1600  cor.  preoţilor  cu  8 
clase  liceale  şi  până  la  800  cor,  celor  cu  clase  mai  puţine,  evi¬ 
dent,  pentruca  preoţimea  noastră  în  majoritatea  ei  covârşitoare  să 
poată  fi  aşezată  în  clasa  a  doua,  acum  se  spune  că  această  ne¬ 
dreptate,  în  loc  ca  să  fie  ştearsă,  va  fi  confirmată  din  nou  şi  că 
preoţii  neîndreptăţiţi  atunci  pe  jumătate,  la  noua  ameliorare  pusă 
în  perspectivă  vor  fi  neîndreptăţiţi  pe  de-antregul.  Prin  aceasta 
a  doua  nedreptate  ar  fi  loviţi  mai  ales  preoţii  din  parohiile  mici 
şi  mai  sărace  sub  raport  material,  deci  tocmai  acei  preoţi  ai  no¬ 
ştri  cari  au  mai  mare  lipsă  de  ajutor.  Cu  timpul  asemenea  pa¬ 
rohii  ar  ajunge  să  nu-şi  mai  capete  preoţi,  prin  ceeace  s’ar  slăbi 
biserica  şi  sentimentul  religios-moral  al  poporului. 

Dar,  cum  spun,  ştirea  aceasta  a  fost  răspândită  numai  de 
ziare,  şi  noi  nici  până  acum  nu  ştim  din  izvor  autentic,  de  este 
ea  adevărată  ori  ba.  Ce  e  drept,  ea  n’a  fost  desminţită  direct, 
dar  nici  n’a  fost  confirmată  dela  locul  competent.  Dimpotrivă, 
bazându-ne  pe  nişte  mărturisiri  ale  contelui  Tisza,  ea  pare  a  nu  fi 
adevărată.  In  vorbirea  prin  care  contele  Tisza  a  deschis  conventul 
de  toamnă  al  bisericii  refoimate,  ţinut  în  Pâpa,  a  spus  din  cu- 

vânt  în  cuvânt  următoarele:  «cvincvenalele  preoţimii  sunt  un  lucru 
hotărît  şi  anume  în  aşa  fel,  că  fiecare  membru,  al  corpului  nostru 
preoţesc,  fără  considerare  ia  aceea  că  azi  cum  e  dotat ,  va  primi 
cvincvenale  şi  anume  astfel,  că  pentru  anul  curent,  fiecăruia  care 
a  servit  mai  mult  de  5  ani,  i-se  cuvine  un  cvincvenal  de  400  cor., 
iar  începând  cu  anul  viitor,  preoţii  cari  au  servit  mai  mult  de  10 
ani,  vor  primi  cvincvenal  de  800  cor.»  Dacă  contele  Tisza  e  bine 
informat  şi  dacă  cuvintelor  sale  le  dă  înţelesul  pe  care-1  exprimă, 
atunci  şi  preoţii  cari  au  mai  puţine  de  8  clase  liceale  vor  primi 
ameliorarea  în  rând  cu  ceilalţi.  La  alt  loc  al  revistei  reproducem 
*  întreagă  partea  referitoare  la  întregirea  congruei  din  vorbirea  con¬ 
telui  Tisza,  ca  cetitorii  noştri  să  o  comenteze  înşişi.  E  rău,  că  în 
astfel  de  chestiuni,  organele  noastre  superioare  bisericeşti  nu-şi 
câştigă  din  bună  vreme  informaţiuni  autentice,  prin  cari  poate  ar 
linişti  preoţimea  şi  ar  cruţa-o  de  agitaţii  zadarnice. 

Consistorul  mitropolitan,  apreciind  situaţia  precară  ce  s’ar 
crea  preoţimei  noastre,  dacă  s’ar  adeveri  svonurile  îngrijitoare 
răspândite  prin  ziare,  a  făcut  paşii  necesari  în  chestia  congruei. 
Despre  aceşti  paşi  a  raportat  congresului,  între  altele,  următoarele : 
«S’a  înaintat  o  reprezentaţiune  la  înaltul  guvern  pentru  amelio¬ 
rarea  întregirilor  dotaţiei  preoţilor  noştri  în  măsura  şi  proporţiunea, 
în  care  vor  fi  împărtăşiţi  preoţii  celorlalte  biserici  din  patrie,  în-, 
deosebi,  pe  lângă  susţinerea  gravamenului  ridicat  la  timpul  său 
împotriva  clasificării  preoţimii  în  două  categorii,  am  cerut,  ca  ame¬ 
liorarea  contemplată  prin  adaus  de  serviciu  să  fie  extinsă  şi  asupra 
preoţilor  noştri  cu  cvalificaţiune  mai  inferioară.  In  afacerea  aceasta 
va  intreveni  şi  deputaţiunea  exmisă  pentru  regularea  ajutorului 
dela  stat». 

Congresul,  ocupându-se  în  sesiunea  de  curând  încheiată  cu 
chestiunea  ameliorării  dotaţiei  preoţimii,  a  decis  că:  «ia  act  cu 
aprobare  despre  stăruinţa  şi  demersurile  luate  de  consistorul  mi¬ 
tropolitan  pentru  ameliorarea  dotaţiunii  preoţimii  din  mitropolie, 
învităndu-l  totodată  a  continuă  cu  stăruinţele  sale  spre  a  da  acestei 
chestiuni  o  soluţiune  mulţumitoare,  şi  anume,  atât  intreveni nd  la 
înaltul  guvern  pentru  ameliorarea  întregirii  dotaţiei  preoţimii  noa¬ 
stre,  în  măsura  şi  proporţiunea  în  care  vor  fi  împărtăşiţi  preoţii 
celorlalte  biserici  din  patrie,  cât  şi  pentru  îngrijirea  de  a  se  luă 
măsurile  de  lipsă  pentru  înfiinţarea  şi  sporirea  fondurilor  biseri- 

ceşti  în  parohii  şi  prin  zidirea  de  case  parohiale,  unde  se  iveşte 
trebuinţa». 

Dacă  aceste  demersuri  ale  corporaţiilor  noastre  bisericeşti 
vor  obţinea  rezultatul  dorit,  preoţimea  noastră  va  fi  satisfăcută. 
Nu  cerem  privilegii  speciale  pentru  noi,  ci  cerem  ca  şi  noi,  preo¬ 
ţimea  ortodoxă  română,  să  fim  trataţi  cu  aceeaş  măsură  de  drep¬ 
tate,  care  se  aplică  faţă  de  preoţii  celoralalte  biserici  din  patrie. 
Nu  e  numai  o  chestiune  de  ordin  material,  ci  şi  o  chestiune  de 
demnitate  a  bisericei  şi  a  preoţimii  noastre,  ca  să  cerem  acest 
lucru  şi  nu  ne  lăsăm  desconsideraţi. 

Aceste  postulate  ale  noastre  le  va  prezentă  la  locurile  com¬ 
petente  deputăţia  exmisă  de  consistorul  mitropolitan,  în  frunte 
cu  toţi  trei  arhiereii  noştri.  Când  vor  apărea  aceste  rânduri,  poate 
se  va  şti  rezultatul  intrevenirii  acelei  deputaţiuni.  Dacă  în  privinţa 
proiectatei  ameliorări  a  congruei  va  primi  asigurări  mulţumitoare, 
că  adecă  acea  ameliorare  se  va  face  şi  pentru  preoţii  cu  mai  puţin 
de  8  clase  liceale,  atunci  va  trebui  să  se  întrepună  cu  toată  stă¬ 
ruinţa,  ca  să  se  şteargă  clasificarea  preoţimii  în  cele  două  cate¬ 
gorii  de  întregire  a  venitelor,  prin  care  clasificare  preoţii  noştri 
au  fost  nedreptăţiţi.  Se  va  spune  că  la  sporirea  salariilor  învă¬ 
ţătorilor,  notarilor  şi  a  tuturor  funcţionarilor  publici  nu  s’au  făcut 
.categorii  diferite  de  plată  pentru  cei  cu  mai  multă  şi  pentru  cei 
cu  mai  puţină  cvalificaţie,  ci  precum  li-s’a  cerut  muncă  la  fel,  aşa 
li-se  dă  şi  plată  la  fel;  prin  urmare  nu  e  just  ca  numai  faţă  de 
preoţi  să  se  procedeze  în  alt  chip.  Şi  nu  e  lucru  just  să  se  pro¬ 
cedeze  în  acest  chip  mai  ales  faţă  de  preoţimea  bisericei  noastre, 
care  veacuri  întregi  a  fost  ţinută  într’o  stare  de  asuprire  şi  nu 
s’a  putut  reculege  dintr’odată  din  urmările  acelei  asupriri,  dar 
cu  toate  acestea  ea  aduce  astăzi  statului  servicii  cel  puţin  tot 
atât  de  importante,  prin  opera  ei  de  educaţie  a  poporului,  ca  şi 
preoţimea  bisericilor  privilegiate  de  mai  înainte.  Dacă  statul  a 
acceptat  astăzi  principiul  egalei  îndreptăţiri  faţă  de  bisericile  din- 
tr’ânsul,  atunci  trebue  să-şi  aducă  aminte  cu  regret  de  nedrep¬ 
tăţile  de  mai  înainte  şi  să-şi  deă  silinţa  să  le  repare  faţă  de  aceia, 
pe  cari  i-a  neîndreptăţit.  Ori,  dacă  guvernul  voieşte  ca  prin  legea 
de  congruă  să  îndemne  pe  preoţi  să-şi  câştige  cvalificaţie  com¬ 
pletă  din  şcolile  secundare,  atunci  să  normeze  în  acea  lege  că 
pe  viitor  se  vor  întregi  veniturile  până  la  suma  maximală  numai 

acelor  preoţi,  cari  vor  avea  cualificaţie  de  8  clase  liceale.  Aceste 
postulate  juste  suntem  datori  să  le  accentuăm  până  ce  vor  fi 
luate  în  considerare. 

Dar  străduinţele  noastre  trebue  să  le  punem  şi  în  ceealaltă 
direcţie  indicată  în  concluzul  congresului :  să  ne  îngrijim  şi  de 
mijloace  proprii,  din  cari  la  vreme  de  strâmtoare  să  ne  putem 
susţinea  preoţii.  Biserica  noastră  în  tot  trecutul  ei  s’a  susţinut 
prin  puterile  proprii.  Aici  zace  meritul  şi  tăria  prin  care  ne  im¬ 
pune  acel  trecut.  La  principiul  susţinerii  prin  noi  înşi-ne  nu  e 
permis  să  renunţăm  nici  azi.  O  biserică,  ca  a  noastră,  care  se 
poate  mândri  că  a  trăit  prin  puterile  ei  şi  care  s’a  menţinut  secole 
întregi,  chiar  în  mijlocul  asupririi,  numai  prin  dragostea  cu  care 
au  ocrotit-o  credincioşii  ei,  o  astfel  de  biserică  nu  e  permis  să-şi 
lege  soartea  de  factori  externi.  Drept  aceea,  unde  încă  nu  s’au 
înfiinţat,  să  se  înfiinţeze  cât  mai  îngrabă  fonduri  prin  parohii,  iar 
pe  lângă  vlădicii,  fonduri  centrale,  pentru  o  rea  eventualitate.  Dacă 
s’ar  fi  iniţiat  acest  lucru  înainte  de  aceasta  cu  50 — 60  de  ani, 
astăzi  cred  că  n’am  avea  de  ce  să  ne  temem.  Să  ne  îngrijim 
măcar  acum,  ca  nu  cumva  peste  alţi  50—60  de  ani  să  ne  bla- 
steme  urmaşii  noştri  de  atunci,  că  nu  ne-am  împlinit  datorinţa 
şi  nu  ne-am  cugetat  şi  la  viitor.  Legile  de  azi  se  schimbă  uşor 
dintr’un  extrem  într’altul ;  nu  sunt  legi  pe  cari  să  le  scrii  pe  les¬ 
pezi  de  metal.  Nu  cumva  vre-o  astfel  de  schimbare  să  ne  aşeze 
într’o  situaţie  precară,  din  care  noi  n’am  putea  eşi  prin  proprie 
ajutorare.  Bine  să  ne  gândim  la  acest  lucru,  căci  merită  mai 
multă  importanţă  decât  i  se  dă  de  regulă. 


Nichita  Albu . 

DIN  LUCRĂRILE  SF.  SINOQ  AL  BISERICEI  DIN 

ROMÂNIA. 

In  sesiunea  extraordinară  a  sf.  Sinod  din  12  Martie  a.  c.  s’au  comu¬ 
nicat  candidaţii  aleşi  de  guvern,  pentru  împlinirea  locurilor  vacante  de 
arhierei.  După  ceremonialul  obicinuit  şi  după  nnilţămitele  exprimate  reci¬ 
proc  de  P.  S.  membrii  şi  Ministrul  de  culte,  sinodul  recunoaşte  pe  noii 
arhierei.  Singur  chestiunea  introducerii  în  călugărie  a  păr.  Al.  Petrescu, 
care  eră  preot  de  mir,  a  trezit  o  discuţie  până-ce  s’a  stabilit  datoria  de  a 
merge  întâi  la  mănăstirea  Neamţu,  şi  a  se  supune  noviciatului,  pentru-ca 
apoi  să  fie  tuns  în  schima  monahală. 

Sesiunea  de  primăvară  s’a  deschis  în  15  Maiu.  A  fost  un  prilej  de 
manifestare  a  bucuriei  pentru  liniştirea  valurilor,  ce  au  turburat  adânc 
vieaţa  bisericei  şi  a  neamului  din  ţara  românească.  Din  desbaterile  şedin¬ 
ţelor  publicate  în  «Bis.  ortod».  Nr.  4,  ştim,  că  Sf.  Sinod  a  cedat  biserica  Sf. 
Nicolae  din  Capitală  Coloniei  Albaneze  pentru  a-şi  face  aici  slujba  bise¬ 
ricească.  S’au  luat  măsuri  să  se  imprime  înt’run  volum  toate  legile  şi  regu¬ 
lamentele  privitoare  la  biserică,  începând  dela  1872,  anul  înfiinţării  Sf. 
Sinod.  Pilda  aceasta,  şi  mai  mult,  lipsa  atât  de  simţită  şi  la  noi  ar  trebui 
să  determine  şi  autorităţile  noastre  bisericeşti  să  strângă  la  un  loc  regu¬ 
lamentele  diferite  ce  sunt  în  vigoare  pentru  administrarea  lăuntrică  şi  con¬ 
ducerea  vieţii  bisericeşti  şi  însoţite  de  hotărîrile  neabrogate  ale  diferitelor 
noastre  corporaţii  bis.  să  le  tipărească  pentru  uzul  oficiilor  parohiale,  pro- 
topresbiterale  şi  chiar  consistoriale,  ca  să  nu  ne  mai  împedecăm  des  de 
neajunsul  de  a  rezolvi  chestiuni  de  aceiaş  natură  în  mai  multe  feluri, 
după  dispoziţii  momentane,  ci  după  anumite  criterii  bine  stabilite.  In  acest 
scop  de  sigur  se  impune  alcătuirea  unui  studiu  de  drept  bisericesc  pro¬ 
priu  (special),  care  să  aducă  toate  formele  noastre  de  vieaţă  constituţională 
in  deplin  acord  cu  canoanele  bisericei  ortodoxe  şi  cu  diferitele  ei  hotă¬ 
râri  rămase  obligătoare.  Un  atare  studiu  de  sigur  ar  avea  darul  de  a  rea¬ 
duce  constituţionalismul  nostru  de  acum  la  noima  adevăratului  constitu¬ 
ţionalism  bisericesc,  care  nici  cum  n'a  putut  să  existe  în  gândul  creatorului 
său  aşa  cum  noi  azi  îl  practicăm,  că  adecă  până  şi  subtile  chestiuni 
duhovniceşti  le  facem  pendente  de  sinod  şi  congres,  cari  în  temeiul  spiri¬ 
tului  adevărat  al  bisericei  creştine  nu  pot  fi  decât  corporaţii  administrative. 
O  bună  guvernare  a  vieţii  bisericeşti  nu  se  poate  face  fără  cunoaşterea 
amănunţită  a  legilor  ei.  Şi  în  acest  scop  ar  trebui  să  le  avem  la  îndemână 
după  un  sistem  şi  cu  o  tălcuire  dreaptă  şi  îndrumătoare.  Cu  aceasta  s’ar 
putea  încheia  oarecum  capitolul  preocupărilor  de  până  acum  a  bisericei 
noastre  oficiale,  care  a  fost  absorbită  de  problemele  de  organizare  şi  ad¬ 
ministrare  şi  s’ar  putea  ridica  pe  planul  întâi  pentru  viitor  problema 
păstoririi  duhovniceşti,  problema  educaţiei  religioase-morale  a  credincio¬ 
şilor,  problemă  negleasă  până  aci,  dar  cerută  imperativ  de  duhul  vremii. 

Sî.  Sinod  a  desbătut  între  altele  şi  chestiunea  iconografiei  bisericeşti 
atât  de  importantă  din  punctul  de  vedere  al  educaţiei  religioase  mai  ales 
pentru  popor.  Şi  osândindu-se  abuzurile  cu  icoane  străine  de  ritul  şi  spi¬ 
ritul  bisericei  ortodoxe  româneşti,  s’a  detras  însărcinarea  «Librăriei  naţio¬ 
nale  din  Bucureşti»  şi  s’a  lăsat  pentru  viitor  vânzarea  icoanelor  precum  şi 
împodobitul  lor  pe  seama  Tipografiei  Cărţilor  bisericeşti.  Desfacerea  se 
va  face  prin  comune  de  societăţile  preoţeşti  în  profitul  văduvelor  şi 
a  orfanilor  clerului.  Cum  nici  la  noi  nu  se  găseşte  un  depozit  bine 
provăzut  cu  tot  felul  de  icoane  după  cerinţele  bisericei  noastre,  de 
dorit  ar  fi  ca  librăriile  din  centrele  episcopeşti  să  intre  în  legătură  cu  Ti¬ 
pografia  Cărţilor  bis.  şi  să  aducă  în  depozit  permanent  icoanele  aprobate 
de  Sf.  Sinod.  De  altă  parte  să  se  aibă  grija  ca  preoţimea  satelor  în  «gru¬ 
purile  religioase»  mai  bine  zis  în  cercutile  preoţeşti,  să  facă  obiect  de 
preocupare  chestiunea  şi  să  stărue  a  pune  capăt  cumpărării  icoanelor  de 
târguri  şi  în  locul  acestora  să  răspândească  prin  casele  creştinilor  repro¬ 
ducerile  autorizate  de  biserică,  după  pictura  celor  mai  buni  pictori  bise¬ 
riceşti  români,  câtă  vreme  acum  se  pot  găsi  cu  preţuri  modeste  în  edi¬ 
tura  Tipografiei  Cărţilor  bis.  Şi  aceasta  ar  fi  unul  din  principalele  mij¬ 
loace  de  educaţie  religioasă  a  poporului,  de  care  noi  preoţii  satelor  zilnic 
ne  preocupăm. 

Chestiunea  zidirii  unui  adăpost  şi  a  unei  biserici  româneşti  la  Ieru- 
salism  a  preocupat  de  nou  Sf.  Sinod,  dar  fără  să  i-se  dea  o  deslegare.  D. 
Teodor  T.  Burada,  preşedintele  comitetului  pentru  zidirea  unei  biserici 
române  monumentale  în  Sf.  Cetate,  raportează,  că  a  cumpărat  un  loc  şi 
cere  binecuvântarea  pentru  a  strânge  mijloacele  de  lipsă.  In  Sf.  Sinod  s’au 
ivit  însă  îndoieli  cu  privire  la  modul  de  cumpărare  a  locului.  Legile  oto¬ 
mane  nu  îngădue  să  se  cumpere  pământ  pe  numele  unui  român,  aşa  locul 
l-a  cumpărat  un  arab,  care  să-l  transmită  pe  numele  comitetului.  Cum  însă 
Sf.  Sinod  a  încuviinţat  cumpărarea  şi  a  dat  mijloacele  are  nedumerirea  că 
s’ar  transmite  pe  numele  comitetului  şi  nu  pe  a  Sf.  Sinod.  S’au  cerut  deci 
actele  referitoare  la  cumpărare,  şi  peste  tot  actele,  ce  justifică  întrebuin¬ 
ţarea  banilor  ridicaţi  dela  Sf.  Sinod  de  comitet,  s'a  cerut  planul  locului 
cumpărat,  apoi  asigurarea  arabului  că  tot  neamul  lui  nu  va  pretinde  vreun 
drept  asupra  locului,  iar  el  însuşi  renunţă  la  dreptul  de  cumpărător,  şi 
când  toate  actele  vor  fi  în  bună  regulă  Sf.  Sinod  va  îngriji  şi  de  mijloa¬ 
cele  de  zidire,  regulând  şi  chestia  pantahuzei  (colectei).  Şi  cu  acestea  s’a 
trecut  la  ordine. 

Cântăreţii  bisericeşti  în  congresul  lor  ţinut  la  Bucureşti  1911  şi-au  fixat 
doleanţele  pe  care  preşedintele  Congresului  acum  le-a  înaintat  Sf.  Sinod  spre 
a  fi  considerate.  Sf.  Sinod  a  aflat  de  drepte  cererile  cântăreţilor  şi  a  hotărît  să 
mijlocească  la  Guvern  pentru  sporirea  salariilor,  a  dreptului  de  gradaţiune, 
acordarea  dreptului  de  pensiune,  reducerea  terminului  de  armată  la  un  an, 
înscrierea  lor  ca  alegători  în  colegiul  al  111-lea,  dreptul  de  a  fi  aleşi  în  consiliul 
comunal,  dreptul  de  a  îi  secretari  la  băncile  populare,  la  cooperative,  agenţi 

sanitari,  etc.  Noi  nu  avem  putinţa  să  dăm  astfel  de  răsplătiri  cântăreţilor 
bisericeşti.  Dar  în  schimb  avem  şi  noi  datoria  ca  biserică,  să  îngrijim  de 
creşterea  cântăreţilor  bisericeşti.  Abia  sporadic  s’a  încercat  prin  vreo  două 
centre  protopopeşti  înfiinţarea  de  şcoale  pentru  cântăreţi.  îndrăznesc  să 
fixez  aici  o  părere.  Mânecând  din  împrejurările  vitrege  între  cari  trebue 
să  ne  susţinem  vieaţa  religioasă  culturală  tot  mai  strâmtoraţi,  crearea  unor 
noi  slujbaşi  bisericeşti  se  impune,  după-ce  cei  şcolari  —  învăţătorii  —  ni-se 
duc  rând  pe  rând  în  neputinţa  parohiei  de  a  ţinea  şcoala,  ori  în  neputinţa 
învăţătorului  de  a  se  păstră  pe  sine  pentru  idealul  neamului.  Perderea  lor 
trebue  suplinită.  Şi  substituirea  nu  e  suficientă  prin  preotul  însărcinat  cu 
catehizarea,  li  mai  trebue  un  ajutor  şi  acesta  poate  fi  foarte  bine  cântă¬ 
reţul  bisericei.  Aşa  gândesc  eu  o  deslegare:  Pe  lângă  seminariile  noastre 
să  se  înfiinţeze  un  curs  de  cântăreţi ,  cu  menirea  de  a  da  deocamdată  măcar 
parohiilor  lipsite  de  şcoală  confesională  un  cântăreţ  pregătit,  care  să  poată 
şi  propune  cântările  bisericeşti.  Prin  catehizarea  preotului,  cu  care  s’ar 
pune  în  legătură  instrucţia  necesară  elevilor  în  cele  ce  nu  li-se  împărtă¬ 
şeşte  în  şcoală  străină,  şi  prin  ajutorul  obiigător  al  cântăreţului,  al  vechiului 
nostru  dascăl,  în  instrucţia  cântărilor,  a  ritului,  a  textelor  şi  rugăciunilor  ri¬ 
tuale  etc.  s’ar  putea  suplini  cu  folos  lipsa  învăţătorului  confesional.  Cântăreţul 
şi-ar  ţinea  locul  de  cel  mai  ales  la  strană,  având  aptitudinea  necesară  cul¬ 
tivată  la  cursul  de  care  e  vorba,  ar  alcătui  modeste  coruri  de  plugari  şi 
în  genere  ar  puteâ  fi  mâna  dreaptă  a  preotului  în  parohie,  căutându-se 
bine  înţeles  a  i-se  da  şi  retribuţia  cuvenită  după  puteri.  Pe  lângă  venitele 
de  cantor  i-s’ar  încredinţa  purtarea  sarcinei  de  epitrop,  şi  când  vom  avea 
şi  noi  bănci  săteşti,  o  funcţie  la  această  bancă,  care  nu  mai  poate  întârzia 
multă  vreme,  dacă  vrem  să  împedecăm  devalvarea  materială  a  ţăranului 
nostru,  care  mai  mai  şi-a  pierdut  capul  de  mulţimea  datoriilor  ia  atâtea 
bănci.  —  Iacă  aşa  am  puteâ  avea  fără  multe  jertfe  şi  fără  a  pune  sarcini 
pe  popor,  un  om,  care  în  parte  ar  substitui  pe  învăţătorul  confesional, 
acolo  unde  nu  mai  e,  şi  ar  înălţă  prestigiul  serviciilor  religioase  în  folosul 
vieţii  sufleteşti  a  oamenilor  şi  acolo,  unde  mai  este  şcoală  şi  învăţător, 
până  când  le  vom  mai  puteâ  numi  ale  noastre  1 

Ţinând  seamă  de  vieaţa  sufletească  a  poporului  nostru,  îngrijirea  aleasă 
ce  se  dă  cântăreţilor  bisericeşti  în  Ţara  românească  îşi  are  rostul  său 
adânc,  pe  care  se  pare  noi  încă  nu-1  înţelegem. 

Despre  alte  obiecte  desbătute  în  Sf.  Sinod  altădată. 

Preot  P.  Moruşca. 

DINTR’O  SCRISOARE  A  UNUI  PREOT  DE  AL 
NOSTRU  DIN  AMERICA. 

Părintele  liane  Sârb ,  trimis  ca  preot  la  credincioşii  bisericei 
noastre  din  America,  într’o  scrisoare  adresată  unui  prietin  al  Sfin¬ 
ţiei  Sale  de  aici,  ne  destăinueşte  năcazurile  şi  greutăţile  pastorale 
cu  cari  au  să  lupte  preoţii  noştri  de  pe  celalalt  continent.  Pu- 
nându-ni-se  la  dispoziţie  această  scrisoare,  reproducem  din  ea 
câteva  părţi  mai  interesante  şi  cari  ne  lasă  să  pătrundem  în  vi- 
eaţa  sufletească  a  credincioşilor  bisericei  noastre  emigraţi  în  A- 
merica.  Intre  altele  părintele  I.  Sârb  scrie  următoarele: 

«Noi  preoţii  români  din  America  avem  aici  o  misiune  cu  mult  mai 
grea  ca  cei  de  acasă.  Noi  trebue  să  grijim,  ca  acei  Români  —  năcăjiţi,  — 
cari  au  venit  aici  „  să-şi  câştige  o  coaje  de  pane  pe  care  acasă  nu  o  pot 
câştigă,  să  meargă  acasă  în  satul  lor.  Ia  soţiile,  lor,  la  părinţii  lor,  cu  acelaş 
suflet  cu  care  au  plecat  de-acasă ;  trebue  să  grijim  ca  să  nu  ducă  de  aici 
şi  acasă  germenele  ucigător  şi  distrugător  al  tuturor  boalelor  sociale  din 
aceasta  ţeară  liberă. 

Şi  lucrul  acesta  este  greu  şi,  Doamne,  cât  avem  noi  de  suferit  aici 
dela  mulţi,  pentrucă  apărăm,  numai  noi  singuri,  4—5  preoţi,  evangeiia  ro¬ 
mânească,  credinţa  strămoşilor  noştri  şi  sufletul  alor  150  de  mii  de  Ro¬ 
mâni  adunaţi  şi  conglomeraţi  din  toate  părţile  lumii  —  aici. 

Aici  e  ţeara  libertăţii  1  Aici  sunt  bani  mulţi  şi  şti,  că  unde  sunt  bani 
mulţi,  sunt  şi  multe  dorinţe  şi  ispite  şi  deci  multe  păcate.  Şi  durere,  că 
unii  din  Românii  noştri  înţeleg  numai  partea  rea  a  libertăţii  de  aici;  şi 
aceia  sunt  aici  socialişti,  baptişti,  cărora  nu  le  trebue  preoţi,  voiesc  să 
stârpească  de  pe  pământ  rădăcina  tămâiei  şi  detronează  toate  consistoa- 
rele  din  lume  ş.  a.  Aceştia  însă  sunt  puţini  şi  numărul  lor,  în  urma  mo¬ 
destului  nostru  zel  preoţesc,  începe  a  se  micşoră. 

Masa  mare  a  Românilor  însă  este  tot  cam  aşa  ca  cei  de  acasă,  cu 
puţine  modificări. 

închipueşte-ţi:  Din  înfundătura  cutărui  sat  de  munte  din  Ardeal  sau 
Bucovina,  nemaiputând  suporta  greul  vieţii  de  acolo,  porneşte  un  flăcău, 
sau  un  tată  de  familie  tinăr  în  America,  ca  să  câştige  bani  să-şi  susţină 
părinţii  sau  familia  de  acasă. 

Ajunge  aici  într’o  lume  străină  sufletului  lui,  cu  alte  obiceiuri,  cu  altă 
atmosferă  socială  şi  cu  mulţi  bani.  Sufletul  lui  de  om  tinăr  luptă  cu  multe 
ispite  şi  este  înclinat  cătră  multe  rele.  Bea  cam  prea  mult,  înjură  pe  Dum¬ 
nezeu,  îşi  uită  de  biserică  şi  aţâţat  de  alţii  sufletul  lui  primeşte  cea  mai 
nouă  axiomă  socială:  Jos  cu  domnii!  Jos  cu  nădrăgarii!  Jos  cu  aristocraţii 
noştri  români  din  America!  Aici  în  America  clasa  aristocraţilor  o  formăm 
noi  cei  8  preoţi  româneşti.  Vezi  Doamne,  noi  aristocraţi,  când,  dacă  nu 
tatăl  nostru,  apoi  desigur  moşul  nostru  a  umblat  in  cioareci  şi  opinci,  şi 
nu  în  coif  şi  zalei 

Şi  vezi,  acest  român  american  care  mai  strigă  la  câte  un  chef:  jos 
cu  nădrăgarii!  totuş  vine  Ia  sf,  biserică,  ascultă  cu  smerenie  slujba,  dă  o 
lumină  să  ardă  pentru  sufletul  răposatei  sale  mame  şi  plăteşte  o  slujbă 
pentru  păcatele  şi  fărădelegile  lui.  Şi  când  spui  acestui  flăcău,  în  predică, 
că  noi  Românii  nu  am  venit  aici  de  sburdaţi,  nici  ca  să  ne  petrecem,  ci 
ca  să  câştigăm  ceva,  ca  să  putem  fi  de  ajutor  celor  de  acasă,  şi  când  le 
spui,  că  pe  când  noi  aici  mâncăm  în  fiecare  zi  carne,  bem  bere  şi  ne 
îmbrăcăm  în  haine  cu  40  do!.,  nevestele,  părinţii  şi  copiii  noştri  de  acasă 
mănâncă  mălai,  mănâncă  carne  numai  atunci  când  sau  e  găina  beteagă, 
sau  Românul  beteag  şi  nu  mai  birue  dările,  nu  au  cu  ce  se  îmbrăcă,  şi 
doară  şi  lor  le  este  frig  şi  foame.  Pe  când  noi  suntem  îmbrăcaţi  ca  domnii 
şi  avem  chiar  şi  dinţi  de  aur  în  gură,  pe  atunci  copilaşii,  nevestele  şi  pă¬ 
rinţii  noştri  nu  au  pe  ce  îşi  cumpăra  opinci  şi  un  cojocel;  —  şi  când 
aminteşti  acestui  român  toată  tragedia  vieţii  noastre  de  oameni  năcăjiţi, 
cari  au  trebuit  «să  luăm  lumea  în  cap»  ca  să  putem  trăi,  ace!  român  îşi 
aduce  în  acele  momente  aminte,  că,  da,  bea  prea  mult,  înjură  pe  Dum¬ 
nezeu  şi  a  uitat  de  biserică  şi  de  slujba  lui  Dumnezeu,  şi-a  uitat  de  ne¬ 
vasta  lui  care  se  chinuie  acasă  cu  4  copilaşi  mărunţi ;  flăcăul  îşi  aduce 
aminte  de  satul  lui,  de  casa  părinţilor  lui,  de  neputincioasa  sa  mamă  care 
nu  are  nici  un  ajutor,  nu  mai  are  pe  nime  numai  pe  cel  rătăcit  pe  aici, 
îşi  aduce  aminte  de  seninătatea  şi  nevinovăţia  petrecerilor  lui  de  acasă,  de 
nopţile  cu  lună  senină,  când  el  nu  mergea  Ia  «salon»  (birt)  sau  Ia  teatru, 
ci  mergea  cu  boii  Ia  păşune  de  iarbă  verde  şi  înrourată,  şi  gândindu-se 
la  toate  acestea  sufletul  lui  se  înmoaie  ca  ceara  acolo  in  faţa  altarului  şi 
a  preotului,  care  i-a  amintit  acestea  şi  bietul  român  începe  a  vărsă  cete 
mai  curate  şi  mai  sfinţite  dintre  toate  lacrimile  1 

Acest  Român  va  bea  poate  şi  mai  departe,  dar  nu  va  mai  înjură  pe 
Dumnezeu,  îşi  va  face  cruce  când  va  auzi  clopotele  bisericei  sale,  nu  va 
mai  urî  fumul  de  tămâie,  nici  preoţii,  nici  consistoarele  şi  se  va  gândi 
mai  des  şi  mai  serios  la  starea  celor  dragi,  dar  totuş  săraci  de  acasă. 

Cam  aceasta  este,  iubite  frate,  starea  sufletească  a  poporului  român 
din  America. 

Noi  preoţii  de  aici  avem  foarte  mult  de  alergat  în  diferitele  oraşe 
ale  bisericei,  ca  să  îndeplinim  trebuinţele  sufleteşti  ale  credincioşilor  no¬ 
ştri.  Eu  sunt  numai  de  7  luni  aici,  dar  am  avut  multă  mângăere  sufletească, 
văzând  că  totuş  românii  de  aici  în  majoritatea  ior  covârşitoare  ţin  şi  cin¬ 
stesc  preoţii  ca  şi  acasă. 

Mai  ales  când  te  duci  -într’un  oraş  unde  nu  au  mai  văzut  preot  de 
mult,  te  aşteaptă  cu  cea  mai  sinceră  şi  mai  curată  bucurie.  Fie  zi  de  lucru, 
pentru  ei  venirea  preotului  este  sărbătoare;  sufletul  lor  de  creştini  este 
sfârşit,  este  însetat  după  slujbă  românească,  după  rugăciune,  după  miros 
de  busuioc  şi  tămâie,  căci  nu  au  mai  «văzut  preot  de  2 — 3  ani  de  zile». 
Şi  când  le  predici  acestor  oameni,  iţi  sorb  cuvintele  şi  când  le  aminteşti 
de  datorinţele  lor  faţă  de  Dumnezeu,  faţă  de  sufletul  lor  şi  faţă  de  cei 
de  acasă,  pe  cari  ei  nu  le-au  prea  ţinut,  se  căesc  şi  plâng  ca  copii. 

Am  primit  o  scrisoare  dela  un  cioban  din  statul  Montana  din  «Wild" 
West-ul»  Americii  (cam  ca  Parisul  de  Sibiiu  depărtare)  în  care  îmi  scrie  ca 
să-i  trimit  sfintele  Paşti,  că  de  5  ani  este  în  America  şi  nu  a  mai  auzit 
slujbă,  nici  nu  «a  văzut  preot»  nici  nu  a  luat  Paşti,  dar  să  i  le  trimit  cu 
două  săptămâni  înainte,  ca  să  le  aibă  pe  sărbători,  pentrucă  el  este  pă¬ 
curar  la  o  turmă  de  mii  de  oi  şi  locueşte  pe  câmp.  Mă  roagă  apoi  să-i 
trimit  şi  puţină  tămâie  şi  un  fir  de  busuioc  sfinţit  şi  să  obligă  că  va  plăti 
cât  cer. 

Vezi,  iftbite  amice,  sufletul  însetat  al  acestui  cioban  din  Montana: 
Aici  s’ar  puteâ  zice  că  sufletul  acestuia  doreşte  biserica  «ca  cerbul  apa 
limpede  a  izvorului». 

Şi  am  încă  foarte  multe  exemple  de  aceste,  care  îţi  înalţă  sufletul 
şi  inima. 

Dară  nu  mai  aduc  exemple  de  aici,  căci  ar  trebui  prea  mult  spaţiu 
şi  timp  şi  timpul  nostru  este  măsurat,  ştii  ca  la  englezi:  « Times  es  rnoney », 
dar  recapitulez  în  câteva  cuvinte:  Vezi  tipul  românului  de  aici  care  strigă 
câte  odată  «jos  cu  Domnii  1»  totuş  se  doreşte  la  biserică,  îţi  trimite  bani 
ca  să-i  ceteşti  o  deslegare  pentru  păcatele  lui,  să  faci  o  liturghie  pentru 
părinţii  sau  nevasta  şi  copiii  Iui,  îi  trebue  sfintele  Paşti,  ar  dori  barem  să 
vadă  un  preot  românesc,  îi  trebue  tămâie  şi  ar  dori  să  mai  simtă  odată 
mirosul  de  «busuioc  sfinţit».  —  Aşa  e  că  sufletul  acestor  oameni  nu  este 
pierdut  pentru  biserica  noastră;  aşa  e  că  aceşti  oameni  nu  vor  deveni 
nici  socialişti,  nici  anabaptişti,  ci  sufletul  lor  este  cel  mult  înţelenit  în- 
tr’un  pământ  roditor,  pe  care  dacă  îl  cultivi  şi  desţăleneşti,  dă  roade  din 
belşug  ca  ori  şi  ce  pământ  care  nu  a  fost  lucrat  şi  exploatat?..  Ţi-am 
scris  cele  premerse,  iubite  amice,  ca  să  vezi  cum  e  poporul  pe  aici. 

Avem  apoi  aici  şi  o  pătură  pretinsă  de  cărturari  şi  inteligenţi ;  din 
asta  fac  parte:  cocişi  de  prin  România,  hamali  de  gări,  portari,  foşti  la¬ 
chei  din  România,  apoi  câte  un  scriitor  de  cancelarie  de  pe  la  noi,  câte 
un  vicenotar  suspendat  pentru  furt,  câte  un  puşcăriaş  de  prin  Gherla, 
birtaşi  scăpătaţi  şi  comercianţi  bancrotaţi,  cu  un  cuvânt  oameni  cam  cer¬ 
taţi  cu  legile  civile  şi  morale  a  ţărei  naşterii  lor. 

Aceşti  «inteligenţi»  sunt  aici  grozavi.  Şi  cu  aceştia  avem  noi  mai 
mult  de  furcă,  pentrucă  ei  au  şi  « pressa  Ion.  Aceşti  oameni  sunt  certăreţi, 
ambiţioşi,  le  place  să  ajungă  preşedinţi  sau  alţi  funcţionari  pe  la  cele  58 
de  societăţi  româneşti  de  aici,  le  place  să  poarte  la  petreceri  şi  şedinţe 
cocarde  şi  exarpe  naţionale  uriaşe,  le  place  să  stee  în  fruntea  meselor, 
le-ar  plăceâ  ca  preoţii  să  se  facă  «per  tu  cu  ei»  iară  de  nu  vrei  eşti  «un 

mitocan  Domnule!»,  un  marţafoiu,  un  «individ» . chiar...  le  place  să 

meargă  în  trăsuri  şi  automobile,  dar  mai  cu  seamă  le  place  grozav  să 

ţină  discursuri  «înflăcărate»  contra  .  şi  contra  tuturor  duşmanilor 

văzuţi  şi  nevăzuţi  ai  «mamei  naţiuni». 

Din  cele  scrise  de  părintele  I.  Şerb  se  vede,  că  preoţii  no¬ 
ştri  din  America  au  să  întâmpine  multe  năcazuri,  dar  în  schimb 

au  şi  multe  bucurii  şi  mângâieri  de  părinţi  duhovniceşti.  Credin¬ 
cioşii  noştri  ajungând  în  vârtejul  vieţii  de  acolo  sunt  expuşi  la 
multe  ispite,  şi  numai  prin  o  păstorire  plină  de  iubire  şi  devo¬ 
tament  vor  puteâ  fi  scăpaţi  de  cădere.  De  aceea,  Consistoa- 
rele  noastre  trebue  să  aleagă  bine  pe  apostolii  pe  cari  îi  trimit 
ca  să  întărească  în  credinţă  pe  credincioşii  noştri  de  acolo,  ca 
aceştia  întorcându-se  acasă,  să  nu  importeze  tot  felul  de  idei  şi 
rătăciri  primejdioase  pentru  vieaţa  noastră  bisericească  şi  naţională. 


LUPTELE  SÂRBILOR  DIN  TURCIA  PE  TERENUL 

BISERICESC. 

In  aceste  timpuri  furtunoase,  când  îngerul  morţii  seceră  în 
peninsula  balcanică  mii  de  vieţi  omeneşti  şi  când,  după  vorba 
regelui  Ferdinand  al  Bulgariei,  se  poartă  «cruciata»  secolului  al 
XX-lea,  e  de  interes  să  cunoaştem  nizuinţele  popoarelor  ortodoxe 
de  acolo  pe  terenul  bisericesc.  In  cele  următoare  dăm  câteva 
informaţii,  după  revista  « Internationale  Kirchliche  Zeitschrifh , 
asupra  tendinţelor  bisericeşti  ale  Sârbilor  de  a  reînvia  patriar¬ 
hatul  dela  Ipec.  Informaţiile  sunt  datorite  lui  Iordan  Ilici,  cola¬ 
boratorul  sârb  al  numitei  reviste. 

«Când  au  venit  Turcii  în  peninsula  balcanică,  au  aflat,  afară  de  pa¬ 
triarhatul  ecumenic  dela  Constantinopol.  încă  două  biserici  autocefale 
slave:  cea  bulgară  de  Tirnowo  şi  patriarhatul  sârbesc  de  Ipec,  pe  lângă 
patriarhatul  grecesc  de  Ochrida.  Cea  dintâi  biserică  care  şi-a  perdut  inde¬ 
pendenţa,  a  fost  cea  bulgară.  După  cucerirea  statului  bulgar  prin  Turci, 
la  anul  1303,  patriarhatul  ecumenic  a  suspendat  independenţa  bisericii 
bulgare  şi  episcopiile  ei  le-a  luat  sub  jurisdicţia  sa,  la  anul  1402.  Starea 
aceasta  a  durat  până  la  1870.  In  anul  acesta  biserica  bulgară  s’a  despărţit  de 
patriarhat,  reînfiinţând  patriarhatul  de  Tirnowo,  pe  lângă  toate  protestările 
patriarhatului  ecumenic  şi  în  contra  legilor  bisericeşti,  cari  spun  că  «Numai, 
state  independente  pot  aveă  biserici  autocefale».  Patriarhatul  ecumenic  nu 
puteâ  recunoaşte  ca  legală  autocefalia  bisericii  bulgare.  După  războiul 
ruso-româno-turc,  în  tratatul  dela  San-Stefano  din  Februarie  1878  s'a  pus 
bază  Bulgariei  şi  prin  aceasta  s’a  pregătit  terenul  pentru  o  biserică  auto¬ 
cefală.  Patriarhatul  sârbesc  de  Ipec  n’a  fost  desfiinţat  şi  nici  n’a  fost  in¬ 
corporat  de  patriarhatul  ecumenic.  Turcii  au  ocupat  ţările  sârbeşti  de 
pe  teritorul  patriarhatului  de  Ipec  la  15  Iunie  1389,  dar  au  lăsat  biserica 
în  pace.  Dar  îndată,  după  căderea  capitalei  sârbeşti  Smederewo  şi  după 
desfiinţarea  totală  a  statului  sârbesc  urmată  la  1459,  Turcii  au  desfiinţat 
patriarhatul  de  Ipec,  alăturându-I  la  cel  de  Ochrida. 

Nemulţumirea  cu  regimul  turcesc  s’a  lăţit  tot  mai  mult  în  sânul  po¬ 
porului  sârbesc.  Iar  când  nemulţumirea  a  pătruns  şi  în  massele  mari  ale 
poporului  şi  când  ideile  de  libertate  au  devenit  tot  mai  clare  şi  mai  pu¬ 
ternice,  o  instituţiune  sârbească  a  încheiat  cu  Turcii  un  compromis  foarte 
favorabil,  a  cărui  urmare  a  fost  reînoirea  patriarhatului  de  Ipec,  la  anul 
1557.  Meritul  principal  la  realizarea  acestui  tractat  l-a  avut  marele  vizir 
Mechmed  Socolovici,  un  Sârb  din  Bosnia.  Ca  prim-patriarh  ai  patri¬ 
arhiei  reînviate  a  fost  numit  fratele  lui  Socolovici,  călugărul  Ma- 
carie.  Patriarhatul  a  cuprins,  afară  de  mici  excepţii,  aproape  toate  ţările 
sârbeşti  şi  el  a  fost  singura  organizaţie  care  a  îmbrăţişat  întreg  poporul 
sârbesc.  Cam  la  două  sute  de  ani  după  aceea  ambele  patriarhate:  şi  cel 
sârbesc  de  Ipec  şi  cel  grecesc  de  Ochrida,  au  fost  desfiinţate  din  nou 
prin  un  ferman  al  Sultanului  din  anul  1766.  Ambele  au  fost  unite  cu  bi¬ 
serica  mamă,  cu  excepţiunea  diecezelor  Carloviţului  din  Ungaria  şi  Ce- 
tinje  din  Montenegro,  cari  au  devenit  biserici  autocefale.  După  revoluţia 
a  doua  sârbească  din  anul  1815,  Sârbia  şi-a  câştigat  independenţa  politică, 
iar  după  înlăturarea  episcopilor  greceşti  şi  pe  cea  bisericească  la  a.  1831. 
Dacă  numărăm  şi  bisericile  din  Bosnia,  Herţegovina  şi  Dalmaţia,  atunci 
avem  astăzi  6  biserici  sârbeşti:  3  în  Austro-Ungaria,  2  în  Sârbia  liberă  şi 
una  în  Turcia. 

In  timpul  mai  nou,  de  când  Grecii  şi  Bulgarii  stau  în  tratative 
pentru  a  aduce  o  apropiere  între  bisericile  lor  şi  de  când  au  păşit  la  o 
acţiune  comună  în  Macedonia,  în  presa  sârbească  se  vorbeşte  tot  mai 
mult  despre  despărţirea  bisericii  sârbeşti  din  Turcia  dela  patriarhatul  din 
Constantinopol  şi  despre  reînfiinţarea  patriarhatului  de  Ipec.  Dorinţa 
aceasta  după  despărţire  s’a  mărit  şi  mai  mult  prin  nemulţumirea  popo¬ 
rului  cu  regimul  bisericesc.  După  revista  bulgară  «Zerkoven  Wjestnik» 
Nr.  1  şi  2,  patriarhatul  a  poruncit  ca  biserica  sârbească  din  oiaşul  Kicevo 
să  fie  predată  Grecilor.  O  nemulţumire  şi  mai  mare  a  stârnit  în  timpul 
mai  nou  hirotonirea  arhimandritului  Dosici  de  episcop,  în  contra  voinţei 
poporului.  Ziarul  sârbesc  «Stampa»  (pressa)  într’un  articol  despre  «Patriar¬ 
hatul  sârbesc»  a  spus  «că  reînfiinţarea  patriarhatului  dela  Ipec  nu  atârnă 
dela  Greci,  ci  dela  Turci,  şi  că,  precum  prin  un  ferman  al  sultanului  a 
fost  desfiinţat,  tot  aşa,  prin  un  alt  ferman  al  sultanului  poate  fi  înfiinţat 
din  nou.  Numai  o  biserică  autocefală  sârbească  în  Turcia  —  căci  celelalte 
naţiuni  o  au 1  —  va  putea  asigură  interesele  sârbeşti». 

Starea  actuală  a  bisericii  sârbeşti  din  Turcia  e  următoarea:  In  anul 
1892  au  ajuns  Sârbii  cu  regimul  turcesc  la  o  învoială,  conform  căreia 
s’a  hotărit  că,  în  episcopiile  sârbeşti  din  Turcia,  mai  ales  în  Skoplje 
şi  Prizren,  numai  candidaţii  aleşi  de  poporul  sârbesc  vor  putea  fi  episcopi. 
Dreptul  acesta  al  poporului  sârbesc  l-a  recunoscut  şi  patriarhatul  ecumenic 
şi  l-a  respectat  până  acum.  Acum  însă,  după  cum  spun  ştirile  din  urmă, 
vrea  să  şteargă  cu  totul  acest  drept,  sau  cel  puţin  să  înlăture  candidaţii. 

1  Afară  de  macedo-românii.  (N.  Red.) 

Regimul  turcesc  şi-a  revocat  privilegiile  acordate  deja  poporului 
sârbesc  referitoare  la  inspecţiunea  şcolară  şi  la  numirea  învăţătorilor 
ceeace  a  avut  ca  urmare  un  conflict  între  mitropolitul  Nicefor  din  Prizren 
cu  regimul  turcesc.  După  o  luptă  lungă  mitropolitul  Nicefor  a  trebuit  să 
cadă,  fiindcă  patriarhatul  ecumenic  n’a  voit  să-i  stea  într’ajutor  în  această 
luptă  dreaptă.  Urmarea  a  fost  că  Nicefor  şi-a  înaintat  demisia,  care  a  fost 
primită  cu  mare  bucurie.  Patriarhatul  ecumenic,  conform  compromisului 
mai  sus  amintit,  ar  fi  trebuit  să  sfinţească  de  episcop  pe  unul  din  candi¬ 
daţii  sârbeşti. 

«Guvernul  din  Belgrad»  —  precum  scrie  revista  rusească  «Zerkovvnij 
Wjesnik»  Nr.  2  —  a  destinat  pentru  scaunul  acesta  pe  candidatul  popo¬ 
rului  Bogdan  Radencovici,  profesor  gimnazial  sârb  din  Uskubje.  Patriar¬ 
hatul  însă  a  ales  un  alt  candidat,  pe  arhimandritul  Gavriil  Dosici,  pe  care 
—  cum  se  afirmă  —  îl  sprijineşte  guvernul  din  Montenegro.  Dar  poporul 
ortodox  al  mitropoliei  de  Prizren  nu  află  vrednic  pe  Dosici  pentru  această 
funcţiune  înaltă,  căci  se  ştie  că  el  e  un  candidat  austriac;  poporul  a  ho- 
tărît  să  protesteze  contra  alegerii  lui  Dosici,  deoarece  nu  este  candidat 
naţional.  Fruntaşii  poporului  au  ţinut  o  adunare,  în  care  au  hotărît  să 
ceară  ca  să  fie  numit  Radencovici.  In  acest  sens  au  telegrafat  patriarhului 
şi  miniştrilor  turci.,,  dar  înzadar,  căci  arhimandritul  Dosici  primise  deja 
hirotonirea  de  episcop». 

Când  a  auzit  poporul  de  hirotonirea  lui  Dosici,  s’au  trimis  din  toate 
părţile  telegrame  de  protestare,  că:  «Poporul  nu  voeşte  pe  Dosici  şi  va 
împiedecă  cu  orice  mijloace  venirea  lui  în  Prizren».  «Wardar»  a  fost  plin 
cu  astfel  de  telegrame,  ca  şi  foile  din  Belgrad. 

Revista  bulgară  «Zarkoven  Wjestnik»  scrie,  că  însuşi  patriarhul  ar 
fi  sfătuit  pe  Dosici  să-şi  dea  demisia.  El  a  fost  ales  mai  târziu  ca  mitro¬ 
polit  în  Skoplje,  Foaia  sârbească  «Politica»  a  scris  «că  poporul  sârbesc 
din  Turcia  sau  trebue  să-şi  apere  drepturile  sale,  sau  să  se  despartă  de 
patriarhat».  —  Acum  poate  li  se  împlineşte  visul  —  adăogăm  noi  —  sub 
impresia  ultimelor  ştiri  de  pe  câmpul  de  războiu. 

Trad.  M.  Oprea. 


MIŞCAREA  LITERARĂ. 

De  vorbă  cu  sătenii  de  Alex.  Lupeanu.  O  seamă  de  gânduri  şi  în¬ 
demnuri  scrise  pentru  săteni. 

Frânturi  rupte  dintr’un  suflet  bogat  şi  plin  de  dragoste  pentru  ridi¬ 
carea  şi  înaintarea  satelor  noastre. 

Floricelele  acestea  au  răsărit  mai  de  mult  (în  «Solia  Satelor»),  dar 
acum  au  fost  strânse  într’un  mănunchiu,  ca  cu  mirosul  lor  mai  puternic, 
să  poată  atrage  şi  desfăta  mai  pe  mulţi.  Graiul  acestor  «vorbe  de  rând 
spuse  cu  potriveală»  e  duios  şi  dulce.  Sunt  mărturisiri  sincere  şi  curate, 
de  aceea  îţi  cade  bine  când  le  ceteşti.  Sunt  scrise  cu  căldura  unui  suflet 
tinăr,  de  aceea  şi  încălzesc. 

O  pagină  e  mai  frumoasă  ca  cealaltă.  Ne  oprim  asupra  ideii  cuprinse 
sub  «îndemnurile  primăverii».  Deodată  cu  renaşterea  şi  învierea  naturii, 
să  ne  curăţim  şi  noi  lăcaşul  sufletului  nostru.  «Primăvara  sufletelor»  —  iată 
o  vorbă  cât  se  poate  de  frumoasă.  îţi  dă  atâtea  de  gândit  şi  adâncită  tre¬ 
zeşte  în  inimi  atâtea  porniri  nobile.  E  cântată  frumos  în  versuri  de  un 
poet  tinăr:  Volbură  Poiană.  Intre  cărţile  bune  asupra  cărora  am  atras  aten¬ 
ţiunea  cetitorilor  noştri,  o  punem  şi  pe  aceasta.  între  podoabele  caselor 
ţărăneşti,  această  cărticică  va  ocupă  loc  de  frunte. 

«Şi  dacă  cetitorii  dela  sate,  cetindu-le,  se  vor  alege  cu  vre-un  gră¬ 
unte  de  învăţătură  ori  îndemn  —  mi-am  plinit  gândul  şi  datoria,  al  cărei 
slujitor  aş  vrea  să  fiu  din  toată  inima». 

Cea  mai  preţioasă  răsplată. 

* 

Anuarul  institutului  pedagogic-teoîogic  ortodox  român  din  Arad. 

Anul  şcolar  1911/12,  redactat  de  Roman  R.  Ciorogariu,  protosincel,  director. 

Atragem  atenţiunea  asupra  acestui  Anuar,  fiindcă  are  o  importanţă 
mai  mare  de  cum  o  au  asemenea  publicaţii,  peste  cari  ne-am  obicinuit  să 
trecem  repede  cu  privirile  la  sfârşitul  fiecărui  an  de  şcoală. 

Institutul  pedag.  ort.  rom.  din  Arad  îşi  va  sărbâ  în  Noemvrie  împli¬ 
nirea  alor  o  sută  de  ani  dela  înfiinţarea  Iui.  Va  fi  sărbarea  celui  dintâi 
institut  pedagogic  românesc,  deschis  de  Preaînălţatul  împărat  pentru  lu¬ 
minarea  «naţiunii  valahe». 

Cu  această  ocazie  eră  să  se  publice  Monografia  completă  a  acestui 
institut.  P.  C.  Sa  Părintele  director  ne  spune  însă,  că  «împrejurări  neatâr- 
nătoare  de  noi  au  întrerupt  firul  lucrărilor  începute  pentru  scrierea  mo¬ 
nografiei.  S’a  reluat  însă  firul  altor  lucrări,  în  proporţii  mai  mari,  decât  ca 
să  poată  fi  terminate  în  intervalul  scurt  ce  ne  mai  despărţea  de  centenar, 
dela  întreruperea  lucrării.  Ce  am  pierdut  din  iluziile  de  a  prezentă  pe  3/16 
Noemvrie  cartea  trecutului  nostru  cultural,  vom  câştigă  în  valoarea  ei». 

Precum  vedem,  ni-se  promite  o  lucrare  în  cadre  mai  mari,  în  care 
icoana  istorică  a  acestui  institut  va  fi  zugrăvită  în  mod  amănunţit.  Istoria 
lui  va  fi  o  pagină  din  «cartea  trecutului  nostru  cultural». 

Căci  «prin  înfiinţarea  preparandiei  din  Arad,  cu  un  caracter  român 
şi  ortodox,  s’a  pus  temelie  solidă  culturii  româneşti  în  părţile  ei  mărgi¬ 
naşe  şi  mai  ameninţate.  Numai  astăzi,  când  ni-s’a  dat  să  vedem  pro¬ 
gresele  mulţămitoare,  ce  Ie-a  făcut  neamul  nostru,  prin  forţele  sale  pro¬ 
prii,  pe  toate  terenele  vieţii  sale,  putem  aprecia  pe  deplin  însemnătatea 
acestui  eveniment  cultural  şi  în  urmările  sale  atât  de  binecuvântat.  Ca  un 
izvor  cu  unde  line  şi  răcoritoare,  îşi  revarsă  timp  de  un  veac,  acest  mo¬ 
dest  focular  de  cultură  «apa  sa  vie»  în  păturile  largi  ale  poporului  no¬ 
stru,  deşteptând  la  o  vieaţă  nouă,  deamnă  de  om,  făptura  aleasă  a  dum- 
nezeirii;  un  neam,  care,  desmoştenit  prin  legile  artificiale,  ce  i-le  croi  si¬ 
stemul  feudal  al  vremilor  trecătoare,  părăsit  de  lamura  elementelor  sale 
conducătoare,  robit  sufleteşte  şi  încătuşat  în  manifestarea  liberă  a  legii 
sale  româneşti  şi  strămoşeşti,  păreâ  a  fi  menit  peirii,  neavând  instituţiuni 

culturale,  temelii  de  existenţă  şi  vieaţă  în  faţa  lumii,  ce  se  ivî  după  fur¬ 
tuna  marilor  evenimente  dela  sfârşitul  veacului  ai  XVIIl-lea  şi  jumătatea 
întâi  a  veacului  al  XlX-lea». 

Ceeace  ne  prezintă  Anuarul  sunt  pagini  scrise  cu  multă  căldură  su¬ 
fletească,  dar  sunt  numai  începutul  din  o  lucrare  mai  mare.  Sunt  numai 
«Cei  dintâi  ani  din  trecutul  şi  vieaţa  preparandiei  gr.-or.  ro'mâne  din  Arad». 

Nu  putem  să  nu  ne  oprim  şi  din  aceste  pagini  frumoase,  asupra 
unei  părţi  deosebit  de  luminoase.  E  înălţător  chipul  acelor  «Dascăli  stră- 
dalnici»  Ţichindeal,  lorgovici  şi  Nicoară,  mai  mari  cu  «sufletul»  decât  cu 
ştiinţa.  Inima  ţi-se  întăreşte,  când  vezi  dragostea  de  neam  a  acestor  fii 
aleşi.  O  rază  de  puteri  noue  îţi  răsar  în  suflet,  când  vezi  nestrămutata  lor 
credinţă  în  vrednicia  neamului  lor  şi  în  îndreptăţirea  lui  la  binefacerile 
luminii.  O  durere  dulce  te  cuprinde  in  faţa  suferinţelor  lor.  «Trec  înaintea 
ochilor  noştri  sufleteşti  unii  dintre  aleşii  neamului  nostru:  figurile  măreţe 
ale  regenerării  şi  deşteptării  noastre  naţionale-bisericeşti;  bărbaţi,  cari,  în¬ 
ţelegând  rostul  vremilor  şi  simţind  trebuinţele  arzătoare  ale  neamului,  erau 
convinşi  şi  ştiau  deplin,  că  fără  biserică  şi  şcoală  naţională  nu  poate  fi 
nici  cultură  naţională,  prin  care  se  ocrotesc  şi  cultivă  sentimentele  religi- 
oase-naţionale  şi  patriotice  ale  unui  neam,  fără  de  cari  existenţa  şi  vieaţa 
unui  popor  nu  pot  fi  asigurate  şi  îndreptate  spre  folosul  şi  binele  public. 
Şi  aşa,  deodată  cu  întemeiarea  centrului  cultural  din  Arad,  începură  o  luptă 
intensivă  pe  faţă  pentru  desrobirea  altarelor  străbune :  «a  legii  româneşti», 
de  stăpânirea  unui  neam  venetic,  format  prin  împrejurări  favorabile  ca  na¬ 
ţiune  şi  biserică  privilegiată  pentru  vremi  şi  trebuinţi».  Şi  nu  poţi  să  fi 
decât  recunoscător  acelora,  cari  cu  multă  pricepere,  te  poartă  prin  dum¬ 
brava  plină  de  vraje  şi  de  învăţăminte  preţioase  a  unor  zile  trecute  şi 
petrecute  într’o  luptă  bună  şi  înălţătoare  de  suflete. 

Lucrarea  întreagă  o  aşteptăm  cu  nerăbdare  şi  dorim  scriitorilor  ei 
mult  spor  la  lucru  ca  să  o  poată  termină  cu  succesul  şi  seninătatea  cu 
care  au  început  să  scrie  această  lucrare  de  valoare. 

* 

Anuarul  XLVIII  al  gimnaziului  gr,  or.  român  din  Braşov, 

1911 — 12,  publicat  de  Virgil  Otiiţiu,  director. 

* 

Anuarul  institutului  teologic  şi  pedagogic  rom.  gr.  or.  al  die¬ 
cezei  Caransebeşului  pe  anul  1911 — 12  publicat  de  /.  Olanu,  director. 
Pe  lângă  datele  despre  mersui  învăţământului,  se  cuprinde  şi  descrierea 
frumoasei  excursiuni,  întreprinsă  de  câţiva  elevi  (clerici)  în  anul  (şcolar) 
trecut,  în  grădina  mult  cercetată  a  fraţilor  noştri  Italieni. 

* 

Cătră  noua  generaţie  de  S.  Mehedinţi.  Motto :  Adevărata  renaş¬ 
tere  a  unui  popor  începe  cu  tinerimea  sa,  adevărata  decadenţă  tot  de 
acolo  începe.  —  Avem  înaintea  noastră  o  carte  dătătoare  de  îndemnuri 
bune.  Domnul  profesor  S.  Mehedinţi  dela  Bucureşti  şi-a  strâns  întEun 

mănunchiu  «câteva  păreri  cu  privire  la  cultura  noastră  —  îndeosebi  ia 
starea  învăţământului  şi  a  bisericii»,  rostite  la  diferite  ocaziuni.  Ieşirea  la 
lumină  a  acestor  mustrări  binevoitoare  şi  îndemnuri  calde  cătră  noua  ge¬ 
neraţie,  o  justifica  următoarele  rânduri  puse  în  prefaţă: 

«Vieaţa  poporului  nostru  trece  azi  printr’o  fază  aproape  haotică. 
Oamenii  cari  au  batjocorit  biserica  au  pretenţia  să  se  îngrijească  de  soartea 
ei.  Profesori  al  căror  cuvânt  e  sărac  de  sinceritate  şi  bogat  în  contraziceri, 
se  cred  chemaţi  să  facă  «şcoală»  tineretului.  Propoveduitorii  internaţio¬ 
nalismului  ajung  purtători  de  cuvânt  în  partide  ce  se  numesc  naţionale, 
Arta  se  atinge  din  ce  în  ce  mai  mult  cu  banul ;  politica  se  amestecă  cu 
afacerile ;  raţiunea  statului  face  loc  raţiunei  intereselor  personale». 

«Cum  va  fi  ziua  de  mâne,  dacă  nici  tineretul  nu  va  rămânea  cruţat 
de  păcatele  acestui  venin  de  coborîre». 

Ni  s’a  înveninat  şi  sufletul. 

«In  cultura  morală,  după  modernizarea  pripită  a  societăţii  noastre, 
cucerită  de  mode  străine,  suntem  în  plină  criză,  iar  îndreptarea  se  aş¬ 
teaptă  abia  de  acî  înainte». 

«Iată  de  ce,  măcar  tinerii  —  şi  îndeosebi  cei  meniţi  bisericii  şi  în¬ 
văţământului  —  ar  fi  de  dorit  să  rămână  feriţi  de  molipsire.  Obişnuin- 
du-se  a-şi  formă  singuri  convingerile,  să  pornească  cel  puţin  ei  pe  o  cale 
mai  bună  decât  a  generaţiei  tulburate  de  azi». 

Din  aceste  cuvinte  vedem  deci,  că  tinerimea  română  are  lipsă  de 
îndrumători,  de  suflete  mari  şi  pline  de  dragoste  pentru  viitorul  mai  bun 
al  neamului  nostru.  Are  lipsă  de  strâji  credincioase  ale  bunurilor  noastre 
sufleteşti.  De  oameni  cari  să  priceapă  rostul  vremilor  trecute,  din  care 
să  scoată  îndemnuri  pentru  purcederea  la  fapte  demne  în  prezent  şi  viitor. 
Şi  oare  cine  alţii  ar  putea  fi  aceşti  soli,  decât  dascălii  şi  părinţii  sufleteşti 
ai  tinerimei.  D-nul  Mehedinţi  este  unul  dintre  profesorii,  cari  merită 
toată  stima  şi  încrederea  noastră,  căci,  «pe  lângă  destulă  pregătire  ştiin¬ 
ţifică,  ■-  pe  lângă  o  vie  preocupare  de  adevărul  pedagogic  în  predarea 
unui  obiect,  mai  are  şi  interesul  superior  cultural  de  a  da  neamului  lor 
nu  numai  absolvenţi  cu  certificate,  ci  adevărate  «valori  sociale». 

«E  o  liniştire  sufletească  să  ştii  că  educaţia  generaţiilor  tinere  e  în¬ 
credinţată  unor  astfel  de  conducători».  Cu  cuvântul  unui  suflet  tânăr,  dar 
şi  cu  cumpănirea  omului  matur,  trecut  prin  şcoala  vieţii  arată  calea  cea 
dreaptă,  mijloacele  cele  mai  bune,  de  cari  folosindu-se  noua  generaţie  va 
ajunge  mai  bună  ca  cea  de  azi. 

în  3  articole  se  extinde  şi  asupra  unor  lucruri  bisericeşti,  cari  ne 
privesc  şi  mai  deaproape  pe  noi. 

E  vorba  de  tristul  an  «1911»  al  clerului  din  Ţară.  Autorul  arată  cau¬ 
zele  relelor  cari  au  eşit  la  iveală  atât  de  dureros  în  anii  din  urmă  în  bi¬ 
serica  din  Regat  şi  deschide  căi  luminoase  de  îndreptare. 

Atragem  mai  ales  atenţiunea  tinerimii  asupra  acestei  cărţi.  Va  găsi 
încă  multe  lucruri  pentru  cari  nu  poţi  să  fii  decât  recunoscător  celui  ce 
le-a  scris.  _  JV.  'ţandreu. 

CRONICA  B1SER1CEASCA-CULTURALÂ. 

Pentru  cetitori.  Rugam  de  scuze  pe  onoraţii  noştri  cetitori  pentru 
întârzierea  cu  care  apare  acest  fascicol  al  «Revistei  Teologice».  Pentru 
această  întârziere  recompensăm  pe  cetitori  cu  un  material  bogat  şi  ales. 
Urmând,  ca  şi  în  vara  trecută,  obiceiul  altor  publicaţii  de  felul  revistei 
noastre,  pentru  timpul  de  vacanţă  dela  15  Iulie — 1  August  n’am  scos  re¬ 
vista.  In  schimb  vom  dâ  cetitorilor,  cari  ş’au  achitat  întreg  preţul  abona¬ 
mentului  pe  anul  curent,  numărul  3  din  « Biblioteca  bunului  păstor »,  care 
conţine  disertaţia  dlui  prof.  A.  Crăciunescu,  rostită  cu  ocazia  centenarului 
Seminarului  «Andreian».  —  Numărul  proxim  al  revistei  va  apărea  în  curând 
aducând  material  de  actualitate. 

Rugăm  însă  din  nou  şi  cu  toată  stăruinţa  pe  onoraţii  cetitori  să  bi- 
nevoiască  a-şi  achită  abonamentul,  căci  ne  copleşesc  datoriile  ce  le  avem 
pentru  tipărirea  revistei.  In  corpul  numărului  12-13  am  pus  în  fiecare 

exemplar  câte  un  mandat  poştal  spre  scopul  acesta. 

* 

Raportai  consistorului  mitropolitan  cătră  congres  în  chestia 
ameliorării  dotaţiunii  preoţimii  noastre.  «Cu  privire  la  ameliorarea  şi 
regularea  dotaţiei  preoţilor  am  urmat  concluzelor  congresuale  N-rii  76  şi 
77  din  1909.  —  Pe  lângă  comunicarea  acestor  concluze  cu  datul  3/16 
Noemvrie  1909  au  fost  recercate  din  nou  autorităţile  bisericeşti  din  mitro¬ 
polie,  spre  a  luă  măsuri  pozitive  şi  a  pune  în  lucrare  toate  mijloacele 
disponibile  în  scopul  înfiinţării  şi  sporirei  fondurilor  bisericeşti  din  parohii, 
având  a  raportă  despre  măsurile  luate  şi  despre  rezultatele  obţinute. 

Din  rapoartele  urmate  se  constată,  că  în  toate  eparhiile  din  mitro¬ 
polie  s’au  luat  măsuri  pozitive  în  privinţa  înfiinţării  fondurilor  parohiale, 
şi  că  în  multe  comune  parohiale  parte  faptice  sunt  înfiinţate,  parte  s’a  pus 
la  cale  înfiinţarea. 

Din  rapoartele  urmate  la  concluzul  congresual  Nr.  77  în  privinţa  mo¬ 
dalităţii  de  executare  a  legilor  referitoare  la  întregirea  dotaţiei  preoţeşti 
dela  stat,  —  cu  excepţiunea  unor  cazuri  sporadice  şi  neesenţiale,  —  în 
executare  nu  s’au  aflat  abateri  esenţiale,  cari  să  fi  putut  formă  obiect 
pentru  o  nouă  rcmonstraţiune  la  guvern. 

Dupăce  afacerea  ameliorării  dotaţiei  preoţilor  noştri  prin  întregire 
dela  stat  a  fost  sulevată  în  sinoadele  eparhiale  din  anul  curent,  şi  dela 
acelea  a  fost  relegată  la  metropolie,  —  în  scopul,  de  a  cunoaşte  mai  în 
detail  situaţia  comunelor  parohiale,  am  procurat  date  concrete  atât  despre 
parohiile,  cari  garantează  dotaţia  preoţilor  săi,  fără  întregire  dela  stat,  cât 
şi  despre  parohiile,  cari  nu  pot  asigură  dotaţia,  şi  în  cari  preoţii  primesc 
întregire  dela  stat.  —  Din  rapoartele  intrate  se  constată  datele  următoare : 

în  arhidleceză : 

a)  Numărul  comunelor  parohiale  fără  întregire  dela  stat  este  12,  din 
cari  însă  numai  parohiile  din  Braşov  se  pot  susţinea  fără  întregire, 

b)  Numărul  parohiilor  cu  întregire  dela  stat  face  938. 

c)  Suma  întregirilor  primite  dela  stat  pe  temeiul  legilor  actuale  face 
Cor.  744976'99. 

în  eparhia  Aradului: 

A)  Districtul  consistorului  din  Arad: 

a)  Comunele  parohiale  fără  întregire  dela  stat:  40. 

b)  Numărul  parohiilor  cu  întregire  dela  stat  şi  cari  nu  se  pot  susţinea 
fără  ajutor  face  356. 

c)  Suma  întregirilor  actuale  face  Cor.  205076,06. 

B)  Districtul  consistorului  din  Oradea-mare: 

a)  Comunele  parohiale,  cari  se  susţin  fără  întregire:  2. 

b)  Numărul  parohiilor,  în  cari  preoţii  beneficiază  de  întregire  dela 
stat  şi  în  cari  nu  se  pot  susţinea  fără  ajutor,  face  259. 

c)  Suma  întregirilor  actuale  face  Cor.  150266-51. 

în  eparhia  Caransebeş: 

a)  Numărul  comunelor  parohiale,  cari  garantează  dotaţia  preoţilor 
fără  întregire,  face  54. 

b)  Numărul  comunelor  parohiale,  în  cari  preoţii  primesc  întregire 
dela  stat,  este  322. 

c)  Suma  totală  primită  ca  întregire  dela  stat  face  Cor.  146021-89. 

Afară  de  întregirile  la  dotaţia  parohilor  biserica  noastră  mitropolitană 

mai  primeşte  anual  40000  coroane  ca  ajutor  pentru  capelani. 

In  meritul  acestei  afaceri  consistorul  mitropolitan  în  şedinţa  plenară 
ţinută  la  20  August  (2  Septemvrie)  a.  c.  sub  Nr.  422  M.  apreciind  situaţia 
creată  din  toate  privinţele  a  luat  următoarele  dispoziţii: 

a)  S’a  înaintat  o  reprezentaţiune  la  înaltul  guvern  pentru  ameliorarea 
întregirilor  dotaţiei  preoţilor  noştri  în  măsura  şi  proporţiunea,  în  care  vor 
fi  împărtăşiţi  preoţii  celorlalte  biserici  din  patrie,  îndeosebi,  pe  lângă  sus¬ 
ţinerea  gravamenului  ridicat  la  timpul  său  împotriva  clasificârei  preoţimei 
în  două  categorii,  am  cerut,  ca  ameliorarea  contemplată  prin  adaus 
de  serviciu  să  fie  extinsă  şi  asupra  preoţilor  noştri  cu  cvalificaţiune  mai 
inferioară.  In  afacerea  aceasta  va  interveni  şi  deputaţiunea  exmisă  pentru 
regularea  ajutorului  dela  stat. 

b)  Au  fost  recercate  autorităţile  şi  organele  eparhiale  spre  a  stărui 
la  comunele  parohiale,  în  cari  se  iveşte  trebuinţa,  să  procure  local  (casă 
parohială)  potrivit  pentru  paroh,  în  care  să  poată  fi  instalat  stabil  oficiul 
parohial  cu  arhiva  parohială,  —  apoi  să  continue  cu  măsurile  în  privinţa 
înfiinţării  şi  sporire!  fondurilor  bisericeşti  în  parohii,  să  ia  dispoziţii  de 
control  energice  pentru  administrarea  corectă  a  acelora,  şi  atât  despre 
fiinţa,  cât  şi  despre  administrarea  acelor  fonduri  an  de  an  să  raporteze 
sinoadelor  eparhiale.  —  Măritul  Congres  va  binevoi  a  luă  act  despre 
aceste  dispoziţii». 

Cvincvenalele  preotîmli.  Vestea,  ce  în  timpul  din  urmă  a  alarmat 
vieaţa  pacinicâ  a  preoţimii  satelor  noastre,  că  adecă  acum  la  noua  regulare 
a  dotaţiei  dela  stat  vor  primi  cvincvenale  numai  preoţii,  cari  au  cualificaţie 
completă  (8  clase),  s’a  menţinut  fără  să  fie  desminţită.  împrejurările  noastre 
de  vieaţă  nu  ne  îngădue  să  avem  informaţii  întemeiate  asupra  gândurilor 
şi  planurilor  guvernului  relativ  la  nici  o  chestiune.  Şi  aşa  nici  privitor  la 
noua  regulare  a  dotaţiei  dela  stat,  care  atinge  soartea  preoţimii  noastre 
şi  prin  ea  soartea  bisericei  însăşi,  nu  putem  avea  decât  indicii  date  de  gazete, 
ori  declaraţii  făcute  de  oameni  mai  mult  sau  mai  puţin  în  măsură  de  a 
se  rosti  asupra  chestiei.  Informaţiile  ventilate  până  acum  au  fost  dearândul 
deprimătoare  faţă  cu  majoritatea  covârşitoare  a  preoţimii,  cari  nu  din  vina 
lor,  ci  a  împrejurărilor  vremii,  au  rămas  cu  mai  puţine  clase.  De  curând 
însă,  în  sinodul  de  toamnă  a  bisericei  evang.  reformate,  ţinut  în  Papa, 
s’a  rostit  asupra  dotaţiei  dela  stat,  şi  îndeosebi  asupra  chestiei  cvincve- 
nalelor,  contele  Tisza,  în  cuvântul  său  de  deschidere.  Dacă  la  spatele 
declaraţiilor  sale  categorice  nu  s’ar  ascunde  anume  rezerve  mentale,  cari 
în  consecinţele  lor  să  fie  vătămătoare  pentru  noi,  atunci  ar  putea  avea 
darul  să  liniştească  şi  rândurile  noastre,  să  ne  risipească  grija. 

lată  ce  spune  contele  Tisza,  dupăce  mai  întâi  s’a  ocupat  cu  dreptul 
învăţătorilor  confesionali  de  a  fi  salarizaţi  ca  şi  cei  de  stat.  «Ceialaltă  pro¬ 
blemă  de  însemnătate  mai  mare  e  aranjarea  dotaţiei  preoţimii,  despre  ce 
nici  odată  nu  am  făcut  taină  din  convingerea,  că  o  ţin  de  mai  grabnică 
decât  regularea  salarului  învăţătorese  chiar,  pentrucă  dacă  aprob  îmbună¬ 
tăţirea  salarului  învăţătorese,  la  tot  căzui  salariile  preoţeşti  sunt  acelea 
pentru  care  s'a  făcut  mai  puţin  în  ultimii  15 — 20  ani.  De  aceea  din  parte-mi 
înţeleg  pe  deplin  neastâmpărul  ce  s’a  arătat  şi  se  arată  încă  în  parte  in 
această  direcţie  şi  înţeleg  pe  deplin  şi  aceea  că  corpul  preoţimii  noastre 
solicită  satisfacerea  îmbunătăţirii  pusă  în  perspectivă.  în  privinţa  asta  am 
avut  ocazie  a  mă  pronunţă,  ba  poate  tocmai  în  sinodul  nostru  de  primă¬ 
vară,  şi  aceasta  o  pot  spune  şi  acum:  cvincvenalele  preoţimii  sunt  un  lucru 
hotârît  şi  anume  în  aşa  fel ,  că  fiecare  membru  al  corpului  nostru  preoţesc, 
fără  considerare  la  aceea  că  azi  cum  e  dotat,  va  primi  cvincvenal  şi 
anume  astfel,  că  pentru  anul  curent,  fiecăruia,  care  a  servit  mai  mult  de 
5  ani  i  se  cuvine  un  cvincvenal  de  400  cor.,  iar  dela  anul  viitor  începând 
preoţii  cari  au  servit  mai  mult  de  10  ani  primesc  cvincvenal  de  800  cor. 
Să  nu  vă  neliniştiţi  în  privinţa  asta,  eu  aşa  cred,  că  dacă  mă  simt  îndrep¬ 
tăţit  a  declară  aceasta,  îşi  are  doară  temeiul  cuvenit  şi  în  adevăr  e  superfluă 
nervositatea,  dacă  unii  totuşi  mai  aleargă  după  informaţii  în  dreapta  şi  în 
stânga».  Şi  sfătue  mai  departe  să  nu  se  agite  pentru  ridicarea  salarului  Ia 
2400  cor.  căci  aceasta  ar  aduce  cu  sine  o  daună  tocmai  preoţimii  prin 
faptul,  că  ar  trebui  din  nou  să  se  preţuiască  stolele,  cari  atunci,  Ia  regularea 
congruei  ar  fi  fost  ieftin  socotite.  Ceeace  e  de  importanţă  în  spusele 
contelui  Tisza  este  împărtăşirea  de  cvincvenale  a  tuturor  deopotrivă,  fără 
considerare  la  dotaţia  de  acum,  deci  cu  aceiaşi  măsură  s’ar  da  şi  celor 
cu  cvalificaţie  inferioară. 

Tocmai  în  temeiul  neputinţei  de  a  aveă  informaţii  exacte,  decurând  s’a 
lansat  ştirea  că  în  proiectul  de  lege  despre  regularea  congruei,  care  stă  gata 
în  ministerul  de  culte,  «se  stabilesc  cinci  cvincvenale  pentru  preoţi  şi  se 
iau  măsuri  şi  pentru  îmbunătăţirea  sorţii  preoţilor  cu  pregătire  inferioară.» 
Iar  pentru  acoperirea  trebuinţelor  în  bugetul  congruei  s’ar  fi  luat  un  plus 
de  4  milioane. 

Ştirile  nesigure,  cari  se  răspândesc  pe  o  cale  ori  alta,  ar  trebui  să 
ne  determine  a  folosi  toate  mijloacele  îngăduite  şi  în  aceiaşi  vreme  po¬ 
trivite  cu  prestigiul  nostru  preoţesc,  ca  nu  cumva  să  ne  trezim  prea  târziu. 

P.  M. 

«Revista  Preoţilor»  dela  Timişoara  Nr.  27  se  apără  de  învinuirea, 
că  ar  fi  compromis  ideea  organizării  şi  chestiunea  dotaţiei  preoţimii  noa¬ 
stre.  Fără  să  i-o  fi  spus  noi  a  luat  asupra  sa  această  învinuire,  de  sigur, 
fiindcă  o  are  pe  conştiinţă.  Dar  cum  se  apără? 

Cu  privire  la  organizarea  preoţimii  noastre,  spune,  că  «această  idee 
nu  a  fost  divulgată  şi  cerută  prima  dată  de  cei  din  jurul  «Revistei  Preo¬ 
ţilor».  Noi  o  credem  pe  cuvânt,  fiindcă  până  acum  încă  n’a  ieşit  nici  o 
idee  originală  dela  «R.  P.»  Idea  organizării  preoţimii  noastre  în  reuniuni 
a  fost  discutată  în  repeţite  rânduri  şi  înainte  de  anul  1905,  când  ea  a  fost 
oprită  de  a  se  realiză  în  dieceza  Caransebeşului,  şi  după  aceea.  .Şi  «Re¬ 
vista  Teologică»  a  militat  pentru  acea  idee,  arătând  scopurile  şi  modali¬ 
tăţile  realizării  ei  (vezi  Nr.  8  şi  urm.  din  1909),  încă  pe  când  «Rev.  Preo¬ 
ţilor»  nici  nu  există,  A  venit  apoi  «R.  Pr.»  şi,  fără  să  precizeze  măcar 
întru’n  singur  articol  cu  temeinicie  şi  cu  convingere  scopurile  şi  necesi¬ 
tatea  infiinţării  unei  asociaţii  a  preoţimii  noastre,  a  tratat-o  cu  obişnuita-i 
nervositate  în  articolaşe  înţepătoare,  a  făcut  un  tărăboiu  demagogic  cu 
apeluri  în  toate  părţile,  până  cei-a  reuşit  să  ridice  aproape  întreaga  noa¬ 
stră  presă  în  contra  ideii  de  organizare  a  preoţimii  şi  să  provoace  cunos¬ 
cutul  concluz  de  oprelişte  dat  în  această  chestiune  de  consistorui  mitro¬ 
politan.  De  atunci  încoace  oftează  din  când  în  când  cu  nemulţumire,  că 
organizarea  preoţimii  nu  s’a  putut  înfăptui. 

Judecând  lucrurile  aşa  cum  s’au  petrecut,  noi  ne  simţim  datori  să 
spunem,  că  «Revista  Preoţilor»,  prin  propaganda  ei  fără  cap  şi  fără  se- 
riositate,  a  compromis  idea  organizării  preoţimii  noastre.  Dacă  va  fi  de 
lipsă,  vom  arătă  cu  citate  din  acea  revistă  cum  pas  de  pas  a  compromis 
o  chestiune  importantă  pentru  biserica  şi  preoţimea  noastră. 

Dar  cu  agitaţia,  tot  pe  atât  de  demagogică,  ce  a  făcut-o  în  jurul  ame¬ 
liorării  dotaţiei  preoţimii,  n’a  ajuns  la  acelaş  sfârşit?  Noroc,  că  de  data 
aceasta  n’a  reuşit  să  compromită  însaş  chestiunea  ameliorării  dotaţiei,  ci 
s’a  compromis  pe  sine  şi  acţiunile  aventurioase  ce  le-a  întreprins.  Ce  s’a 
ales  de  faimosul  meeting  al  preoţilor  ortodoxi  români,  convocat  în  Hotel 
London  din  Budapesta?!  Şi  bine  să  ne  tragem  seama,  că  o  asemenea 
idee  bizară  a  fost  prezentată  ca  fiind  o  pornire  a  tuturor  preoţilor  noştri ! 
Cum  se  prezintă  preoţimea  noastră  în  faţa  bisericei  şi  a  opiniei  publice,  pe 

urma  unei  astfel  de  derute?  A  fost  şi  putea  fi  acea  acţiune  într’adevăr  o 
păşire  impunătoare  şi  plină  de  demnitate  a  unei  tagme  de  oameni,  cum 
este  preoţimea  unei  biserici  întregi,  pentru  apărarea  drepturilor  sale  ?  Lăsăm 
răspunsul  fa  toate  aceste  întrebări  la  judecata  cumpănită  şi  matură  a  ce¬ 
titorilor  noştri. 

Se  puteau  face  alte  demersuri  pentruca  preoţimea  să-şi  prezinte  po¬ 
stulatele  şi  să-şi  reclame  drepturile  sale.  Se  putea  convocă  aici  la  Sibiiu 
pe  timpul  duratei  congresului,  o  conferinţă  a  preoţimii,  în  care  reprezen¬ 
tanţii  ei  să-i  destăinuiască  durerile  şi  dorinţele  în  faţa  arhiereilor  şi  a  re¬ 
prezentanţilor  întregii  noastre  mitropolii,  ca  cu  sfatul  şi  cu  concursul  ar¬ 
monic  al  acestora,  să  găsească  căile  ducătoare  la  scop.  Câte  lucruri  bune 
şi  potrivite  pentru  a  lămuri  situaţia,  s’ar  fi  putut  spune  într’un  astfel  de 
sfat?  Câte  prejudiţii  s’ar  fi  putut  înlătură  şi  de  pe  o  parte  şi  de  pe  cea¬ 
laltă,  şi  ce  armonie  şi  înţelegere  reciprocă  şi  necesară  în  cauze  mari  s’ar  fi 
putut  câştigă?  Iar  hotărîrile  ce  s’ar  fi  luat,  aveau  greutate  şi  garanţă  mai 
mare  că  vor  fi  realizate. 

S’au  şi  făcut  paşi  pentru  convocarea  unei  astfel  de  conferinţe,  dar 
s’a  dat  răspunsul  că  ea  nu  poate  fi  încuviinţată  acum,  dupăce  P.  S.  Sa 
părintele  episcop  dela  Arad  oprise  marele  «meeting»  dela  Hotel  London 
din  Budapesta  şi  nu  puteă  fi  desavuat  prin  o  altă  hotărîre.  In  acest  chip  un 
lucru  slab  a  zădărnicit  pe  altul  bun.  Să  mi-se  răspundă;  cine  compromite 
chestiunile  preoţimii? 

Dacă  «Revista  Preoţilor»  ar  judecă  obiectiv,  ar  trebui  să-şi  recu¬ 
noască  greşalele.  Nichita  Albu. 

* 

Episcopia  greco-catolică  maghiară,  a  cărei  înfiinţare  a  fost  decre¬ 
tată  prin  bula  papală  «Christiîideles  graeci»  este  pentru  biserica  soră  şi 
pentru  neamul  românesc  o  primejdie  de  a  cărei  mărime  abiâ  ne  putem  da 
seamă.  Vor  fi  oare  fraţii  noştri  în  stare  să  preschimbe  această  primejdie 
într’o  binecuvântare  pentru  întărirea  neamului  nostru?  Vor  găsi  ei  calea 
spre  vechea  fortăreaţă,  care  ne-a  apărat  în  toate  vremile  de  urgie  ?  In  aceste 
vremuri  critice,  să  ne  rugăm  lui  Dumnezeu,  ca  să  le  lumineze  cărarea  spre 
această  fortăreaţă  nebiruită.  Vom  reveni  mai  pe  larg  în  numărul  viitor. 


Tipicul  cultului  religios. 

Cazuri  liturgice,  date  şi  indigitdri  tipiconale  pe  luna  lui  Octomvrie  şi  Noemvrie. 

Joi  în  25  Octomvrie  la  Vecernie:  începerea  cea  obişnuită,  cu  binecuvântare, 
cetirea  psalmului  de  seara  şi  ectenia  cea  mare  de  începere.  La  «Doamne  strigat-am» 
se  pun  toate  stihirile  mineiului  cu  «mărire  —  Astăzi  prăznuirea  cea  a  toată  lumea»,  şi 
«şi  acum  —  Frea  sfântă  stăpână,  ajutâtoarea  lumii».  Vohod  —  Lumină  lină  —  prohi- 
menul  zilei  —  paremiile  —  ectenia  «să  zicem  toţi»  -  învredniceşte-ne  Doamne  — 
ectenia  «să  plinim  rugăciunea  noastră  cea  de  seara»  şi  stihoavna  mineiului,  «Mărire  — 
Are  prea  dumnezeesc  şi  fără  prihană  sufletul  Tău»,  «şi  acum  —  Fecioară,  ceeace  nu 
ştii  de  mire».  Acum  slobozeşte  Sfinte  Dumnezeule  —  Prea  sfântă  Treime  —  Tatăl 
nostru.  —  După  vosglas  troparul  Sfântului  «Mare  apărător  te-a  aflat  întru  primejdii 
lumea»,  «mărire  -  Cel  ce  cauţi  spre  pământ»  troparul  cutremurului;  «şi  acum»  iară 
troparul  sfântului.  Încheierea  ca  de  obiceiu. 


479 


Vineri  în  26  Octomvrie.  Sfântul,  măritul  şi  marele  mucenic  Dimitrie,  izvorîtorul 
de  mir  şi  pomenirea  marelui  şi  înfricoşatului  cutremur.  La  Utrenie:  Binecuvântare,  ce¬ 
tirea  psalmilor  de  dimineaţa  şi  ecfenia  de  începere.  La  «Dumnezeu  este  Domnul»  tro¬ 
parul  cutremurului  de  2-ori,  «mărire»  troparul  sfântului,  «şi  acum»  iar  al  cutremurului. 
Ectenia  —  seria  1-ă  de  sedelne,  ectenie  —  seria  a  Il-a  de  sedelne  din  mineiu  —  Poli- 
leul  cu  pripelele  Sfântului  — ■  ectenie  —  sedealna  Polileului  cu  «mărire  —  Lăudămu-te 
pre  tine  cu  credinţă»  «şi  acum  —  Ca  celce  te-ai  uitat  pre  pământ  cu  groază»  (antifon 
4)  —  antifoanele  glasului  4  la  sărbători  cu  prohimenul  mineiului  «Minunat  este  D-zeu 
între  Sfinţii  lui,  Dumnezeul  lui  Israil».  Evangelia  utreniei  dela  Matei  «Zis-a  Domnul 
învăţăceilor  săi ;  iată  eu  trimit  pe  voi».  După  psalm  50  «măiire  —  Pentru  rugăciunile 
purtătorului  de  chinuri  Dimitrie»,  «şi  acum  —  Pentru  rugăciunile  Născătoarei  de  Dum¬ 
nezeu»  milueşte-ne  D-zeule  —  Astăzi  împreună  ne  chiamă»  şi  catavasiile  Bunei  vestiri. 

La  peasna  a  3-a  condacul  cutremurului,  sedealna  sfântului  şi  a  cutremurului,  la 
peasna  a  6-a  condacul  şi  icosul  mineiului.  Pes  iei  a  8-a  îi  premerge  stihul  «să  lăudăm 
bine  să  cuvântam»  iar  pesnei  a  9-a  imnul  Născătoarei  «măreşte  suflete  al  meu  —  Ceeace 
eşti  mai  cinstită».  După  peasna  a  9-a  şi  după  ectenie  urmează  sfetilna  «Mucenice  a  lui 
Christos  Dimitrie»,  «mărire  —  şi  acum  —  Pre  Domnul,  carele  s’a  întrupat  din  curat 
sângele  Tău»  şi  hvalitele  mineiului  pe  4  —  «Mărire  —  Pe  cel  ce  şi-a  câşligat  cu  suliţe», 
şi  acum  —  lzbăveşfe-ne  din  nevoile  noastre  maica  lui  D-zeu»  şi  doxologia  cea  mare 
pe  melodia  antifonului  glasului  4. 

La  liturgie  fericirile  pe  melodia  antifonului  glasului  4  cu  «mărire  -  Eh  zice  cel 
iubii,  eu  mire  sârguesc  în  urma  Ta»,  «şi  acum  —  Cu  moarte  moartea  s’a  stricat».  Apo¬ 
şi  iile  şi  evangeliile  atât  a  cutremurului  cât  şi  a  Sfântului. 

Duminecă  în  28  Octomvrie,  Dumineca  a  24-a  după  Rosalii  glas  7  voscr.  2 
Evangelia  la  liturgie  a -VII-a  dela  Luca:  «In  vremea  aceea  venit-a  un  om  cătră  Isus, 
numele  lui  fair». 

Duminecă  în  4  N'oemvrie  cuv.  loanichiu,  Dum.  a  25-a  după  Rusalii  glas  8 
voscr.  3;  Evangelia  la  liturgie  a  V-a  dela  Luca:  Zis-a  Domnul  pilda  aceasta:  eră  un 
om  oare-carele  bogat». 

Mercuri  în  7  Noemvrie  la  Vecernie:  Începutul  cel  obişnuit.  Preotul  dă  bine¬ 
cuvântarea  şi  în  decursul  cetirii  psalmului  de  seara,  îşi  ceteşte  înaintea  iconostasului 
în  faţa  uşilor  împărăteşti  molitvele  de  seara  din  liturgier.  După  ectenia  de  începere  ur¬ 
mează  «Doamne  strigat-am»  cu  8  slihiri  ale  mineiului  şi  cu  «mărire  —  Bucuraţi-vă  împreună 
cu  noi  toate  căpeteniile  cetelor  îngereşti»  «şi  acum  bucuraţi-vă  împreună  cu  noi  toate 
cetele  fecioarelor»  tot  din  Mineiu.  Vohod  —  «Lumină  lină  —  prohimenul  zilii  —  pare- 
miile  mineiului  —  ectenia  «să  zicem  toţi»  —  învredniceşte-ne  Doamne»  —  ectenia  «să 
plinim  rugăciunile  noastre»  —  stihoavna  mineiului  cu  «mărire  —  şi  acum  —  Ca  cela 
ce  eşti  mai  mare  Cetelor  şi  începător».  Acum  slobozeşte  —  Sfinte  Dumnezeule  —  Prea¬ 
sfântă  Treime  —  Tatăl  nostru»  —  După  vosglas  troparul  «Mai  marilor  Voevozi  ai  oştior 
cereşti»  de  2  ori,  «mărire  -  şi  acum  —  cătră  Născătoarea  de  Dumnezeu  acum  cu 
osârdie  să  alergăm  noi  păcătoşii  şi  smeriţii»  şi  otpustul. 

Joi  în  8  Noemvrie.  Soborul  mai  marilor  arkistratigi,  Mihail  şi  Gavril  şi  a  tuturor 
Puterilor  cereşti  celor  fără  de  trupuri.  Începerea  ca  de  obiceiu  cu  binecuvântare,  cetirea 
psalmilor,  ectenia  cea  mare.  La  «Dumnezeu  este  Domnul»,  care  se  cântă  de  4  ori  pe 
melodia  troparului  glasului  4,  se  pun  troparele  dela  încheierea  vecerniei.  Ectenia  — 
seria  primă  de  sedelne  —  ectenie  mică  —  seria  a  doua  de  sedelne  —  Polileul  şi  pri¬ 
pelele  praznicului  -  ectenie  —  sedealna  Polileului  cu  «mărire  —  şi  acum  —  Ceeace 
eşti  de  Dumnezeu  dăruită»  pe  antifon  8  —  antifoanele  glasului  4  dela  sărbători  cu  pro- 
himenul  «Celace  faci  pe  îngerii  Tăi  duhuri  şi  slugile  Tale  pară  de  foc».  Toată  suflarea 
—  Evangelia  utreniei  dela  Mateiu  «Zis-a  Domnul,  căutaţi  să  nu  defăimaţi  pe  vre-unul 
din  aceşti  mai  mici»  —  mărire  —  Pentru  rugăciunile  celor  fără  de  trup  —  şi  acum  — 
peniru  rugăciunile  Născătoarei»  —  «milueşte-ne  Dumnezeule  —  Îngerii  tăi  Hristoase» 
ectenia  <  mântueşte  D-zeule  poporul  Tău»  şi  catavasiile  « Bunei  Vestiri ».  La  peasna  a 

3-a  după  ectenie  pe  antifonul  glasului  4  sedealna  mineiului  cu  «mărire  —  Cetele  celor 
fără  de  trup»  —  «şi  acum  —  Muiţămim  Ţie  pururea»  pe  antifonul  glasului  8,  la  peasna 
a  6-a  ectenie  şi  condacul  şi  icosul  mineiului,  la  peasna  a  8-a  stihul  «să  lăudăm»  la 
peasna  a  9-a  «măreşte  suflete  al  meu  -  Ceeace  eşti  mai  cinstită»  —  Ectenie  —  cele 
două  sfetilne  ale  mineiului  cu  «mărire  --  Stăpâniilor,  Puterilor»,  şi  acum  -  Mai  cin¬ 
stită  eşti*  şi  hvalitele  mineiului  cu  4  stihiri.  «Mărire  —  Unde  uimează  darul  tău  Ar- 
hanghele»  pe  glas  5,  «şi  acum  —  Fericimu-te  pre  Tine»  şi  doxologia  cea  mare  pe  tro¬ 
parul  glasului  5. 

La  liturgie:  Fericire  pe  melodia  antifonului  glasului  8  cu  «mărire»  —  Arhangelii 
iui  Dumnezeu»  «şi  acum  —  Din  pântecele  celeia  ce  nu  ştie  de  bărbat»  dela  peasna  a 
6-a  a  canonului. 

Duminecă  în  11  Noetnvrle.  Muc.  Victor  şi  Mina,  dum.  a  26-a  după  Rosalii  glas 
1.  voscr.  4.  Evangelia  la  liturgie  a  Vlll-a  dela  Luca:  «In  vremea  aceea  venit-a  un  le¬ 
giuitor  la  Isus». 

Duminecă  in  18  Noemvrie.  Muc.  Platon,  dum.  a  27-a  după  Rosalit  glas  2  voscr. 
5.  Evangelia  la  liturgie  a  9-a  dela  Luca:  «Zis-a  Domnul  pilda  aceasta:  Unui  om  bogat 
foarte  i-a  rodit  ţarina». 

Marţi  în  20  Noemvrie  fa  Vecernie.  Începutul  cel  obicinuit.  La  «Doamne  sfrigat-am» 
stihirile  mineiului  pe  8,  «mărire  —  şi  acum  —  După  ce  te-ai  născut  Tu,  dumnezeească 
mireasă,  Stăpână»,  —  Vohod,  «Lumină  lină»  prohimenu!  zilei  —  paremiile  —  ectenia 
«să  zicem  toţi»,  Invredniceşte-ne  Doamne»  ectenia  «să  plinim  rugăciunile  noastre  cele 
de  seara  Domnului»  şi  stihoavna  mineiului  pe  tropar  5.  «Mărire  —  şi  acum  —  Astăzi 
împreunările  credincioşilor  adunându-ne-  pe  troparul  glasului  6  —  «Acum  slobozeşte  — 
Sfinte  Dumnezeule  —  Preasfântă  Treime.  —  Tatăl  nostru»  —  După  vosglas,  troparul 
praznicului  de  3  ori  —  şi  încheierea. 

Mercuri  în  21  Noemvrie.  intrarea  în  biserică  a  Prea  sfintei  Stăpânei  noastre  de 
Dumnezeu  Născătoarei  şi  pururea  fecioarei  Măriei.  La  «Dumnezeu  este  Domnul»  cântăm 
troparul  praznicului  de  3-ori.  Urmează  apoi  sedelnele  mineiului  cu  ectenie  între  ele. 
Polileul  cu  pripelele  praznicului  ectenie  -  sedealna  polileului  —  antifoanele  gla¬ 
sului  4  dela  sărbători  cu  prohimenul  «ascultă  fică  şi  vezi».  Toată  suflarea,  —  evan¬ 
gelia  utreniei  «In  vremea  aceea  sculându-se  Maria»  dela  Luca  —  psalm  50  stihirile 
mineiului  şi  catavasiile.  Deschide-voi  gura  mea  cu  cele  prescrise  de  minei  la  peasna  a 
3-a  şi  a  6-a.  La  peasna  a  9-a  în  loc  de  imnul  Născătoarei  cântăm  pripelele  mineiului. 

Sfetilnele  —  hvalitele  mineiului  cu  «mărire  — -  şi  acum  —  Astăzi  în  biserică  să 
aduce  Fecioara».  Doxologia  cea  mare  pe  antifon  2. 

La  liturgie.  Fericirile  pe  tropar  1  cu  «mărire  —  Părinte  şi  Fiule  şi  Duhule  cel 
drept»,  «şi  acum  —  In  pântecele  Tăn  încă  fiind»  dela  peasna  a  6-a  a  canonului.  In  loc 
de  «Cuvine-să  cu  adevărat»  cântăm  irmosul  praznicului  şi  la  priceastnă  «Paharul  mân¬ 
tuirii  voi  lua». 

Sâmbătă  în  24  Noemvrie,  la  Vecernie.  La  «Doamne  strigat-am»  se  cântă  10 
stihiri  şi  anume  4  ale  învierii  din  Octoic,  3  ale  praznicului  Intrării  în  biserică  şi  3  ale 
sfântului  Clement.  «Mărire  —  După  ce  te-ai  născut  tu,  dumnezeiască  mireasă  stăpână 
a  praznicului,  «şi  acum»  —  bogorodicina  glasului  3  diu  Octoic.  Vohod  —  prohimenul 
zilei  şi  celelalte.  La  stihoavnă  cântăm  stihirile  învierii  din  Octoic,  cu  «mărire  —  şi 
acum  -  Astăzi  împreunările  credincioşilor  adunându-ne».  După  «Tatăl  nostru»  urmează 
troparul  învierii,  «mărire»  a  sfântului  Clement,  «şi  acum»  a  praznicului. 


Cantor. 


